Pakistan mulhin ekaheri kollaanan: India | Mihaaru\n16 ފެބުރުއަރީ 2019 - 17:126comments\nނިއު ދިއްލީ (ފެބްރުއަރީ 16) - ކަޝްމީރުގައި އިންޑިއާގެ ސެންޓްރަލް ރިޒާވް ޕޮލިސް ފޯސް (ސީއާރްޕީއެފް) އަށް އަމާޒުކޮށް ދިން ހަމަލާ އަށް ފަހު ބައިނަލްއަގުވާމީ މުޖްތަމައުން ޕާކިސްތާން މުޅިން އެކަހެރިކޮށްލާނެ ކަމަށް އިންޑިއާ އިން ބުނެފި އެވެ.\nކަޝްމީރުގައި ދިން ހަމަލާގައި ވަނީ ޕެރަމިލިޓަރީ ފުލުހުންގެ 46 މީހުން މަރުވެފަ އެވެ. ހަމަލާގެ ޒިންމާ އުފުލާފައި ވަނީ ޕާކިސްތާނުގެ ޖައިޝީ މުހައްމަދު ކިޔާ ޖަމާއަތަކުންނެވެ. ޕާކިސްތާނުން ބުނެފައި ވަނީ އެ ހަމަލާއާ އެ ގައުމާ އެއްވެސް ގުޅުމެއް ނެތް ކަމަށެވެ. އަދި އެކަމުގައި ޕާކިސްތާނުގެ ރޯލެއް އޮތް ކަމުގެ ހެކި ދެއްކުމަށް އިންފޮމޭޝަން މިނިސްޓަރު ފަވާދު ޗައުދަރީ ވަނީ އިންޑިއާގެ ކިބައިން އެދިފަ އެވެ.\nކަޝްމީރުގައި ދިން ހަމަލާގައި މަރުވި މީހުންނަށް ބޮޑު ވަޒީރު ނަރެންދުރަ މޯދީ އެންމެ ފަހުގެ އިހްތިރާމް އަދާކުރައްވަނީ. --ފޮޓޯ:އޭއެފްޕީ\nއިންޑިއާގެ ފެޑެރަލް މިނިސްޓަރު އަރުން ޖައިޓްލީ ވިދާޅުވީ ބައިނަލްއަގުވާމީ މުޖްތަމައުން ޕާކިސްތާން ބާކީކޮށްލަން ކުރެވުނު ހުރިހާ މަސައްކަތެއް ކުރާނެ ކަމަށެވެ.\nއިންޑިއާ އިން ބުނެފައި ވަނީ ޕާކިސްތާނުން އަބަދުވެސް ޖައިޝީ މުހައްމަދު ޖަމާއަތަށް ހިމާޔަތް ދޭ ކަމަށެވެ. ޕާކިސްތާނުން ދަނީ އެ ޖަމާއަތާ ދެކޮޅަށް ދަތިކުރުމުގެ ފިޔަވަޅު އަޅައި އެ ޖަމާއަތުގެ ލީޑަރު މައްސޫދު އަޒްހަރަކީ ޓެރަރިސްޓެއް ކަމަށް އދ.ގެ ސަލާމަތީ މަޖިލީހުން ކަނޑައެޅުމަށް މަސައްކަތް ކުރަމުންނެވެ. އިންޑިއާ އިން މީގެ ކުރިން ވެސް މިފަދަ މަސައްކަތްތަކެއް ކުރި ނަމަވެސް ސަލާމަތީ މަޖިލީހުގެ ތެރޭން އެކަމަށް ހުރަސް އަޅާފައި ވަނީ ޕާކިސްތާނުގެ އެކުވެރި ޗައިނާ އިންނެވެ.\nޖައިޝީ މުހައްމަދުގެ ލީޑަރު މައުލާނާ މަސްއޫދު އަޒްހަރު. --ފޮޓޯ:އޭއެފްޕީ\nއިންޑިއާގެ ބޮޑު ވަޒީރު ނަރެންދުރަ މޯދީ ވަނީ ކަޝްމީރުގައި ހަމަލާ ދިން މީހުންނަށް ހަރުކަށި ފިޔަވަޅު އަޅައި އެ މީހުން އިންސާފުގެ ކުރިމައްޗަށް ގެންނަވާނެ ކަމަށް ވިދާޅުވެފަ އެވެ.\nބުރާސްފަތި ދުވަހު ހަމަލާ ދީފައި ވަނީ އިންޑިއާގެ ސަލާމަތީ އޮފިޝަލުން ތިބި 78 ބަހުގެ ފައުޖަކަށެވެ. ހަމަލާ ދިނީ ސްރިނަގަރާ 20 ކިލޯ މީޓަރު (12 މޭލު) ދުރުން ސްރީނަގަރު-ޖައްމޫ ހައިވޭގަ އެވެ. ގޮވާ ތަކެތި ބަރުކޮށްފައިވާ ކާރެއް އިންޑިއާ ފުލުހުންގެ ބަސްތަކުގައި ޖައްސާ ގޮއްވާލީ އުމުރުން 19-21 އަހަރުގެ ޒުވާނެއް ކަމަށްވެ އެވެ.


Covid Vaccine Jehumah 90 Aharuge Anhenaku6Meylah Hingaifi - Vaguthu\nކޮވިޑް ވެކްސިން ޖެހުމަށް 90 އަހަރުގެ އަންހެނަކު6މޭލަށް ހިނގައިފި\nކޮވިޑް-19 ގެ ނުރައްކާތެރިކަން އެމެރިކާގައި އިންތިހާއަށް ބޮޑުވެފައިވާ މި ދަނޑިވަޅުގައި ކޮވިޑް-19 އަށް އުފައްދާފައިވާ ވެކްސިން ޖެހުމަށް އެޤައުމުގެ ރައްޔިތުން ވަނީ ކިޔު ހަދާލާފަ އެވެ. އަދި ބައެއް މީހުން ވެކްސިން ޖެހުމަށް ޝައުގުވެރިކަން އުފެދިފައިވާވަރު އަންގައިދޭ އެއް މިސާލަކީ ދާދިފަހުން 90 އަހަރުގެ އަންހެނަކު6މޭލަށް ހިނގަފައި މިވަނީ މި ސަބަބުތަކަށް ޓަކައި ކަމެވެ.\nފްރޭން ގޮލްޑްމެން ނަމަކަށް ކިޔާ މި އަންހެން މީހާ ބޭރުގެ ނޫހަކަށް ދިން އިންޓަވިއުއެއްގައި ބުނީ ވެކްސިން ލިބެން ފެށި ހިސާބުން އޭނާ އެޕޮއިޓްމެންޓަށް އެދެން ފަށާފައިވާ ކަމަށެވެ. ފްރޭން އާއި ދަރިފުޅު ރޫތް ކޮންމެ ދުވަހަކުވެސް ވެކްސިން ޖެހުމަށް އެޕޮއިޓްމެންޓް ހޯދާ ކަމަށާއި ނަމަވެސް އެންމެ ދުވަހަކުވެސް އެކަން ކާމިޔާބުނުވާ ކަމަށް އޭނާ ބުންޏެވެ.\nމިހާރު އެމެރިކާގެ ސްޓޭޓް ތަކަށް ސްނޯ ފައިބަމުންދާ މި ދަނޑިވަޅުގެ ސަބަބުންވެސް ވެކްސިންދޭ ބައެއް ކްލިކް ތަކުން ވެކްސިން ދިނުން ފަސްކޮށްފައިވާ ކަމަށް އޭނާ ބުންޏެވެ. ނަމަވެސް6ނުވަތަ 8 އިންޗާއި ހަމައަށް އޮތް ސްނޯގަނޑުގައި އޭނާ ވެކްސިން ޖެހުމަށް ނިކުމެފައިވާ ކަމަށް ފްރޭން ބުންޏެވެ.\nހެނދުނުގެ ވަގުތެއްގައި ވެކްސިން ޖެހުމަށް ނިކުތް ފްރޭން ބުނީ އޭނާ ސްނޯގެ ތެރެއިން ހިނގާފައި ހޮސްޕިޓަލަށް ގޮސް ވެކްސިން ޖަހައިގެން އަނބުރާ ގެއަށް އައީ ކަމަށެވެ. ބޭރަށް ނުނިކުމެ ގިނަ ދުވަސްވެފައިވާ ކަމަށާއި އަމިއްލަ ކަމެއް ކުރަން އެގޮތަށް އެކަނި ނުކުތުމުން ވަރަށް ހިންގަމަޖެހޭކަމަށް އޭނާ ބުންޏެވެ.\nވިޔަފާރި ކުރުމަށާއި ރައްޓެހީން އަދި އާއިލާ އާއި އެކު އުޅުމަށް ވަރަށް ބޭނުންވާކަމަށް ފްރޭން ބުންޏެވެ. އަދި އަމިއްލައަށް ރައްކާތެރިކަން ކަށަވަރުކޮށްގެން ހުރުންވެސް މުހިންމު ކަމަށް ފްރޭން ވަނީ ބުނެފަ އެވެ.


Messi Aai Eku Dinner Akah Dhaan Ronaldo Beynun Vejje - Vaguthu\nމެސީ އާއި އެކު ޑިނާއަކަށް ދާން ރޮނާލްޑޯ ބޭނުން ވެއްޖެ\nޔޫރަޕްގެ މޮޅު ކުޅުންތެރިޔާ ވެންޑައިކް، ރޮނާލްޑޯ އަދި މެސީ\nބާސެލޯނާގެ ތަރި ލިއޮނެލް މެސީ އާއި އެކު ޑިނާ އަކަށް ދާން ބޭނުންވާކަން ޔުވެންޓަސް އަދި ޕޯޗުގަލްގެ ތަރި ކްރިސްތިއާނޯ ރޮނާލްޑޯ ހާމަ ކޮށްފިއެވެ.\nރޮނާލްޑޯ މިހެން ބުނެފައި ވަނީ ރޭ ފްރާންސްގައި ބޭއްވުނު ޔޫއެފާ އެވޯޑްސް ނައިޓްގައި ވާހަކަ ދައްކަމުންނެވެ. އޭނާ ބުނެފައިވާ ގޮތުގައި މެސީ އާއި އެކު އެފަދަ ސްޓޭޖުތަކުން ދެމީހުން އެއްކޮށް ފެންނަމުން ދާތާ 15 އަހަރު ވެއްޖެ ކަމަށާއި، މީގެ ކުރިން ދުނިޔޭގެ އެއްވެސް ފުޓްބޯޅަ ދެ ކުޅުންތެރިޔަކު މިގޮތަށް ފެނިފައިވާހެން ހީނުވާ ކަމަށެވެ.\nރޮނާލްޑޯ ވަނީ މެސީ އާއި އެކު ޑިނާ އަކަށް ދިއުމުގެ ޝައުގުވެރިކަން ފާޅުކޮށްފައި\n"އަހަރެމެން ދެމީހުން މި ސްޓޭޖު ޝެއާ ކުރާތާ 15 އަހަރު ވެއްޖެ. އަހަންނާ މެސީ އާ. މީގެ ކުރިން މިގޮތަށް ކަންތައް ވެފައި އޮތްހެނެއް އަހަންނަކަށް ހިއެއް ނުވޭ. އެހެންކަމުން މިއީ ފަސޭހަ ކަމެއް ނޫން" ރޮނާލްޑޯ ބުނެފައި ވެއެވެ.\nއޭނާ އިތުރަށް ބުނެފައި ވަނީ ޝައްކެއްވެސް ނެތް ގޮތުގައި އެ ދެމީހުންގެ ގުޅުން ވަރަށް ރަނގަޅު ކަމަށާއި، ނަމަވެސް، ދެމީހުން އެކުގައި އަދި ޑިނާ އަކަށް ނުދާތީ އަވަސް މުސްތަގުބަލެއްގައި އެކަން ވާނޭ ކަމަށް އުއްމީދު ކުރާ ކަމަށެވެ.\nވެންޑައިކް ޔޫރޮޕްގެ އެންމެ މޮޅު ކުޅުންތެރިޔާގެ އެވޯޑާއި ޗެމްޕިއަންސް ލީގުގެ އެންމެ މޮޅު ޑިފެންޑަރުގެ އެވޯޑާއި އެކު\nމެދުނުކެނޑި 10 އަހަރު ވަންދެން ފީފާ ބެލޯންޑިއޯގެ މަގާމު މި ދެ ކުޅުންތެރިން ހޯދަމުން އަންނަ އިރު، އެކަމަށް ނިމުމެއް އައިސްފައި ވަނީ މިދިޔަ އަހަރު ލޫކާ މޮޑްރިޗް އަށް އެ މަގާމު ލިބުމުންކަން ފާހަގަކޮށްލެވެއެވެ. ރޭ އޮތް އެވޯޑްސް ނައިޓްގައި މެސީ އާއި ރޮނާލްޑޯވެސް ފަހަތަށް ޖައްސާލުމަށް ފަހު ޔޫރޮޕްގެ އެންމެ މޮޅު ކުޅުންތެރިޔާގެ އެވޯޑު ހޯދާފައި ވަނީ ލިވަޕޫލްގެ ވާޖިލް ވެންޑައިކް އެވެ.


Ras Online - ފާއިތުވެ ދިޔަ އޮކްޓޯބަރު މަހު ލިބުނު އާމްދަނީ 1 ބިލިއަން ރުފިޔާއަށް\nފާއިތުވެ ދިޔަ އޮކްޓޯބަރު މަހު ލިބުނު އާމްދަނީ 1 ބިލިއަން ރުފިޔާއަށް\nމަރިޔަމް ލައިޝާ 11 ނޮވެމްބަރު 2021 - 9:56\nމިދިޔަ އޮކްޓޯބަރ މަހު އެއް ބިލިއަން ރުފިޔާ ބަލައިގެންފައިވާ ކަމަށް މޯލްޑިވްސް އިންލެންޑް ރެވެނިއު އޮތޯރިޓީ، މީރާއިން ބުނެފިއެވެ.\nމީރާއިން ބުނީ މި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށްވުރެ 55.7 އިންސައްތަ އިތުރު އަދަދެއް ކަމަށެވެ. އަދި މިއީ އޮކްޓޯބަރު 2021 ގައި ލިބޭނެ ކަމަށް އަންދާޒާކޮށްފައިވާ އަދަދަށްވުރެ 39.2 އިންސައްތަ އިތުރު އަދަދެއް ކަމަށްވެސް މީރާއިން ބުނެއެވެ.\nމީރާއިން ބުނީ ފާއިތުވެ ދިޔަ އަހަރުގެ އޮކްޓޯބަރުގައި ލިބުނު އާމްދަނީއާ އަޅާބަލާއިރު މި އަހަރުގެ އޮކްޓޯބަރު މަހުގައި ލިބިފައިވާ އާމްދަނީ އިތުރުވެފައިވާ މައިގަނޑު ސަބަބަކީ, ޖީ.އެސް.ޓީ، ޓޫރިޒަމް ލޭންޑް ރެންޓް، ގްރީން ޓެކްސް އަދި އެއަރޕޯޓް ޓެކުހާއި ފީގެ ގޮތުގައި ލިބިފައިވާ ފައިސާ އިތުރުވުމުން ކަމަށެވެ.\nއެގޮތުން މިދިޔަ އަހަރުގެ އޮކްޓޯބަރ މަހާ އަޅައިބަލާއިރު، މި އަހަރުގެ އޮކްޓޯބަރ މަހުގައި ދިވެހިރާއްޖެއަށް އައިސްފައިވާ ފަތުރުވެރިންގެ އަދަދު 12 ގުނަ އިތުރުވެފައިވާ ކަމަށްވެސް މީރާއިން ބުނެއެވެ.\nމީގެއިތުރުން ފާއިތުވެ ދިޔަ އަހަރަކީ ކޮވިޑް-19ގެ ސަބަބުން ފަތުރުވެރިން ރާއްޖެއަށް ޒިޔާރަތްކުރާ މިންވަރު ދަށްވެފައިވާ އަހަރެއް ކަމަށްވާތީ ފާއިތުވެ ދިޔަ އަހަރާ އަޅާބަލާއިރު، މި އަހަރު އާމްދަނީއަށް ކުރިއެރުން ލިބުނު މައިގަނޑު ސަބަބަކީ އެއީކަން މީރާއިން ފާހަގަކުރެއެވެ. މި އަހަރު އާމްދަނީ އިތުރުވުމުގެ އަނެއް ސަބަބަކީ، ކުރީގެ މުއްދަތުތަކަށް ލިބެންޖެހޭ ޓޫރިޒަމް ލޭންޑް ރެންޓްގެ ފައިސާ މި މަހުގެ ތެރޭގައި ލިބިފައިވުމުން ކަމަށް ވެސް މީރާއިން ބުނެއެވެ.\nއެހެންކަމުން މި އަހަރުގެ އޮކްޓޯބަރ މަހު މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީ. އެވެ. އެއީ މީރާއަށް އޮކްޓޫބަރުގައި ބަލައިގަތް އާމްދަނީގެ 58.4 އިންސައްތަ ނުވަތަ 584.86 މިލިއަން ރުފިޔާއެވެ. ދެވަނައަށް އެންމެ ބޮޑު އާމްދަނީއެއް ލިބިފައިވަނީ އިންކަމް ޓެކްހުންނެވެ. އެއީ 11.8 އިންސައްތަ ނުވަތަ 117.96 މިލިއަން ރުފިޔާއެވެ. މީގެ އިތުރުން، ޓޫރިޒަމް ލޭންޑް ރެންޓްގެ ގޮތުގައި 65.11 މިލިއަން ރުފިޔާ (6.5 އިންސައްތަ)، ގްރީން ޓެކްސްގެ ގޮތުގައި 57.16 މިލިއަން ރުފިޔާ (5.7 އިންސައްތަ)، އެއަރޕޯޓް ޑިވެލޮޕްމެންޓް ފީގެ ގޮތުގައި 50.2 މިލިއަން ރުފިޔާ (5.0 އިންސައްތަ) އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 125.98 މިލިއަން ރުފިޔާ (12.6 އިންސައްތަ) ހުސްވި އޮކްޓޫބަރުމަހު އާމްދަނީ ގޮތުގައި ލިބިފައިވެއެވެ.\nމީގެ އިތުރުން މި އަހަރުގެ އޮކްޓޯބަރު މަހު ބަލައިގެނެވުނު އާމްދަނީގެ ތެރޭގައި 38.20 މިލިއަން އެމެރިކާ ޑޮލަރު ހިމެނޭ ކަމަށް ވެސް މީރާއިން ބުނެއެވެ.\nބޯހިމެނުމުގައި ބޭނުންކުރާ ކަރުދާސްތައް ޓެސްޓްކުރަން ފަށައިފި\n9 ޑިސެމްބަރު 2021 - 12:43\nފުލުހުންގެ ފަރާތުން ފެންނަނީ ވަރަށް ވިޔާނުދާ މަންޒަރެއް: ޝައިހް ޒައިދު\n9 ޑިސެމްބަރު 2021 - 12:22\nސަރުކާރުން ދަނީ މަސައްކަތަށް ހުރަސްއަޅަމުން; ކުޑަކަކޫޖަހާކަށް ނެތިން - ޑރ މުއިއްޒު\n9 ޑިސެމްބަރު 2021 - 12:9\nޢައިރު ގާނޫނީ އަމުރުކޮށްފައި ސީޕީ ހަމީދު ފިލާނެ: ޝުޖާއު\n9 ޑިސެމްބަރު 2021 - 12:4\nޓީ-ޖެޓީ ހަވާލުކޮށްފައި އޮތީ މުއްދަތެއް ނެތް ގޮތަށް: އެމްޕީއެލް\n9 ޑިސެމްބަރު 2021 - 11:25\nހުޅުމާލެ ވަކި ސިޓީއަކަށް ހެދުމަށް މެންބަރު ސަޢުދު ގޮވާލައްވައިފި\n9 ޑިސެމްބަރު 2021 - 11:23\nއެހީގެ އަގު – އެޕިސޯޑް 24\n9 ޑިސެމްބަރު 2021 - 11:13


Ras Online - ހެރީ އަދި މޭގަން ޝާހީ އާއިލާ ދޫކުރެއްވި މައިގަނޑު ސަބަބު ހާމަވެއްޖެ\nހެރީ އަދި މޭގަން ޝާހީ އާއިލާ ދޫކުރެއްވި މައިގަނޑު ސަބަބު ހާމަވެއްޖެ\nއާމިނަތު ނުޒުހާ 28 ޖުލައި 2020\nއިނގިރޭސި ޝާހީ އާއިލާއާ ބެހޭގޮތުން ނެރުނު ފޮތެއްގައިވާ ގޮތުން ޕްރިންސް ހެރީ އަދި މޭގަން ޝާހީ އާއިލާ ދޫކުރަށްވައި ވަޑައިގަންނަވަން ޖެހިވަޑައިގެންނެވި މައިގަނޑު ސަބަބަކީ ޕްރިންސް ވިލިއަމް މޭގަންއަށް ގަދަރު ނުކުރައްވާތީކަން ހާމަވެއްޖެއެވެ.\nއިނގިރޭސި ވިލާތުގައި ނެރުނު "ފައިންޑިންގް ފްރީޑަމް" ނަމަކަށް ކިޔާ މިފޮތުގައި ލިޔެފައިވާގޮތުން ޕްރިންސް ވިލިއަމްވަނީ ޕްރިންސް ހޭރީ ގާތު މޭގަން އަކީ ކޮންކަހަލަ ކުއްޖެއްތޯ ރަނގަޅަށް ބެލުމަށް އެދިފައެވެ. ނަމަވެސް އެވަގުތު ވިލިއަމްގެ ވާހަކަ އާއި ރާގު ހުރިގޮތުން ހެރީ ހުރީ ވަރަށްބޮޑަށް ހިތްހަމަ ނުޖެހިފައި ކަމަށް ވެސް މި ފޮތުގައިވެއެވެ.\nމިކަމާއި ގުޅިގެން ހެރީވެސް އަދި މޭގަންވެސް ބުނެފައިވަނީ އެފޮތް ލިޔުނު ފަރާތުން އެމީހުންނާ އެއްވެސް ސުވާލެއް ކޮށްފައި ނުވާކަމަށާއި އެފޮތަށް އެދެމަފިރިންގެ ފަރާތުން އެއްވެސް މައުލޫމާތެއް ދީފައި ނުވާނެކަމަށެވެ. އަދި އެފޮތުގައި ވާ މައުލޫމާތަކީ ލިޔުނު ލިޔުންތެރިއެއްގެ އަމިއްލަ ހިޔާލުކަމަށް ވެސް އެދެމަފިރިން ބުނެފައި ވެއެވެ.\nއޭގެ އިތުރުން އެފޮތުގައި، މޭގަންއަކީ މީހުންގެ ލޯމައްޗަށް ދައްކަން ހެރީ ގެންގުޅޭ މީހެއްކަމަށާއި އަދި އޭނާއަކީ ވަރަށް ޒީލަގަދަ އަންހެނެއްކަމަށް ބުނެފައިވެއެވެ. ނަމަވެސް މޭގަން އާއި ޕްރިންސް ވިލިއަމްގެ އަނބިކަނބަލުން ކޭޓްއާ ދެމެދު އެއްވެސް ހަމަނުޖެހުމެއް ހިނގާފައި ނުވާކަމަށްވެސް އެފޮތާއި ހަވާލާދީ މީޑިއާ ރިޕޯޓުތައް ބުނެފައިވާއިރު، އެދެމީހުންގެ އެއްގޮތް އެއްވެސް ކަމެއް ނެތްކަމަށާއި މޭގަންއަށް ކޭޓް ހިތްވަރު ނުދޭކަމަށާއި އަދި ކޭޓް މޭގަންއާއި ވާހަކަ ދައްކަން އުޅުމުން ބައެއްފަހަރު ޖަވާބު ނުލިބޭކަމަށްވެސް މިފޮތުގައި އާންމު ކޮށްފައިވެއެވެ.\nހެރީ އަދި މޭގަން ގަނޑުވަރާއި ހުރިހާ ޝާހީޒިންމާތަކާއި ދުރަށް ވަޑައިގެންނެވިކަން ހާމަ ކޮށްފައިވަނީ އަލަށް އުފެއްދި ވެބްސައިޓެއްގައި ކަމަށް މީޑިޔާ ރިޕޯރޓްތަކުން ހާމަ ކޮށްފައިވެއެވެ. މިހަބަރު އިވުމުން ރާނީއާއި ޕްރިންސް ފިލިޕް ވަރަށް ބޮޑަށް ހިތްހަމަޖެހިވަޑައި ނުގެންނެވި ކަމަށްވެސް ރިޕޯރޓްތަކުން ހާމަ ކޮށްފައިވެއެވެ.


Dhiraagu aa eku coffee ge "EID" ah thahyaaru!\nދިރާގުގެ ބައިވެރިވުމާއެކު އެންމެ ބޮޑު ކޮފީގެ "އީދު"އަށް ތައްޔާރު!\nދިރާގާއި ކޮފީ ލެބްއާ ދެމެދު އެއްބަސްވުމުގައި ސޮއިކުރަން ބޭއްވި ރަސްމިއްޔާތުގެ ތެރެއިން-\nކޮފީއަކީ ދިވެހިންގެ ވިންދާ ގުޅިގައިވާ އެއްޗެކެވެ. ކޮފީ ބުއިމުގައި ޒުވާނުންނެކޭ އެއްގޮތަށް ހުރިހާ އުމުރުފުރާއެއްގެ މީހުންގެ މެދުގައި ވެސް ގަދަ އެވެ. އެކަމަކު ކޮފީއަކީ އާޓެށް ކަން މީގެކުރިން ނޭނގެ އެވެ. ނަމަވެސް މިކަމުގައި ގިނަ އަދަދެއްގެ ޒުވާނުން މަސައްކަތް ކުރަމުންދެ އެވެ. އެހެންވެ، މި ހުނަރުތައް ދުނިޔެ އަށް ގެނެސް ދިނުމަށް މިދިޔަ އަހަރުން ފެށިގެން ދަނީ "މޯލްޑިވްސް އޭރޯޕްރެސް ޗެމްޕިއަންޝިޕް" ބާއްވަމުންނެވެ. މި އަހަރުގެ މި މުބާރާތް އޮތީ މާދަމާ ރަސްރަނި ބަގީޗާގަ އެވެ. "ދިރާގު މޯލްޑިވްސް އޭރޯޕްރެސް ޗެމްޕިއަންޝިޕް 2018" ގެ ނަމުގައި ބާއްވާ މި އިވެންޓު ވެގެން ދަނީ ކޮފީގެ އީދަކަށެވެ.\nމި މުބާރާތް މިދިޔަ އަހަރުން ފެށިގެން ބާއްވަނީ ކޮފީ ލެބް ރޯސްޓާސް އިންނެވެ. މި އިވެންޓުގައި ކޮފީ ތައްޔާރު ކުރުމުގެ ދާއިރާގައި ހަރަކާތްތެރިވާ ހުރިހާ ކެފޭ ތަކެއް ބައިވެރިވެއެވެ. މި އަހަރުގެ އިވެންޓުގައި މެރާކީ އާއި އަލްފް އަދި މޮޑުސް އޮޕަރެންޑީ ފަދަ ފަރާތްތަކުން ބައިވެރިވެ އެވެ.\nފޯރިގަދަ ގިނަ ހަރަކާތްތަކެއް\nދިރާގަކީ މި އިވެންޓުގެ މައި ސްޕޮންސާއެވެ. ދިރާގުން މި މުބާރާތުގައި ބައިވެރިވުމުގެ މައިގަނޑު އެއް ސަބަބަކީ އެ ކުންފުނީގެ އިޖުތިމާއީ ޒިންމާގެ ކުޑައިގެ ދަށުގައި ހިމެނޭ ޒުވާނުން ބާރުވެރިކޮށް، ފުރުސަތުތައް ތަނަވަސްކޮށްދޭން މަސައްކަތް ކުރުމެވެ. މި އިވެންޓް ރަސްރަނި މަގީޗާގެ ހިތްގައިމު މާހައުލުގައި ކުރިއަށް ދާއިރު، މިއުޒިކީ ގިނަ ހަރަކާތް ތަކެއް ވެސް ކުރިއަށްދާނެ އެވެ. މިގޮތުން ނިޝް އާއި މޫޝަން އަދި ޓީޖޭބީ އާއި މަންދީރާ ބޮޑުބެރު ގްރޫޕުގެ ފޯރިގަދަ ހަރަކާތްތަކެއް ކުރިއަށްދާނެ އެވެ. މީގެ އިތުރުން ކޮފީއިން ކުރެހުމުގެ ކުލަގަދަ ހަރަކާތްތަކެއް ވެސް ކުރިއަށްދާނެ އެވެ.\nކޮފީ ތައްޔާރު ކުރުމުގެ ހުނަރު ބައިނަލްއަގުވާމީ ދުނިޔެ އަށް ގެންގޮސްދޭނެ މި އިވެންޓަށް ހާއްސަ އިނާމުތަކެއްވެސް ލިބިގެންދާނެ އެވެ. އެއްމެ ފުރަތަމަ 2010 ގައި ލަންޑަން ގައި ފެށި މި މުބާރާތް ކޮންމެ އަހަރަކު ވެސް ތަފާތު ގައުމެއްގެ ތަފާތު ސިޓީއެއްގައި ބާއްވަ އެވެ. މި އަހަރު ސިޑްނީގައި ބާއްވާ މުބާރާތުގައި ތަފާތު 50 ގައުމެއްގެ ޗެމްޕިއަނުން ވާދަކުރާނެ އެވެ. މި މުބާރާތުން އެއްވަނަ އަށް ހޮވޭ މީހަކަށް ދީރާގުގެ އެހީގައި ވޯލްލްޑް އޭރޯޕްރެސް ޗެމްޕިއަންޝިޕް 2018 ގައި ވާދަކުރުމަށް އޮސްޓްރޭލިއާގެ ސިޑްނީ އަށް ދިޔުމުގެ ފުރުސަތު ލިބޭނެ އެވެ. މި މުބާރާތުން އެއްވަނަ އަށް ހޮވޭ މީހަކަށް ދީރާގުގެ އެހީގައި ވޯލްލްޑް އޭރޯޕްރެސް ޗެމްޕިއަންޝިޕް 2018 ގައި ވާދަކުރުމަށް އޮސްޓްރޭލިއާގެ ސިޑްނީ އަށް ދިޔުމުގެ ފުރުސަތު ލިބޭނެ އެވެ.\nކޮފީ އަށް ލޯބި ކުރަން ހެއްޔެވެ؟ އެހެން ކަމަށްވާނަމަ މާދަމާ މެންދުގެ 2:00 އިން ރޭގަނޑު 11 އަށް އޮންނަ މި ރަސްމިއްޔާތަށް ދާންވާނެ އެވެ.


Arctic sarahadhugai China ge ithuruvamundhaa nufoozu\nއާކްޓިކް ސަރަހައްދުގައި ޗައިނާގެ އިތުރުވަމުންދާ ނުފޫޒު\n05 އޭޕްރީލް 2020 - 11:41:43\nދުނިޔެ ވަށާ ހަންފެތުރުމަށް ޗައިނާއިން ކުރަމުންދާ މަސައްކަތަށް ނިމުމެއް ނެތެވެ. ޗައިނާއިން ބޭނުންވަނީ ދުނިޔޭގެ ހުރިހައި ސަރަހައްދެއްވެސް ޗައިނާއާ ކަނޑު މަގުން ގުޅާވާލެވުމަށެވެ.\nދުނިޔޭގެ އާކްޓިކް ސަރަހައްދުގައި ޗައިނާއިން ދަނީ ކަނޑުދަތުރުފަތުރަށް މަގުތައް ހޯދަމުންނެވެ. 2018 ވަނަ އަހަރު ޗައިނާއިން ޝާއިއުކޮށްފައިވާ ޗައިނާ އާކްޓިކް ރިޕޯޓްގައި ބުނާ ގޮތުން ޗައިނާއަކީ އާކްޓިކްއާ ވަރަށް ކައިރި ގައުމެކެވެ. މިއިރު ޗައިނާއާއި އާކްޓިކްއާ ދެމެދު މާލެއާ ބެންގަލޯރއާ ދެމެދުގެ ދުރިމިން އޮވެއެވެ. މިއާ ވިއްދައިގެން އެމެރިކާގެ ހާރިޖީ ވަޒީރު މައިކް ޕޮމްޕިއޯ ވިދާޅުވީ، އާކްޓިކްއާ ގުޅިގެން ގައުމުތައް ބެހެނީ އާކްޓިކްގެ ގައުމުތަކަށާއި އާކްޓިކްއާ ކައިރި ގައުމުތަކަށެވެ. އާކްޓިކްއާ ވަރަށް ކައިރި ގައުމުތަކެކޭ ކިޔާ ގައުމުތަކެއް ނޯންނާނެކަމުގައެވެ.\nޗައިނާއިން ހަންފެތުރުމަކުން ގައުމަކާ ގުޅުން ބަދަހިކުރާނަމަ އެގައުމެއް ޗައިނާގެ ސިލްކް ރޯޑްއާއި ބެލްޓް އެންޑް ރޯޑް މަޝްރޫއުގައި ބައިވެރިކުރެއެވެ. އެގޮތުން މިހާރު އާކްޓިކްވެސް ޗައިނާއިން ހިމަނާފައިވަނީ ޗައިނާގެ ޕޯލާ ސިލްކް ރޫޓްގައެވެ.\nޗައިނާއިން ދަނީ އެމެރިކާގެ ސަރަހައްދާއި އެމެރިކާގެ ނުފޫޒުގެ ސަރަހައްދުގެ ގައުމުތަކަށް ވަންނަމުންނެވެ. މިގޮތުން އެންމެ ފާހަގަ ކޮށްލެވެނީ ގްރީންލެންޑާއި އައިސްލެންޑްގައި ޗައިނާއިން ހިންގާ މަޝްރޫއުތަކެވެ. އައިސްލެންޑްގައި ހަދާފައިވާ ޗައިނާ އެމްބަސީގައި އެއްފަހަރާ 500 ސްޓާފުންގެ ފައުޖަކަށް އެކޮމޮޑޭޝަން ދެވޭނެއެވެ. މިއީ 2013ގައި އެންމެ ފުރަތަމައަށް ޗައިނާއާއެކު މިނިވަން ވިޔަފާރީގެ އެއްބަސްވުމެއް އެކުލަވާލި ޔޫރަޕްގެ ގައުމެވެ. ނަމަވެސް އައިސްލެންޑުން ބުނެފައިވަނީ ޗައިނާގެ ބެލްޓް އެންޑް ރޯޑް މަޝްރޫއުގައި އެގައުމުން ބައިވެރި ނުވާނެ ކަމުގައެވެ. އަދި ގްރީންލެންޑްގައި ޗައިނާއިން ވަނީ ނާދިރު މައުދަންތައް ނެގުމަށް އެއްބަސްވުމެއްހަދައި، އެ ގައުމުގައި ބަނދަރެއް ހެދުމަށް ސަރުކާރާ އެކު އެއްބަސްވެފައެވެ.\nއާރކްޓިކް ކައުންސިލްގެ 2019ވަނަ އަހަރުގެ ބައްދަލުމުގައި ޕޮމްޕިއޯ ވިދާޅުވެފައިވަނީ ޗައިނާއިން އާރކްޓިކްގައި ކުރާ ދެފުށްފެންނަ އިންވެސްޓްމެންޓަށް މަރުހަބާ ކިޔާކަމަށެވެ. ނަމަވެސް ޗައިނާއިން ގެންގުޅޭ ހަންފެތުރުމުގެ ސިޔާސީ ކަންކަމަށް އެމެރިކާއިން މަރުހަބާ ނުކިޔާނެ ކަމަށެވެ. މިވާހަކައިގައި އިޝާރާތްކޮށްފައި މިވަނީ ސިރީލަންކާއާއި ޖިބޫޓީގައި ޗައިނާއިން ހިންގި ދަރަނީގެ ދަންމަޅިތަކަށެވެ.\nއެންޓާކްޓިކާއާއި ހިލާފަށް އާކްޓިކްއަކީ ދުނިޔޭގެ ބޮޑު އަށް ގައުމުން ބަލަހައްޓާ އެމީހުންގެ ނުފުޒު އޮންނަ ސަރަހައްދެކެވެ. އެންޓާކްޓިކާއަކީ ދުނިޔޭގެ އެންމެނަށްވެސް ހުޅުވާލެވިފައިވާ ތަނެކެވެ. އާކްޓިކްގެ ގައުމުތަކުގެ ކައުންސިލްގައި 2013 ވަނަ އަހަރު ޗައިނާއަށް ވަނީ އޮބްޒާވާގެ ހައިސިއްޔަތު ދީފައެވެ.\nޗައިނާއިން ގަދައަޅައި މަސައްކަތް ކުރަމުންދަނީ ޗައިނާގެ ނުފޫޒު އޮންނަ ގޮތަށް ބަނދަރުތަކާއި ކަނޑުގެ ސަރަހައްދާ ކައިރިން އިންފްރާސްޓްރަކްޗާއަށް އިންވެސްޓްކޮށް އެތަންތަނަށް ޗައިނާގެ އާގުބޯޓާއި ސަބްމެރީންތަކަށް ވަދެ އެހީލިބޭގޮތް ހެދުމަށެވެ. އަދި ދުނިޔޭގައި މުހިންމު އިގްތިސާދީ މައުދަނަކަށްވަމުންދާ ހައިޑްރޯކާބަން ނެގުމަށާއި އެ މައުދަން ކޮންޓްރޯލުކުރުމަށް ޗައިނާއިން ދަނީ މަސައްކަތް ކުރަމުންނެވެ.\nޗައިނާއަށް ޔޫރަޕުން ދަތުރުކުރާ ކަނޑު ބޯޓުތައް ސުއޭސް ކެނަލްއާއި މަލަކާ ކަނޑުއޮޅިން ދަތުރުކުރުމުގެ ބަދަލުގައި ޗައިނާއިން ބޭނުންވަނީ ނޯދަން ސީ ރޫޓް ބޭނުންކުރާށެވެ. އެއިރުން ޗައިނާއަށް ރާސްތާގެ ދުރުމިނުގެ 30 އިންސައްތަ ސަލާމަތް ކުރެވޭނެއެވެ. ޗައިނާގެ ސަރުކާރު ހިއްސާވާ ޝިޕިން ކޮމްޕެނީ ކޮސްކޯއިން ވަނީ ނޯދަން ރޫޓް ބޭނުންކޮށްގެން 30 ދަތުރު ފުރިހަމަ ކޮށްފައެވެ. އަދި އާކްޓިކް ހެދުމުގެ ޖުމުލަ 10 ދަތުރު ޗައިނާއިން ވަނީ ފުރިހަމަކޮށްފައެވެ.\nޗައިނާއިން އިއުލާން ކޮށްފައިވަނީ އާކްޓިކްގައި ދަތުރުކުރާއިރު ގަނޑުފެން ކެނޑުމަށް ބޭނުންކުރާ ޑީސަލް ބޯޓުތަކުގެ ބަދަލުގައި ޗައިނާއިން ބޭނުންކުރާނީ ނިއުކްލިއާ ބޯޓުތައް ކަމަށެވެ.\nޗައިނާއިން އާކްޓިކްގައި ހިންގަމުންދާ ހަރަކާތައް އެންމެ ބޮޑަށް ދެކޮޅު ހަދަމުންދާ ފަރާތަކީ ޑެންމާކްއެވެ. ޑެންމާކްއަކީ ގްރީން ލޭންޑްގެ ދިފާއީ އަދި ހާރިޖީ ކަންކަން ބަލަހައްޓާ ގައުމެވެ. ގްރީންލެންޑްގައި އަސްކަރީ އެއާޕޯޓްގަތުމަށް ޗައިނާއިން މަސައްކަތް ކުރުމުން އެކަމާވެސް ޑެންމާކްއިން ވަނީ ދެކޮޅު ހަދާފައެވެ. ނޯވޭއިންވެސް ވަނީ ޗައިނާގެ ހަންފެތުރުމުގެ އަމަލުތަކާ ދެކޮޅަށް ފާޑުކިޔަން ފަށާފައެވެ. ނޯވޭއިން ބުނެފައިވަނީ އާކްޓިކްގައި އޮތް އެންމެ ބޮޑު ނުރައްކަލަކީ ޗައިނާ ކަމުގައެވެ.


Thungandugai Koome Kulaehliyas Kaalhu Vaanee Kaalhah | Fenvaru Online\nފޮޓޯ: ރައީސް މައުމޫން 1980 ގެ އަހަރުތަކުގެ ކުރީކޮޅު މަނަދޫއަށް ކުރެއްވި ދަތުރުފުޅުގެ ފޮޓޯތަކުގެ ތެރެއިން އޭރުގެ ބައެއް ކިޔަވާކުދިން.\n14:17 - 22 ޖޫން 2020 -0ކޮމެންޓް\nސްކޫލަށް "އިސްކޫލު" ކިޔަނީ އިނގިރޭސި ބަސް ނުދަންނަ، ޒަމާނަށް ލޯނުހުޅުވޭ ދުވަސްވީ މީހުންނެވެ. އެ މީހުންނަށް ސްކޫލު ކިޔަން ނޭނގެނީ އެވެ. ދިވެހި ބަހަކީ އެއްވެސް ފެންވަރެއްނެތް ފަގީރު ބަހެކެވެ. ރަނގަޅު އެއްވެސް ހަމައެއް ޤަވާއިދެއް ދިވެހި ބަހުގައި ނެތެވެ. ދިވެހި ބަސް ކިޔެވުމުގެ އެއްވެސް ފައިދާއެއް ބޭނުމެއް ވެސް ނެތެވެ. ދިވެހި ބަހުގެ ބަހުރުވަތަކަކީ ބޮޑު ބޮލުގެ ރިހުމެކެވެ.\nކޮންހާ ގިނަ ބަހުރުވަ ތަކެއް ހެއްޔެވެ. ކިޔާ ނުކިޔާއެއް ނޭނގެއެވެ. ދިވެހި ލަވައެއް ކަމަކު ނުދެއެވެ. ދިވެހި ލަވަ ކިޔަނީ އިނގިރޭސި ލަވަ ކިޔަން ނޭނގޭ މީހުންނެވެ. ޅެމާއި ރައިވަރާއެއީ މާ ކުރީ ޒަމާނެއްގެ ބޯދާ އެއްޗެއްސެވެ. މިހާރު ކީއްކުރާނެ އެއްޗެއްސެއް ހެއްޔެވެ.\nމޮޅު މީހުން ކަމަށް ހީވަނީ ދިވެހިން ވާހަކަ ދައްކާއިރު ދޭތެރެ ދޭތެރެއިން އިނގިރޭސި ލަފުޒުތައް ބޭނުންކޮށްލާ މީހުންނެވެ. އިނގިރޭސި ލަފުޒުތައް ވާހަކަ ދައްލާއިރު ގިނައިން ބޭނުންކުރި ވަރަކަށް އެއީ މޮޅު މީހެކެވެ. އިނގިރޭސި ނުދަންނަންޏާ އެއީ އެއްޗެއް ދަންނަ މީހެއް ނޫނެވެ. ކިޔަވައިގެންހުރި މީހެއް ނޫނެވެ. ގަމާރެކެވެ. ޖާހިލެކެވެ.\nދިވެހި ފޮތް ކިޔަންވީ ކީއްކުރަން ހެއްޔެވެ. އެއަކު އޮއްޓަރުހުރި ރަނގަޅު މަޢުލޫމާތެއް ނުހުންނާނެއެވެ. ދިވެހި ވާހަކަ ފޮތް ކިޔަނީ އިނގިރޭސި ވާހަކަ ކިޔަން ނޭނގޭތީއެވެ. ބޮޑެތި ދިގު ވާހަކަތައް ތަރުޖަމާ ކޮށްފައި ދިވެހިބަހުން ލިޔެފައި އެ ހުންނަނީ މުސްކުޅިވެރިން ކިޔާށެވެ.\nފޮތްފޮތުގައި ޖަހާ ނަމުންފެށިގެން ކުރާ ސޮޔާއި ލިޔާ ލިޔުންތަކާއި ކުރާ ނޯޓުތަކާއި ފޮނުވާ މެސެޖުތައް ވެސް ލިޔަންވާނީ އިނގިރޭސިންނެވެ. ނޫނީ ލެޓިނުންނެވެ. އެގޮތް މާ ފަސޭހައެވެ. އެއީ މީހާގެ ޝަޚްޞިއްޔަތު ދައްކައިދޭ ކަމެކެވެ.\nކިޔަންވާނީ އިނގިރޭސި ނަންނަމެވެ. ޖަމުޢިއްޔާއަކަސް ފިހާރައަކަސް ދޯންޏަކަސް މަގަކަސް ގެއަކަސް ރީތީ އިނގިރޭސިން ނަން ކީމައެވެ. ދިވެހި ނަންނަމެއް ޒަމާނަކަށް ނުފެތެއެވެ. މީހުންގެ ނަންނަން ވެސް އިނގިރޭސި ކޮށްލީމާ ސަޅިއެވެ. މުޙައްމަދަށް މޯޑެވެ. އަޙުމަދަށް އަންމަޑޭއެވެ. ނޫނީ އަންޑޭއެވެ. ހަމިއްޓޭއާއި ސައިއްޓޭއެވެ. ދިގުކުރަން ކިޔާނެކަމެއް ނެތެވެ. ތިކިޖެހި ތާނަ ދެކެވެސް އެ އަންނަ ރުޅިއަކާ ފޫސެއްގެ ވާހަކަ ދަންނަވާކަށް ނޭނގެއެވެ. ކޮންހާ ގިނަ ދަރަޖަތަކެއް ހެއްޔެވެ. އެއީ ބޭފުޅިޒަމެވެ. އެ ހުރިހާ ދަޖަރައެއް ބޭނުމެއް ނޫނެވެ.\nދިވެހިބަހާމެދު މިފަދަ އެތައް ހީތަކެއް އަޅުގަނޑުގެ ހިތަށް އެރިއެވެ. އުމުރުގެ އެކި ދުވަސްވަރު ބޮޑަށް އުނދަގޫކުރީ އެކި ކަންކަމެވެ. އަޅުގަނޑު ވެސް އައީ ބޮޑުވެ ތަސައްރަފު ފުދެމުންނެވެ.\nއަޅުގަނޑުމެން ގެއަށް މާލްރޯޑް ކިޔާތީ އޭރު އުފާވެއެވެ. ދިވެހި ނަމަކަށް ނުވެފައި އާންމުކޮށް ގެތަކަށް އޭރުކިޔާ ނަންނަމާ ތަފާތުވީމައެވެ. އޭރު ގޭގެ ނަމުގެ ފަހަތަށް "ގެ" ނުލައި ނަންކިޔާފައި ރަށުގައި ހުންނަނީ ވަރަށް މަދު ގެއަކަށެވެ. ކަރަންކާވިލާ، ޑޯރެންސީވިލާ، ވާރޭވިލާ، ސޯސަންވިލާ އެވެ. ކުންނަމަލަ، ޓްވެލްރީ، ޒޭވަރު، ޖައުޒާ، އައްސޭރި، ފްލާވަރ، ހިޖުރަ، ޕޫލްވާރީ، ލިލީ، ވީނަސް، ވައިޓްރޯސް، ޕިންކް ފްލާވަރ، ސަންގަމެވެ. ފަހުން މުޅިން ވެސް ގޭގެއަށް ނަންކިޔަންފެށީ ގެ ނުލައެވެ. ނޫވިލު، ރެޑްރޯސް، ވައިޓްރޯސް، އިތާ، ދޮންވެލި، މާރިނދަ، ސަބުނަމް ފަދަ ނަންނަމެވެ. ރީތި ދިވެހި ނަންތަކާއެކު އިނގިރޭސި ނަންތަކެވެ.\nއަޅުގަނޑުމެން ގޭގައި ހުންނަ ފިހާރައަށް "އާފިހާރަ" ކިޔާތީ އަޅުގަނޑު ފޫހިވެއެވެ. އެ ފިހާރައަށް "ނިއު ޝޮޕް" ނުކީ ކީއްވެގެންތޯ ބައްޕައާ ސުވާލުކުރާ ހަނދާން ވެއެވެ. ފަހުން ހުޅުވި ގިނަ ފިހާރަތަކަށް ކީ ވަރަށް ރީތި ޒަމާނީ ނަންނަމެވެ. އަޅުގަނޑަށް އެއްއިރެއްގައި އެންމެ ރީތީ "މަތިސްޓާރ"އެވެ. އިނގިރޭސި ގޮތެއް ހުންނާތީއެވެ. އިނގިރޭސި ބަހަށް އެ ކުރެވޭ އިހުތިރާމަކާއި ހިތުގައި އޮންނަ ލޯތްބެއްގެ ވާހަކަ ދައްކަން ނުވާނެއެވެ.\nއަޅުގަނޑުމެންގެ މާދަރީ ބަސް ކަމުގައިވާ ދިވެހި ބަހާމެދު މިފަދަ ދަށު ދަރަޖައެއްގެ ވިސްނުމެއް އަޅުގަނޑުމެންނަށް ގެންގުޅެވުނީ ކީއްވެބާއެވެ. މިހާރުގެ ކުދިން ވެސް މި ވިސްނުން ގެންގުޅޭ ބާވައެވެ. ގައިމު ވެސް މި ވިސްނުންތަކެއްގެ ތެރެއަށް އަޅުގަނޑުގެ ޅަހިތް ގެނބުނީ ކީއްވެގެން ކަމެއް ނޭނގެއެވެ. އަދި އެ ނާމާން ކަނޑުން ސަލާމަތްވީ ކިހިނެތް ކަމެއް ވެސް ސީދާ ދަންނަވާކަށް ނޭނގެއެވެ.\nމުޙައްމަދު އަމީނަކީ އެ ޒަމާނާއަޅާ ބަލާއިރު ޒަމާނީ ބޭފުޅެކެވެ. ފައްކާ އިނގިރޭސިއެކެވެ. އެކަމަކު ދިވެހިން ލިޔުއްވާފައި ހުއްޓާ ފެންނަނީ އިސްކޫލެވެ. އެއީ އިސްކުރާއި އިސްޓާކީނު ފަދަ ލަފުޒުތައް ދިވެހި ވެގެން ދިޔަގޮތަށެވެ. އެ މަނިކުފާނަށް އިނގިރޭސިން ވިދާޅުވާން ނޭނގޭތީއެއް ނޫނެވެ. ދިވެހިން ގިނަ ފޮތްތަކެއް ލިޔުއްވާގައި ހުރިއިރު ކޮންމެހެން ބޭރުބަހެއް ލައްވަން ޖެހޭ ތަނަކަށް ނޫނީ ބޭރުބަހެއް ނުލައްވައެވެ.\nބޭރު ބަސްބަސް ސުމާރެއްނެތް ވަރަށް މަސްހުން ކުރެވެނީ އަމިއްލަ މާދަރީ ބަސް ރަނގަޅަށް ނޭނގޭތީކަން މިހާރު އެބައެނގެއެވެ. ދިވެހި ބަހާމެދު ކުރެވޭ ގިނަ ކުށްހީތައް ކުރެވެނީ ދިވެހި ބަހާބެހޭ ގޮތުން ނޭނގޭތީއެވެ. ނުވަތަ މާދަރީ ބަހުގެ އަގު ވަޒަން ނުކުރެވޭތީއެވެ. އަޅުގަނޑުމެންނަށް އަޅުގަނޑުމެން ވެސް ނޭނގެނީއެވެ. މިއީ ދިވެހިންނެވެ. އިނގިރޭސިއެއް ނޫނެވެ. ކާޅެއްގެ ތުންގަނޑުގައި ކޮންމެ ކުލައެއްގެ ދަވާދެއް ލިޔަސް ވާނީ ކާޅަކަށެވެ. ދިވެއްސަކު ދިވެހިބަސް ފާރުބުޑަށް ޖެއްސަސް ވާނީ ދިވެއްސަކަށެވެ.\nއާއްމު މަޢުލޫމާތުފަރުދާގެ ފުރަގަސްދިވެހި ބަސް\nކޮވިޑް-19: ބާނި ތިރިކުރުން\nމިއީވެސް ވިސްނާލަން ޖެހޭކަމެއް ސަމާލުވެ ލައްވާ!


Thilamale bridge ah beynunva concrete foarukohdheynee STO in | Mihaaru\nވިޔަފާރި / އެސްޓީއޯ\nތިލަމާލެ ބްރިޖަށް ބޭނުންވާ ކޮންކްރީޓް ފޯރުކޮށްދޭނީ އެސްޓީއޯއިން އިން\nއެސްޓީއޯ އާއި އެފްކޮން އާ ދެމެދު އެއްބަސްވުމުގައި ސޮއި ކުރަނީ. ތިލަމާލެ ބްރިޖަށް ބޭނުންވާ ކޮންކްރީޓް ފޯރުކޮށްދޭނީ އެސްޓީއޯއިން--ފޮޓޯ:އެސްޓީއޯ\n12 މެއި 2022 - 12:13\nތިލަމާލެ ބްރިޖަށް ބޭނުންވާ ކޮންކްރީޓް ސަޕްލައި ކުރުމަށްޓަކައި އެސްޓީއޯ އާއި އެފްކޮން އިންފްރާސްރަކްޗާ ލިމިޓެޑާ ދެމެދު އެއްބަސްވުމުގައި ސޮއިކޮށްފި އެވެ.\nއެސްޓީއޯ ހެޑް އޮފީހުގައި ބޭއްވި ރަސްމިއްޔާތުގައި އެ ކުންފުނީގެ ފަރާތުން ސޮއި ކުރެއްވީ މެނޭޖިން ޑިރެކްޓަރު ހުސެއިން އަމްރު އެވެ. އެފްކޮންގެ ފަރާތުން ސޮއި ކުރެއްވީ އެ ކުންފުނީގެ ޑެޕިއުޓީ ޕްރޮޖެކް މެނޭޖަރު ވީ. މަދުސްދަނަން އެވެ.\nއެއްއަހަރު ދުވަހަށް ސޮއި ކުރި މި އެގްރީމަންޓްގެ ދަށުން 7،500 ކިއުބިކް މީޓަރުގެ ރެޑީމިކްސް ކޮންކްރީޓް ގަތުމަށް އެފްކޮން އިން އެއްބަސްވެ އެވެ.\nމި ޕްރޮޖެކްޓަށް ކޮންކްރީޓް ސަޕްލައި ކުރުމަށްޓަކައި ވޭތުވެދިޔަ ފަސް މަސް ދުވަހުގެ ތެރޭ އެސްޓީއޯއިން އައީ އެކަމަށް ތައްޔާރުވަމުންނެވެ. އެ ކުންފުނިން ސަޕްލައިކުރާ ކޮންކްރީޓަކީ "ހައި ސްޓްރެންތު" ކޮންކްރީޓަށް ވާތީ އެކަމަށް ބޭނުންވާ އިތުރު ވަސީލަތްތައް އެސްޓީއޯގެ ރެޑީމިކްސް ޕްލާންޓުގައި މިހާރު ވަނީ ހަމަޖައްސައިފަ އެވެ.\nރާއްޖޭގައި ހިންގާ އުމްރާނީ ތަރައްގީގެ އެންމެ ބޮޑު މި ޕްރޮޖެކްޓަށް ކޮންކްރީޓް ސަޕްލައި ކުރުމަށް އެސްޓީއޯ އަށް ފުރުސަތު ލިބުމަކީ ލިބުނު ވަރަށް ބޮޑު ޝަރަފެއް ކަމަށް އެސްޓީއޯއިން ދެކެ އެވެ.\nތިލަމާލެ ބްރިޖްގެ މަސައްކަަތް ކުރަން އިންޑިއާގެ އެޕްކޮންއާ ހަވާލުކުރީ މިދިޔަ އަހަރުގެ އޮގަސްޓް މަހު އެވެ. މި ޕްރޮޖެކްޓް ހިންގަނީ އިންޑިއާއިން 400 މިލިއަން ޑޮލަރު (6.1 ބިލިއަން ރުފިޔާ) ގެ ލޯނެއްގެ ދަށުންނެވެ. މި ޕްރޮޖެކްޓްގެ ދަށުން ވިލިމާލެ އާއި މާލެ އާއި ގުޅީފަޅާއި ތިލަފުށި ގުޅާލާނެ އެވެ.\nތަރައްގީގެ މަޝްރޫއުތައް އެސްޓީއޯ\n5 ކޮމެންޓް, 8 ރިއެކްޝަންސް\nއަބަދުވެސް ތައްޔާރުވާވާހަކަ އިވޭ. އާވާހަކައެއް ނުއިވޭ.\nބްރިޖް ވެއްޓްނީމަ އެސްޓީ ބޮލައް ކަޑާލެވޭނެ ދޯ...\nމާލެ...މިހެން ނުބުނެ ނޭވާ އަދި އެސްފިޔަވެސް ނުޖެހޭތޯ؟\nލިޔުންތެރިޔާއަށް ނޭނގެނީ ކަމެއް އޮޅުވާލަނީކަމެއް ނޭނގޭ، އެންމެ ބޮޑު އުމްރާނީ ޕުރޮޖެކްޓެއް ނޫން\nރަނގަޅުކަމެއްގެ ގޮތުގައި ދެކެން، އެސްޓީއޯވިޔަސް ބުރިޖަށްބޭނުންވާ ކޮންކުރީޓް ކުންނާނީ ސުޓޭންޑަރ އާއި އެއްގޮތަށްކަމަށް ދެކެން


Mi sarukaarakee hama ekani kulhivaru kulhey sarukaareh kamah bune...\nމިސަރުކާރަކީ ހަމައެކަނި ކުޅިވަރު ކުޅޭ ސަރުކާރެއް ކަމަށް ބުނެ އިދިކޮޅުން ދައްކާވާހަކަތަކަށް ރައީސް ރައްދު ދެއްވައިފި\nކުޅިވަރަށް ސަޕޯޓް ކުރައްވަނީ ކުޅިވަރަކީ ޒުވާނުންނަށް އަދި ޤައުމަށް ފައިދާ ހުރި ކަމަކަށް ވާތީ ކަމަށް ރައީސް ވިދާޅުވި\nއަންހެން ކުޅުންތެރިން ގިނަ ކާމިޔާބީތައް ހޯދަމުންދާކަން ފާހަގަކުރެއްވި\nސަރުކަރުން ދޭން ޖެހޭ އެއްބާރުލުން ފުރިހަމައަށް ހުރިހާ ކުޅިވަރެއް ތަފާތު ކުރުމެއްނެތި ދޭނެކަމަށް ވިދާޅުވި\nކ. މާލެ | 10 ޑިސެންބަރ 2019 | އަންގާރަ 12:52 | 4,940\nރައީސުލް ޖުމްހޫރިއްޔާ އިބްރާހިމް މުހައްމަދު ސާލިޙު ރާއްޖެ އަށް ރަން މެޑަލް ހޯދައިދިން ހަސަން ސާއިދު އާއި ސަލާމްކުރައްވަނީ - ޔޫސުފް ސޮފްވާން ރަޝީދު\nމި ސަރުކާރަކީ ހަމައެކަނި ކުޅިވަރު ކުޅޭ ސަރުކާރެއް ކަމަށްބުނެ، އިދިކޮޅު ފަރާތްތަކުން ދައްކާ ވާހަކައަށް ރައީސުލް ޖުމްހޫރިއްޔާ އިބްރާހިމް މުޙައްމަދު ޞާލިޙު ރައްދު ދެއްވައިފިއެވެ.\n"ސައުތު އޭޝިއަން ގޭމްސް 2019" ގެ ބައިވެރިވި ރާއްޖޭގެ ބައެއް ޓީމުތައް ރާއްޖެ އައުމުން ޓީމަށް މަރުޙަބާ ކިއުމަށް ރައީސް އޮފީގައި ބޭއްވީ ރަސްމިއްޔާތުގައި ވާހަކަ ދައްކަވަމުން ރައީސުލްޖުމްހޫރިއްޔާ ވިދާޅުވީ، މިސަރުކާރަކީ ހަމައެކަނި ކުޅިވަރު ކުޅޭ ސަރުކާރެއް ކަމަށް ބައެއް ސިޔާސީ ފަރާތްތަކުން ބުނަމުންދާ ކަމަށާއި ކުޅިވަރަށް ސަޕޯޓްކޮށް އެހީތެރިވަނީ ކުޅޭ ކުޅޭ އެއްޗެއްގެ ގޮތުގައި ނޫންކަން އެފަރާތްތަކަށް ދަންނަވާލަން ބޭނުންވާ ކަމަށެވެ.\nބައެއް ސިޔާސީ ވާދަވެރިން އަޅުގަނޑުމެންނާއި ދިމައަށް ބުނޭ މި ސަރުކާރަކީ ހަމައެކަނި ކުޅިވަރު ކުޅޭ ސަރުކާރެކޭ. އަޅުގަނޑު ދަންނަވާލަން ބޭނުންވަނީ އާޅުގަނޑުމެން ކުޅިވަރަށް ސަޕޯޓް ކުރަނީ އެހީތެރެރިވަނީ ކުޅޭ ކުޅޭ އެއްޗެއްގެ ގޮތުގައެއް ނޫނޭ\nރައީސް ވިދާޅުވީ، މި ސަރުކާރުން ކުޅިވަރަށް ސަޕޯޓް ކުރަނީ ކުޅިވަރަކީ ޒުވާނުންނަށާއި، ޤައުމަށް ފައިދާ ހުރި ކަމަކަށް ވާތީ ކަމަށެވެ. އަދި ބޭރު ދުނިޔޭގައި ރާއްޖެ އިޝްތިހާރު ކުރުމުގެ އިތުރުން އެންމެން އެއްބައި ކުރެވޭ އެއްޗެއްގެ ގޮތުގައި ކުޅިވަރު ފާހަގަ ކުރެއްވޭތީކަމަށެވެ.\nއަންހެން ކުޅުންތެރިން ހުރިހާ ކުޅިވަރަކުންވެސް އިތުރު ކާމިޔާބީތައް ހޯމަދުމުންދާ ކަން ފާހަގަ ކުރައްވާ ރައީސް ވިދާޅުވީ، ދެޖިންސު ތަފާތު ކުރުމެއް ނެތި ކުރިއަށް އޮތް ތަނުގައިވެސް ސަރުކާރުން ވެދޭ އެހީތަކާއި ދޭން ޖެހޭ އެއްބާރުލުން ފުރިހަމައަށް ހުރިހާ ކުޅިވަރުތަކަށް ތަފާތު ކުރުމެއްނެތި ދޭނެ ކަމަށެވެ.\nއެތްލީޓުން ވަނަތައް ހޯދުމުގައި ޢާއިލާއިން ވި ޤުރުބާނީ އާއި އެސޯސިއޭޝަންތަކުން ކޮށްދެއްވި މަސައްކަތާއި ސްޕޯޓްސް މިނިސްޓްރީން ކުރެއްވި ބުރަ މަސައްކަތް ރައީސް ވަނީ ފާހަގަ ކުރައްވާފއެވެ.\nއިތުރަށް ރައީސް ވިދާޅުވީ، ކާމިޔާބެއް ހޯދުމަށްޓަކައި ނިޞްބަތުން ބޮޑު އާބާދީއެއް ނުވަތަ ބޮޑު ޤައުމަކަށް ވާން ނުޖެހޭ ކަން މިއަދު ރާއްޖޭގެ އެތުލީޓުން ސާބިތުކޮށްދީފައިވާ ކަމަށް ރައީސް ވިދާޅުވިއެވެ.\nކުޅިވަރަށް އެންމެ ބޭނުންވާ ފެސިލިޓީސްތައް އަދި ރާއްޖޭގައި ނެތް ނަމަވެސް އެ އިންތިޒާމުތައް ހަމަޖެއްސުމަށް ސަރުކާރުން މަސައްކަތްކުރަމުންދާ ކަމަށް ރައީސް ވިދާޅުވިއެވެ.\nމީގެ އިތުރުން އެތުލީޓުންނަށް އެކަށީގެންވާ ތަމްރީނާއި ތަޖުރިބާގެ ފުރުޞަތު ފަހިކުރުމަށް ކޯޗުންނާއި ތަމްރީން ދޭނެ ފަރާތްތައް ހޯދާ އަދި ރާއްޖެއިން ބޭރަށް އިތުރު ތަމްރީނަށް ފޮނުވަންޖެހޭ ނަމަ އެކަންތައްތައްވެސް ކޮށްދެއްވާނެ ކަމަށް ރައީސް ވިދާޅުވިއެވެ.\nބޭނުންވަނީ ރަނަގަޅު ޕްލޭނެއް އޮވެގެން ކުރިއަށް ދިއުން. ރަނގަޅު ޓްރޭނިންގއެއް ހޯދައިދިނުން. ފެސިލިތީސްތައް އިތުރުކޮށްދިނުން\nކާމިޔާބު ހޯދުމަށްޓަކައި ބޭނުންވާ އެންމެ މުހިއްމު އެއްޗަކީ ރިވެތި އަޚްލާގުކަން ފާހަގަ ކުރައްވާ ރައީސް ވިދާޅުވީ ރިވެތި އަޚުލާގެއް ނެތްނަމަ ކިތަންމެ ހުނަވެރި ކުއްޖަކަށްވެސް ކާމިޔާބީއާއި ހިސާބަށް ނުދެވޭނެ ކަމަށެވެ.\nވަރަށް ހުނަރުވެރި ކުޅުންތެރިން ފެނިގެންގޮސްފައިވޭ އެހެން ނަމަވެސް ވަކި ހިސާބަކުން ކުޅިވަރާއި ދުރަށް ދާން ޖެހެނީ އެކުދިންގެ އަޚްލާގު ހުންނަ ގޮތުން\nއެހެންކަމުން ރަނގަޅަށް ޓްރެއިންނިންގ ކުރުމާއި ރަނގަޅު ސިއްޙަތެއްގައި ހުރުން އެއީ އެންމެ ބޭނުންތެރި އެންމެ މުހިއްމު ދެކަންތައް ކަން ރައީސް ފާހަގަ ކުރައްވައި، ކޯޗުންދޭ ތަމްރީނުތައް ރަނގަޅަށް ކަނުލާ އަޑުއަހައިގެން ކުރިއަށް ދިއުމުން ކާމިޔާބީ ޙާޞިލު ކުރެވޭނެ ކަމަށް ވިދާޅުވެ، އެތުލީޓުންނަށް ނަޞޭޙަތްތެރިވިއެވެ.\nމި ޞަރަޙައްދުގައި ބޭއްވެ އެންމެ ބޮޑު މުބާރާތް ކަމަށްވާ ސައުތު އޭޝިއަން ގޭމްސްގައި ރަން މެޑައްޔެއް އެތލީޓަކު ހޯދި ފުރަތަމަ ފަހަރު ކަން ފާހަގަކުރައްވައި، އެކަމަށްޓަކައި ސާއިދު އާއި މެޑްލް ހޯދި އެހެން ކުޅުންތެރިންނަށް ރައީސް ވަނީ މަރުޙަބާ ދަންނަވާފައެވެ.


SunOnline: Ungannaidhinumugai technology beynun kuranvee keevve?\nއުނގަންނައި ދިނުމުގައި ޓެކުނޮލޮޖީ ބޭނުންކުރަންވީ ކީއްވެ؟\nރާމިޒު އަލީ 20 Oct 2019, 09:52\nރައީސް ސޯލިހު ކިޔަވާ ކުދިބަޔަކާ ވާހަކަ ދައްކަވާލައްވަނީ -- ސަން ފައިލް ފޮޓޯ\nއުނގަންނައިދިނުމުގައި ޓެކުނޮލޮޖީގެ ވަސީލަތްތައް ބޭނުންކުރުމަކީ ކޮންމެހެން ކުރަން ޖެހޭ ކަމެއް ހެއްޔެވެ؟ ޓެކުނޮލޮޖީ ބޭނުންނުކޮށް ކިޔަވައި ނުދެވޭނީ ހެއްޔެވެ؟ އެކި ޒާތުގެ ޓެކުނޮލޮޖީ ކިލާހުގައި ބޭނުންކުރުމުން ދަރިވަރުންގެ އުނގެނުމަށް ލިބޭ ވަކި ކުރިއެރުމެއް އޮވޭ ހެއްޔެވެ؟ މިސުވާލުތަކަކީ މުދައްރިސުންނާއި އުނގަންނައިދިނުމުގައި ހަރަކާތްތެރިވާ އެހެން މީހުންވެސް ކުރަން އެކަށޭނަ، ރަނގަޅު ސުވާލުތަކެކެވެ. އެހެނީ، އުނގެނުމާއި އުނގަންނައިދިނުމަކީ ދުނިޔެއަށް އަލަށް ތައާރަފުވި ކަމެއްނޫނެވެ. އަދި ކީއްހެއްޔެވެ؟ ޓެކުނޮލޮޖީއާ ރައްޓެހި އުނގެނުމުގެ އުކުޅުތައް ބޭނުންކުރުމުގެ ވާހަކަ އަކީ 1990ގެ އަހަރުތަކުގެ މެދަކާހިސާބަށް އައި އިރުވެސް އަޑުބާރުކޮށް ދެކެވުނު ވާހަކައެއް ނޫނެވެ.\nޒަމާނުއްސުރެ އުނގެނުމާއި އުނގަންނައިދިނުން މައިގަނޑު ގޮތެއްގައި ބިނާވެފައި އޮތީ ކަނޑައެޅޭ ވަކިތަނަކަށް ދަރިވަރުންނާއި މުދައްރިސް ހާޒިރުވެ، މުދައްރިސްގެ އިލްމާއި ހުނަރު ދަރިވަރުންނަށް ނަގުލުކުރުމުގެ މައްޗަށެވެ. މީގެ މާނައަކީ ދަރިވަރާއި މުދައްރިސް ސީދާކޮށް ބައްދަލުވުމެވެ. އުނގެނުމާ ގުޅިގެން ދަރިވަރާއި މުދައްރިސްގެ މުއާމަލާތްތައް އިތުރު ވަސީލަތެއް މެދުވެރިނުކޮށް ސީދާކޮށް ކުރެވުމެވެ. އެހެނަސް ޓެކުނޮލޮޖީގެ ރޮނގުން ދުނިޔެއަށް އައި އިންގިލާބީ އޮއިވަރުގައި، ޚާއްސަކޮށް މައުލޫމާތު ހޯދައި ލިބިގަތުމާއި މުވާސަލާތު ކުރުމަށް ބޭނުންކުރާ ވަސީލަތްތަކަށް އައި ކުރިއެރުންތަކާ އެކު ދިރިއުޅުމުގެ ގިނަކަންކަން، ގިނަ ބަޔަކު ކުރިން ތަސައްވުރު ނުކުރާ މިންވަރަށް ބަދަލު ވެއްޖެ އެވެ. ދިރިއުޅުމުގެ ބޭނުންތައް ތަފާތު ވެއްޖެ އެވެ. ކަންކަން އުނގެނި ދަސްކުރުމުގެ ގޮތްތަކާއި ވައްޓަފާޅި ވެސް ބަދަލުވެއްޖެ އެވެ. އެއާ އެކު އުނގަންނައިދިނުމުގައި ޓެކުނޮލޮޖީ ބޭނުންކުރުމަށް ވަކާލާތުކޮށް ކުރެވޭ އިލްމީ ބަހުސްތައް ގިނަވެއްޖެ އެވެ.\nއުނގަންނައިދިނުމުގައި ޓެކުނޮލޮޖީ ބޭނުންކުރުމުން ލިބޭ ފައިދާތަކެއް ފާހަގަ ކުރެވިފައިވެ އެވެ. އެއްކަމަކީ ފިލާވަޅުގައި ދަރިވަރުން އަމަލީ ގޮތުން ބައިވެރިވާ މިންވަރު އިތުރުވުމެވެ. އެހެނީ ޓެކުނޮލޮޖީގެ ވަސީލަތްތައް ރަނގަޅަށް ބޭނުންކުރެވޭ ކިލާސްތަކުގައި އުނގެނުމުގެ ގިނަ ހަރަކާތްތައް ކުޅިވަރުގެ ތެރެއިން ގެންދެވެ އެވެ. މަޖާ ހަރަކާތެއްގައި ބައިވެރިވުމުގެ ތެރެއިން ދަރިވަރުންގެ ޝައުއުގުވެރިކަން އިތުރުވެ ކިލާހުގައި ހަރަކާތްތެރިކަން ބޮޑުވެ އެވެ. ފިކުރީ ގޮތުންނާއި ޖިސްމާނީގޮތުން ފިލާވަޅުގެ ތެރެއަށް ދަރިވަރުންނަށް ވަދެވޭ މިންވަރު އިތުރުވެ އެވެ. ނަތީޖާއަކީ ފިލާވަޅުން އުނގަންނައިދޭން ބޭނުންވާ މައުލޫމާތު، ޝައުގުވެރި އައުގޮތަކަށް ދަރިވަރުންނަށް ފޯރުކޮށްދެވުމެވެ. އަދި އުނގެނޭ މައުލޫމާތު ދަރިވަރުންނަށް ރަނގަޅަށް ފަހުމުވުމާ އެކު، ގިނަ ދުވަހަށް ހަނދާނުގައި ހަރުލާފައި ހުރުމެވެ. އެހެނީ އަމަލީ ގޮތުން ކުރާކަންކަމުން ދަސްވާ ތަކެތި ގިނަ ދުވަހު ހަނދާނުގައި ހަރުލާފައި ހުންނަކަމަށް ފަންނީ މާހިރުން ފާހަގަކުރެ އެވެ.\nއަނެއް ކަމަކީ އުނގެނުމުގައި ތަފާތު ގޮތްތައް ބޭނުންކުރާ ދަރިވަރުންނަށް ފިލާވަޅު ފަހުމުވުމަށް ފަސޭހަ ވުމެވެ. ވަކިވަކި ދަރިވަރުންންގެ އުނގެނުމުގެ ގޮތްތަކާއި އުނގެނުމުގެ ގާބިލުކަމަށް ރިއާޔަތްކޮށްގެން ފިލާވަޅު ގެންދަން މުދައްރިސަށް ފަސޭހަވުމެވެ. ކޮންމެ ކިލާހެއްގައި ވެސް އަޑުއަހައިގެން، ބަލައިގެން އަދި އަމަލީ ގޮތުންކޮށްގެން ދަސްކުރާ ދަރިވަރުން ތިބޭނެއެވެ. ބައެއް ދަރިވަރުންނަށް މީގެ ތެރެއިން ވަކިގޮތެއް ބޭނުންކޮށްގެން ދަސްކުރަން ފަސޭހަ ވެދާނެ އެވެ. އަނެއްބައި ދައިވަރުންނަށް އެއްގޮތަށް ވުރެ ގިނަގޮތް އެއްކޮށްގެން ދަސްކުރަން ފަސޭހަ ވެދާނެ އެވެ. ޓެކުނޮލޮޖީ ބޭނުންކޮށްގެން ކިލާހުގައި ގެންދެވޭ އުނގެނުމުގެ ގިނަ ހަރަކާތްތަކުން ދަސްކުރުމުގެ މިބުނެވުނު ތިންގޮތަށް ރިއާޔަތްކުރެވެ އެވެ. ހަމައެހެންމެ ފަހުމުވާން އުނދަގޫ ކޮންސެޕްޓުތައް ތަފާތު ގޮތްގޮތަށް ތަޖުރިބާ ކޮށްގެން ދަސްކުރުމުގެ ފުރުސަތު ދަރިވަރުންނަށް ލިބުމުގެ އިތުރުން އުނގެނުމުގެ ޚާއްސަ އެހީއަށް ބޭނުންވާ ދަރިވަރުންނަށް އުނގެނުން ފަހިކޮށްދިނުމުގެ ވަސީލަތަކަށް ވެސް ޓެކުނޮލޮޖީވެ އެވެ. ކުރުކޮށް ބުނާ ނަމަ ފިލާވަޅުގައި ޓެކުނޮލޮޖީ ބޭނުންކުރުމުން ދަރިވަރުންގެ ފަރުދީ ތަފާތުތަކަށް ރިއާޔަތްކޮށްގެން ފިލާވަޅު ފަރުމާ ކުރުމަށް މުދައްރިސަށް އިތުރު ޖާގަ ލިބެ އެވެ.\nޓެކުނޮލޮޖީ ބޭނުންކޮށްގެން ގެންދެވޭ އުނގެނުމުގެ ގިނަ ހަރަކާތްތަކެއްގައި ގުޅިގެން ކުރާ މަސައްކަތްތައް ދެވެ އެވެ. މީގެ ސަބަބުން މުވާސަލާތުކުރުމާއި ޓީމެއްގެ ގޮތުގައި މަސައްކަތް ކުރުމާއި އަނެކުންގެ މަސައްކަތަށް ބިނާކުރަނިވި ފާޑުކިޔުން ފަދަ ހުނަރުތައް ދަރިވަރުންނަށް ދަސްކޮށްދެވެ އެވެ. މިގޮތުން ކިލާހުގެ އެއް ދަރިވަރަކު އަނެއް ދަރިވަރަކާ އޮންލައިން މަންސަ (ޕްލެޓްފޯމް) އެއް މެދުވެރިކޮށް މުއާމަލާތު ކުރެވުމުގެ އިތުރުން ބޭނުން ޖެހޭ ނަމަ ގުރޭޑުގެ އެހެން ކިލާސްތަކުގެ ދަރިވަރުންނާ ގުޅިގެން ވެސް މަސައްކަތް ކުރެވިދާނެ އެވެ. އުނގެނުމުގެ މިފަދަ ގިނަ ހަރަކާތްތަކަކީ ފިލާވަޅު ފަރުމާކުރުމުގެ ތިއަރީތަކުގެ ގޮތުގައި މުދައްރިސުންގެ މެދުގައި މަޝްހޫރު ކޮންސްޓްރަކްޓިވިސްޓް އަދި ސޯޝަލް ކޮންސްޓްރަކްޓިވިސްޓް ތިއަރީތަކުގައި ބަޔާންކުރާ ކަންކަން ފުރިހަމަވާ އުނގެނުމުގެ ހަރަކާތްތަކަށްވުމުގެ ފުރުސަތު ވަރަށް ބޮޑެވެ.\nކުރިން ވެސް އިޝާރާތް ކުރިފަދައިން ޓެކުނޮލޮޖީގެ އުފެއްދުންތަކާ އެކު މީހުން ދިރިއުޅޭ ގޮތާއި ދިރިއުޅުމުގެ ބޭނުންތަކާއި ކަންކަން ކުރާގޮތް ތަފާތު ވެއްޖެ އެވެ. މިހެންވުމުން ޓެކުނޮލޮޖީއާ ލާމެހިފައިވާ ދުނިޔެއެއްގައި ދިރިއުޅުމުގެ މައުލޫމާތާއި ހުނަރުވެރިކަން އިސްކޫލު ދައުރުގައި ދަރިވަރުންނަށް ދަސްކޮށްދިނުމަކީ ވެސް ބޭނުންތެރި ކަމެކެވެ. މިގޮތުން ކިލާހުގައި ގެންދެވޭ ޓެކުނޮލޮޖީއާ ރައްޓެހި އުނގެނުމުގެ ހަރަކާތްތަކުގެ ތެރެއިން 21 ވަނަ ގަރުނުގައި ދިރިއުޅުމަށް ދަރިވަރުންނަށް ބޭނުންވާ ބައެއް ހުނަރުތައް ދަސްކޮށް ދެވިދާނެ އެވެ. މިގޮތުން އޮންލައިން މާހަލުގައި މުއާމަލާތުކުރުމާއި، ގުޅިގެން މަސައްކަތްކުރުމާއި، ދިމާވާ ޓެކްނިކަލް މައްސަލަތައް ހައްލުކުރުން ފަދަ ކަންކަން ނުސީދާގޮތުން ދަސްކޮށް ދެވިދާނެއެވެ. މިއީ ދަރިވަރުންގެ ދިރިއުޅުމުގައި ފަހުން ބޭނުންކުރެވޭނެ މުހިއްމު އެއްޗެއްސެވެ.\nއުނގަންނައިދިނުމުގައި ޓެކުނޮލޮޖީ ބޭނުންކުރުމަކީ މުދައްރިސުންނަށާއި ދަރިވަރުންނަށް އެތައްގޮތަކުން މަންފާ ހުރިކަމެކެވެ. އުނގެނުމުގެ ރަނގަޅު ނަތީޖާއަކަށް ވާސިލުވުމަށް ފަހިކޮށްދީ، އައު ހުނަރުތައް ދަރިވަރުންނަށް ދަސްކޮށްދިނުމަށް އެހީތެރިވެދޭ ކަމެކެވެ. އެހެނަސް މާނަވީ ގޮތެއްގައި މިކަން ކުރުމަށްޓަކައި ކަމާގުޅުންހުރި މައުލޫމާއި ތަމްރީނު މުދައްރިސުންނަށް ދޭންޖެހެއެވެ. މުދައްރިސުން ތަމްރީނުކުރުމުގެ ތެރެއިންނާއި ދެމެހެއްޓެނިވި ގޮތެއްގައި ހިންގޭ ޕްރޮފެޝަނަލް ޑިވެލޮޕްމެންޓް ހަރަކާތްތަކެއްގެ ތެރެއިންނެވެ. އެކަށޭނަ ނަތީޖާއެއް މިކަމުން ނިކުންނާނީ އޭރުންނެވެ.


SunOnline: Hichchah vadaigathumaai hichchah geumaai hichi gonuge vaahaka\nހިއްޗަށް ވަޑައިގަތުމާއި ހިއްޗަށް ގެއުމާއި ހިއްޗި ގޮނުގެ ވާހަކަ\nރުގިއްޔާ މުހައްމަދު މޫސާ 04 Jun 2019, 16:06\nރާއްޖޭގެ ބައެއް ރަށްތަކުގައި ބަރަކާތްތެރި ރަމަޟާން މަހަށް ފަހު އަންނަ އީދު ދުވަހުގެ ކުޅިވަރުގެ ތެރޭގައި "ހިއްޗަށް ވަޑައިގެންނެވުމެއް" އޮވެ އެވެ. އެއީ ރާއްޖޭގައި ރަސްކަން އޮތް ޒަމާނުގައި ރަދުން ރަސްމީ އިއްޒަތުގައި ހިންގަވާ ހިންގެވުމެއްގެ ހަނދާންއާ ކުރުމުގެ ގޮތުން ބާއްވާ ކުޅިވަރެކެވެ.\nރަސްކަމުގެ ޒަމާނުގައި ރޯދަ މަހު، މާލޭގައި ހަތަރު ފަހަރު ހިއްޗަށް ވަޑައިގަތުން އޮވެއެވެ. މި ރަސްމިއްޔާތަށް "ހިތި" މި ނަމުން ނަން ދެވުނީ، މި ކަމުގެ ތެރޭގައި ބަނބުކޭލު ހިތި ކެއްކުން ހިމެނޭތީ ކަމަށް މައުލޫމާތު ލިބެއެވެ.\nހިއްޗަށް ވަޑައިގަތުން އޮންނަނީ ވަލީވެރިއެއްގެ ޒިކުރާ އާ ކުރުމުގެ ގޮތުންނެވެ. އެ ޒަމާނުގައި މާލޭގައި ޒިކުރާ އާ ކުރެވޭ މި ފަދަ ބޭކަލުންނަކީ ތަބްރީޒީގެފާނާއި، ސުލައިމާނުލްމަދަނީއާއި ޙަބްޝީގެފާނާއި ޝަހީދުވި އަލި ރަސްގެފާނެވެ. ހިއްޗެއް ހާއްސަ ކުރެވޭނީ މިއިން ބޭކަލަކަށެވެ. އެ ބޭކަލަކަށް ހާއްސަ ވާ ހިތީގައި އެ ބޭކަލެއްގެ ޒިޔާރަތަށް ވަޑައިގެން ރަދުން ފާތިހާ ވިދާޅުވާނެއެވެ.\nވާރޭ ވެހޭ ދުވަސްވަރެއް ނަމަ، ކީރިތި މަހާރަދުން ހިއްޗަށް ވަޑައިގަންނަވާ އިރު، އެ ޒިޔާރަތަކަށް ރަސްގެފާނު ހިއްޗަށް ވަޑައިގަންނަވާ ޒިޔާރަތެއް ދޮށުގައި ބެރުފިޔަފާޅި ހަދައެވެ. މި ފިޔަފާޅިއަކީ އަށް ރިޔަން ދިގަށް، ފަސް ރިޔަން ފުޅަލަށް ހުންނަ އަދި މައްޗާއި އަރިމަތީން ވެސް ފެން އެތެރެއަށް ނުވިއްސާ ވަރަށް ނިވާކޮށް ވަރަށް ރަނގަޅު ފެންވަރަކަށް ހަދާ ހިޔަލެކެވެ.\nއެ ރެއެއްގެ ހިތީ ކުޅިވަރުގައި، ބެރުދުންމާރިތާޅަފިލީގެ އެންމެހައި ކަންތައްތައް އޮންނާނީ މި ބެރުފިޔަފާޅީގައެވެ. އެ ތަނަށް ވަދެވޭނީ ހަނގުބޭކަލުންނާއި ބެރުދުންމާރިތާޅަފިލިވެރީންނާއި ދައުލަތުގެ ދަރަޖަވެރީންނަށް އެކަންޏެވެ. ހިތީ ރޭރޭގެ ކުޅިވަރުތައް ނިމުމުން އެ ކަން އެންގުމަށް ޓަކައި ޖަހާ ބޮޑުނާބަ އަދި ފަސްފުޅީދަމުގެބެރު (ދަންބެރު) ޖަހާނީ މި ތަނުގައެވެ. ކުޅިވަރުތައް ނިމުމުން ފިޔަފާޅި ރޫޅައި ނަގައި ރައްކައު ކުރެއެވެ. އެތެރެއަށް ލައިފައި ވާ ކަށިވެލި ނުވަތަ ދޮންވެލި އެ ހިސާބަށް ރީތިކޮށް ފަތުރައިލައި އެއްވަރު ކުރެއެވެ.\nރާއްޖޭގެ އެންމެ ދެކުނުގައިވެސް މީގެ ކުރިން ހިއްޗަށް ދިޔުމެއް އޮވެއެވެ. ނަމަވެސް އޭގައި "ހިއްޗަށް ވަޑައިގަތުމާ" ތަފާތު ކަންތައްތަކެއް ހުރެއެވެ. އައްޑު އަތޮޅު ހިތަދޫގައި ކުރިއަށްގެންދިޔަ އެސަގާފަތަށް ކިޔަނީ ހިއްޗަށް ދިޔުމެވެ. އައްޑޫ ބަހުން ބުނާނަމަ ހިއްޗަށް ގެއުމެވެ.\nހިތަދޫ ޝަރައްފުއްދީން ސްކޫލުގެ މުދައްރިސް، ހަސަން ލަބީބު ވިދާޅުވި ގޮތުގައި އައްޑޫ މީހުން ހިއްޗަށް ދާ ގޮތާ ރަދުންގެ ހިއްޗަށް ވަޑައިގަތުމާ ގުޅުމެއް ނޯވެ އެވެ. އަދި އެރަށުގައި ހިއްޗަށް ދިޔުން މާނަ ކުރަނީ ގިނަ އަދަދެއްގެ މީހުން ގުރޫޕު ހަދައިގެން ރޯދަ ވީއްލަން ތަންތަނަށް ދިޔުމަށެވެ.\n"އަޅުގަނޑުމެން ހިއްޗަށް ދިޔުން މާނަ ކުރަނީ ރޯދަ ވީއްލަން ތަންތަނަށް ގުރޫޕު ހަދާލާފަ އުޅޭ އުޅުމުގެ ގޮތުގަ،" ލަބީބު ވިދާޅުވި އެވެ.\nލަބީބު ވިދާޅުވި ގޮތުގައި ފުރަތަމަ ހިއްޗަށް ދިޔުން އޮންނާނީ ރޯދައަށް ހަނދުބެލުމަށެވެ. އެދުވަހު ހިއްޗަށް ދަނީ މާހެފުމަކަށް ދާ ގޮތަށެވެ. އަދި އެދުވަހު ކެއުމާއި މޫދަށް އެރުންވެސް އޮންނާނެއެވެ.\n"ވަކި ގަޑިއެއްގަ މިދަނީ، ހަނދު ބަލަން ދާން ކަނޑައެޅިފަ އޮންނަ ތަނަށް. ގޮސްފަ އެތާ ތިބެގެން ހަނދު ފެނުމުގެ ކުރީގަ ހަވީރު މާހެފުމެއް ގޮތުގަ ރަނގަޅަށް ކާލާނެ. ދެން އިރު އޮއްސުނީމައި ހަނދު ބަލަނީ. އެއީ ފުރަތަމަ ހިއްޗި ދަތުރު ފެށުން،" ލަބީބު ވިދާޅުވި އެވެ.\nއެއަށް ފަހު ރޯދަ މަސް ފެށުމުން ކޮންމެ 10 ރޯދައެއް ވަކި ކުރަންވެސް ހިއްޗަށް ދިޔުން އޮވެ އެވެ. އެގޮތުން ފުރަތަމަ 10 ރޯދައިގެ ތެރޭ ވަކި ދުވަހެއް އަދި ދެވަނަ 10އަކާއި ތިން ވަނަ 10ގެ ތެރޭވެސް އެއް ދުވަހު ހިއްޗަށް ދިޔުން އޮވެއެވެ.\nލަބީބު ވިދާޅުވި ގޮތުގައި ހިއްޗަށް ދިޔުމުގެ އިންތިޒާމުތަކުގައި އިސްކޮށް ހުންނަވާނީ އޭރުގެ ކުޑަ ކަތީބެވެ. އަދި ކަތީބު ފުރަތަމަ ހައްދަވާނީ ހިއްޗަށް ދާނެ މީހުންގެ ލިސްޓެކެވެ. އޭގެ ތެރޭގައި އަންހެނުންނާއި ފިރިހެނުންވެސް ހިމެނޭނެއެވެ. އަދި ހިއްޗަށް ދާ ތަނެއް ނިންމާ އިރު ބަލާނީ މީހުން ދިރިނޫޅޭ ސަރަހައްދަކަށެވެ.\nހިއްޗަށް ދިޔުމުގެ އެންމެ މުހިއްމު އެއް ކަމަކީ އެތަނަށް ގޮސް ހުރިހާ އެއްޗެއްވެސް ކެއްކުމެވެ. އެހެންކަމުން އެކަމުގައި ބައިވެރިވާ އެންމެން ހިއްޗަށް ދާނީ ކައްކަން ބޭނުންވާ ހުރިހާ ތަކެތި ގާޑިޔާއަކަށް އަރުވައިގެންނެވެ. ފަހުން މި ޒަމާނަކަށް އައިސް ގެންދަނީ ޕިކަޕުގައެވެ. އަދި އެތަނަށް ދިޔުމަށް ފަހު ތައްޔާރު ކުރާ ކާނާތަކުގެ ތެރޭގައި ބަތާއި ރޮށްޓާއި ހެދިކާ ފަދަ ތެލުލި ލުއި ކާނާވެސް ހިމެނޭނެއެވެ.\nހިއްޗަށް ދިޔުމަށްފަހު ސުފުރާ ހަދަނީވެސް ވަރަށް ދިވެހިވަންތަ ގޮތަކަށެވެ. އެއީ ރުކުން ފަންވަތް ކަނޑައިގެން، ފަން ވިޔެގެންނެވެ.\n"ރޯދަ ވީއްލަންވާ އިރަށް ސުފުރާ ތައްޔާރު ކުރާނީ. ފަން ކަނޑައިގެން ފަން ވިޔެފަ ފަން އަޅާފަ އޭގެ މަތީގަ ތަށި އަތުރާފަ ހުންނާނީ ރޯދަ ވީއްލާންވާ އިރަށް. ހުރިހާ އެއްޗެއް ކައްކަންވާނީ އެތަނަށް ގޮސްފަ. އެހިއްޗި ދުވަސްތަކުގަ،" ލަބީބު ވިދާޅުވިއެވެ.\nލަބީބު ވިދާޅުވި ގޮތުގައި ހިއްޗަށް ދިޔުމަކީ އެންމެން އެއްވެ، ވަރަށް ފޯރި ނަގާ ކަމެކެވެ. ނަމަވެސް އެމަޖާ ނަގަނީ އަޅުކަންތައް ހަނދާން ނައްތާލާފައެއް ނޫނެވެ. އެގޮތުން ހިއްޗަށް ދަނީ، އެދާތަނެއްގައި އަންހެނުންނާއި ފިރިހެނުން ވަކިން ޖަމާއަތް ހަދައިގެން ނަމާދުވެސް ކުރެވޭ ގޮތަށެވެ.\nނަމަވެސް ރޯދައަށް ތިބޭ ކުޑަކުދިންނަށް ދަތުރަކު ގޮސް، އެތަނުގައި ތިބެ ކެއުމަކީ މާފަސޭހަ ކަމަކަށް ނުވެދާނެއެވެ. އެހެންކަމުން ރޯދަ ކުރު ކުރުމަށް ހިތަދޫގައި މީގެ ކުރިން ކޮށް އުޅުނު ކަމެއް އޮވެއެވެ. އެއީ ފަނުން ހަދާފައިވާ ކުޑަ ގޮނެއް ކުޑަކުދިންގެ ކަރުގައި އަޅުވައި، ހަވީރުކޮޅު އެކުދިން ގާތްތިމާގެ ގެތަކަށް ގެންދިޔުމެވެ. އަދި އޭގެއިން ކޮންމެ ގެއަކުންވެސް އެކުދިންގެ ގޮނަށް ހެދިކާ އަޅާދޭނެއެވެ. އެގޮނަށް ކިޔަނީ ހިއްޗި ގޮނެވެ.\n"އެގޮނަކީ ފަނުން ވިޔެފަ، ކަރުގަ އަޅާ ގޮތަށް ހަދާފަ އޮންނަ އެއްޗެއް. އެއީ އަންހެނުންގެ އަތް ދަބަސް ގޮތަށް ހަދާފަ އޮންނަ އެއްޗެއް. ދެން ކޮންމެ ގެއަކުން އެއަށް އެއްޗެއް އަޅާނެ. އެގޮތަށް އަޅަމުން ގޮސް ކުއްޖާގެ ގެޔަށް އަންނަ އިރު ގޮނު ފުރިފަ އޮންނާނީ،" ލަބީބު ވިދާޅުވިއެވެ.\nރޯދަމަހު ހަވީރު ކުޑަކުދިން އަވަށްޓެރި ގެތަކަށް ދިޔުމުން، އެގެއިން ކުދިންނަށް ކާއެއްޗެއްސާއި ހަދިޔާ ދިނުމަކީ މެދުއިރުމަތީގެ ބައެއް ގައުމުތަކުގައިވެސް ކުރާ ކަމެކެވެ. ލަބީބު ވިދާޅުވި ގޮތުގައި އޭގެ ބޭނުމަކީ ކުޑަކުދިންގެ މެދުގައި ރޯދައަށް ޝައުގުވެރިކަން އުފެއްދުމެވެ.\nނަމަވެސް ހިއްޗަށް ދިޔުމާއި ހިއްޗި ގޮނަކާ އެކު ކުޑަކުދިން ގެތަކަށް ޒިޔާރަތް ކުރުމަކީ މިހާރު ގާތްގަނޑަކަށް އުވިގެން ގޮސްފައިވާ ސަގާފަތެކެވެ. ލަބީބު ވިދާޅުވި ގޮތުގައި އެންމެ ފަހުން ހިތަދޫގައި ހިއްޗަށް ދިޔަ ހަނދާން ވަނީ އައްޑޫގައި މުހައްމަދު އިބްރާހީމް ދީދީ އަތޮޅުވެރިކަން ކުރެއްވި ދުވަސްވަރުއެވެ.\nއައްޑޫގައި ވެސް ހިއްޗަށް ދަނީ ރޯދަ މަހުގެ ތިން ދިހައާއި ރޯދަ މަހުގެ ހަނދު ބެލުމަށް ދާ ހިއްޗާ އެކު ހަތަރު ހިއްޗަށެވެ. މާލޭގައި ވެސް ހަތަރު ހިއްޗަށެވެ.\nއައްޑޫގެ އިތުރުން ފުވައްމުލަކުގައި ވެސް ކުރީން ހިއްޗަށް ދިއުން އޮންނަ ކަމަށް ފުވައްމުލަކު އަސްރަފީގޭ އިބްރާހީމް ސަޢީދުގެ ލިޔުއްވުމެއްގައި ފާހަގަ ކުރައްވާފައިވެއެވެ. ފުވައްމުލަކުގައި ދިޔައީ ތަބްރީޒީގެފާނުގެ ޒިކުރާގައި އޮންނަ ހިއްޗަކަށާއި، ސުލައިމާނުލްމަދަނީގެ ޒިކުރާގައި އޮންނަ ހިއްޗަކަށާއި، ގާދިރީކަލޭގެފާނުގެ ޒިކުރާގައި އޮންނަ ހިއްޗަކަށާއި، ޝަހީދުވި އަލި ރަސްގެފާނުގެ ޒިކުރާގައި އޮންނަ ހިއްޗަކަށް ކަމަށް އޭނާ ލިޔުއްވާފައިވެއެވެ.\nމިއަދު މާލެއަކުން ވެސް އައްޑޫއަކުން ވެސް އަދި ފުވައްމުލަކަކުން ވެސް މި ހަރަކާތްތަކެއް ނުފެނެއެވެ. އެހެންނަމަވެސް އުތުރުގެ ބައެއް ރަށްރަށުން އީދާ ގުޅިގެން ކުޅިވަރެއްގެ ގޮތުގައި ހިއްޗަށް ދިއުމުގެ ކުޅިވަރެއް ދައްކާލުން އޮވެއެވެ. މި ގޮތުން ކުޅުދުއްފުށްޓާއި ރ. މީދޫގައި ހިއްޗަށް ދިއުން ކުޅިވަރެއްގެ ގޮތުގައި ދައްކާލާފައިވެއެވެ.\nމިފަދަ ހަރަކާތްތަކަކީ އިޖުތިމާއީ ގުޅުން ވަރުގަދަކޮށް، މުޖުތަމައުގައި އެއްބައެއްވަންތަކަމާއި އެކުވެރިކަން އިތުރުކޮށްދޭނެ ހަރަކާތްތަކެވެ. ވީމާ، ހިއްޗަށް ދިޔުމުގެ ސަގާފަތް އަލުން ދިރުވުން ކިހިނެއް ވާނެ ހެއްޔެވެ؟\nހެޔޮ އާއިލާއެއް ބިނާކުރުމަށް ހަދިޔާއެއް!\nސާބިތުކޮށްދެނީ ތިމާވެށި ހިމާޔަތް ކުރަމުން ނަފާ!\nރާއްޖޭގެ ޖަޒީރާ ހިތްގައިމުކަން ދައްކާލާ ދިވެހި ގޭމެއް


Fandiyaaru ge ah mahujanun aiybaanaa kamuge thuhumathu! - One Online\n1 ޑިސެމްބަރު 2021: މާލެ، ރައީސް އަބްދުﷲ ޔާމީން ރައްޔިތުންނަށް ޝުކުރު ދެންނެވުމައް ބޭއްވި ޖަލްސާގައި އެމަނިކުފާނު ރައްޔިތުންނާ މުހާތަބުކުރައްވައި ވާހަކަފުޅު ދައްކަވަނީ --- ވަން ފޮޓޯ: ޔޫސުފް ސޮފްވާން.\nފަނޑިޔާރުގެއަށް މަހުޖަނުން އަތްބާނާ ކަމުގެ ތުހުމަތު!\nފަނޑިޔާރުގެއަށް ރާއްޖޭގެ މަހުޖަނުން އަތްބާނާ ކަމަަށް ކުރީގެ ރައީސް އަދި އިދިކޮޅު ލީޑަރު އަބްދުﷲ ޔާމީން އަބްދުލްގައްޔޫމް ތުހުމަތުކުރައްވައިފިއެވެ.\nޕީޕީއެމްގެ އޮފީހުގައި މިރޭ ބޭއްވި ޖަލްސާގައި ރައީސް ޔާމީން ވިދާޅުވީ ރާއްޖޭގައި އެންމެ ބޮޑަށް އިސްލާހުކުރަން ޖެހޭ ދާއިރާއަކީ ޝަރޫއީ ދާއިރާ ކަމަށާއި އެ ދާއިރާއަކީ އަދިވެސް ރާއްޖޭގައި އެންމެ "ކޮރު" ދާއިރާ ކަމަށެވެ.\nޝަރުއީ ދާއިރާއަށް އޮންނަ ނުފޫޒު ހުއްޓުވައިގެން ނޫނީ ގައުމުގެ ކަންކަން ރަނގަޅުނުވާނެކަން ފާހަގަކުރައްވައި ޔާމީން ވިދާޅުވީ ޝަރުއީ ދާއިރާއަށް ބޮޑެތި ނުފޫޒުތަކެއް އެބަހުރި ކަމަށެވެ. އެގޮތުން ދައުލަތުން ޝަރުއީ ނިޒާމުގެ ތެރެއަށް އަތްބާނާ ވާހަކައަކީ އަބަދުވެސް އިވޭ ޝަކުވާއެއް ކަމަށް ވިދާޅުވިއެވެ.\n"އަބަދުވެސް އަންނަ ޝަކުވާއަކީ ރައީސްކަން ކުރާ މީހަކު ނޫނީ ވެރިކަމުގެ ފަރާތުން އަދުލުގެ ތެރެއަށް އަތްބާނާ ވާހަކަ. ގަބޫލުކުރަން އެއީ ކޮށްގެންވާނެ ކަމެއް ނޫން. އެކަމު ވަރިހަމަތޯ ރާއްޖޭގައި ތިބި މުއްސަނދި މަހުޖަނުން އޭގެ ތެރެއަށް އަތްބޭނިޔަސް؟ ނޫނިއްޔާ އެހެން ގޮތްގޮތުން އޭގެ ތެރެއަށް އަތްބާނާ މީހުން އަތްބޭނުން އެއީ އެންމެ ރަނގަޅު ކަމެއް؟ ނޫން، މިއިން ކޮންމެ ކަމެއް އޯކޭއެއް ނޫން" ޔާމީން ވިދާޅުވިއެވެ.\nރަައީސް ޔާމީން އިތުރަށް ވިދާޅުވީ އަދުލުގެ ނިޒާމަކީ އަދުލުވެރިކަމާއެކު ޝަރީއަތް ދެމެހެއްޓުމާއި ގާނޫނު ދެމެހެއްޓުން ކަމަށާއި އަދުލުގެ ނިޒާމަށް އައިސްފައި އޮތް ފޮއްސިކަން ނުވަތަ "ކޮރު"ކަން ފިލައިދާނީ އެ ދާއިރާއާމެދު ހުރި ޝައްކުތައް ފިލައިގެން ކަމަށެވެ.\nފަނޑިޔާރުގެއަށް މަހުޖަނުން އަތްބާނާކަމުގެ ތުހުމަތު ރައީސް ޔާމީންކުރެއްވިއިރު، ފަނޑިޔާރުގެއަށް ވިޔަފާރިވެރިންގެ ނުފޫޒު އޮންނަކަމަށް އެމަނިކުފާނު ނިސްބަތްވެވަޑައިގަންނަވާ ޕްރޮގްރެސިވް ކޯލިޝަންގެ ލީޑަޝިޕްގެ ބައެއް ބޭފުޅުންވެސް މީގެ ކުރިން ތުހުމަތުކުރައްވާފައިވެއެވެ.\nގުޅޭ ޓެގު ކުރީގެ ރައީސް އަބްދުﷲ ޔާމީން ޝަރުއީ ދާއިރާ ޕީޕީއެމް "ޕްރޮގްރެސިވް ކޯލިޝަން"


Ras Online - "ފަޚުރުވެރި ޢާއިލާ" ވަޢުދުގެ ދަށުން ހަދިޔާ ދިނުން މެދުކަނޑާލީ ކޮވިޑްގެ ސަބަބުން - އަމްރު\n"ފަޚުރުވެރި ޢާއިލާ" ވަޢުދުގެ ދަށުން ހަދިޔާ ދިނުން މެދުކަނޑާލީ ކޮވިޑްގެ ސަބަބުން - އަމްރު\nއަހުމަދު ޝާހް 25 ނޮވެމްބަރު 2021 - 13:12\nއެސްޓީއޯއިން އިސްނަގައިގެން ކުރިއަށް ގެންދާ "ފަޚުރުވެރި ޢާއިލާ" ކެމްޕެއިން\nރައީސް ޞާލިޙްގެ "ފަޚުރުވެރި ޢާއިލާ" ވަޢުދުގެ ދަށުން އައިޖީއެމްއެޗްގައި އަލަށް އުފަންވާ ކުދިންނަށް ހަދިޔާ ދިނުން މެދުކަނޑާލީ ކޮވިޑްގެ ސަބަބުން އެ ހޮސްޕިޓަލުން އެދިގެންކަމަށް އެސްޓީއޯގެ މެނޭޖިންގ ޑިރެކްޓަރ ހުސައިން އަމްރު މުޙައްމަދު ރަޝާދު ވިދާޅުވެއްޖެއެވެ.\nއަލަށް ދުނިޔެއަށް އުފަންވާ ކުދިންނަށް ޚާއްސަކޮށް އެސްޓީއޯއިން ކުރިއަށް ގެންދާ "ފަޚުރުވެރި ޢާއިލާ" ކެމްޕެއިން މި ނޮވެމްބަރު މަހު އަލުން ފަށާފައިވާއިރު، މި ކެމްޕެއިންގެ ދަށުން އަލަށް އުފަންވާ ކުދިންނަށް ޚާއްސަކޮށް، އެސްޓީއޯއިން ދެނީ "ގިފްޓް ހެމްޕާ" އެކެވެ. މިފަހަރު މި ކެމްޕޭން ކުރިއަށް ގެންދަނީ އެސްޓީއޯއާއި ޓްރީޓޮޕް ހޮސްޕިޓަލް ގުޅިގެންނެވެ.\n"ފަޚުރުވެރި ޢާއިލާ" ކެމްޕޭނާ ގުޅިގެން އެސްޓީއޯގެ މެނޭޖިންގ ޑިރެކްޓަރ ހުސައިން އަމްރު ވިދާޅުވީ، އެސްޓީއޯގެ އިޖްތިމާޢީ ޒިންމާގެ ދަށުން މި ޕްރޮގްރާމް އެންމެ ފުރަތަމަ ފެށީ 2020 ވަނަ އަހަރު އައިޖީއެމްއެޗްގައި ކަމަށެވެ. އަދި އޭރު ރާވާފައި އޮތީ، ފަޚުރުވެރި އާއިލާގެ ވަޢުދުގެ ދަށުން މުޅި ރާއްޖޭގައި އެ ޕްރޮގްރާމް ހިންގުމަށް ކަމަށް އަމްރު ވިދާޅުވިއެވެ.\nނަމަވެސް ސަރުކާރުގެ އެ ވަޢުދު ފުއްދުން މަޑުޖައްސާލަން ޖެހުނީ ކޯވިޑްގެ ސަބަބުން ކަމަށާއި ވަރަށް އަވަހަށް މުޅި ރާއްޖޭގައި ވަޢުދު ފުއްދުމުގެ މަސައްކަތް ފަށާނެ ކަމަށް އަމުރު ވިދާޅުވިއެވެ. ރާއްޖޭގައި އުފަންވާ ކުދިންގެ ތަފާސްހިސާބު ހިއްސާ ކުރަށްވަމުން އަމްރު ވިދާޅުވީ އަހަރެއްގެ މައްޗަށް ރާއްޖޭގައި 6000 ކުދިން އުފަންވާއިރު އަލަށް އުފަންވާ ކުދިންގެ 70 އިންސައްތަ އުފަންވަނީ މާލެ އޭރިއާގައި ކަމަށެވެ.\nފަޚުރުވެރި ޢާއިލާ" ނަމުގައި އެސްޓީއޯއިން ކުރިޔައްގެންދާ ކެމްޕެއިންގައި މިހާރު ގިފްޓް ހެމްޕާ ހަވާލު ކުރަނީ ޓްރީޓޮޕް ހޮސްޕިޓަލްގައި އުފަންވާ ކުދިންގެ އާއިލާތަކަށެވެ.\nޓްރީޓޮޕް ހޮސްޕިޓަލްގައި އަލަށް އުފަންވާ ކުދިންނަށްދޭ މި ގިފްޓް ހެމްޕާގައި އެސްޓީއޯ އިން އެތެރެކުރާ ގިނަ ބައެއްގެ މަޤްލޫބުކަން ހޯދައިފައިވާ ޕްރޮޑަކްޓްތައް ހިމެނެއެވެ. އެގޮތުން ރާއްޖޭގެ ބާޒާރުގައި ހުރި އެންމެ ކޮލިޓީ ހަގީސް ނެޕީ އަދި ހަގީސްގެ ވޮންޑަރ ޕޭންޓްސް މި ގިފްޓް ހެމްޕާގައި ހިމެނޭނެ ކަމަށް އެސްޓީއޯއިން ބުނެފައި ވެއެވެ.\nއެސްޓީއޯއަކީ އަބަދުވެސް މުޖުތަމައަށް ފައިދާހުރި މިފަދަ ގިނަ ކެމްޕޭންތަކެއް ހިންގަމުން އަންނަ ރައްޔިތުންގެ އިތުބާރު ލިބިފައިވާ ކުންފުންޏެކެވެ.


" Rahfehi Program " Nalafehin Meedhoo gai Gas Indhumuge Program Eh Kuriah Gen Gosfi\nއިއްޔެ ރައީސުލް ޖުމްހޫރިއްޔާ އިބްރާހިމް މުހައްމަދު ސޯލިހު އިފްތިތާހުކޮށްދެއްވި މުޅި ރާއްޖެ ފެހިކުރުމަށް ހިންގާ ޤައުމީ ޙަރަކާތް “ރަށްފެހި ޕްރޮގްރާމް” އާއި ގުޅުވައިގެން މީދޫގައިވެސް ގަސް އިންދުމުގެ ޙަރަކާތެއް ބާއްވައިފިއެވެ.\nމީދޫ ނަލަފެހި ޖަމްއިއްޔާއިން އިންތިޒާމްކޮށްގެން އިއްޔެ މީދޫގައި ބޭއްވުނު ގަސް އިންދުމުގެ ޕްރޮގްރާމް ކުރިއަށް ގެންގޮސްފައިވަނީ މީދޫ ފުޓްބޯޅަ ދަނޑުގެ ސަރަހައްދުގައެވެ.\nވީއޯއެމް މަޢުލޫމާތު ދެމުން ނަލަފެހި ޖަމްއިއްޔާގެ ހުސެންރަޝީދު ވިދާޅުވީ މި ޕްރޮގްރާމްގެ ދަށުން އިއްޔެ ހަވީރު މީދޫ ފުޓްބޯޅަ ދަނޑުގެ ސަރަހައްދުގައި އިންދާފައިވަނީ ހިޔާދޭގަސްތައްކަމަށެވެ. ހުސެން ރަޝީދު އިތުރަށް ވިދާޅުވީ މީދޫގައި ގަސްއިންދުމަށް އެޖަމްއިއްޔާއިން ކުރިއަށް ގެންދިއުމަށް ހަމަޖެހިފައިވާ ޕްރޮގްރާމްގެ ދަށުން ކުރިއަށް އޮތްތަނުގައި އިންދުމަށް ހަމަޖެހިފައިވަނީ ރަށުން މަދުވަމުން ގެންދާ ގަސްތައްކަމަށެވެ.\nނަލަފެހި ޖަމްއިއްޔާއިން އިއްޔެ ގަސްއިންދުމުގެ ޕްރޮގްރާމެއް ކުރިއަށްގެންގޮސްފައިވާއިރު އެޖަމްއިއްޔާއިންވަނީ މީގެ ކުރީން މީދޫގައި “2000” ރުއް އިންދުމުގެ” ޕްރޮގްރާމެއްފަށާ އެޕްރޮގްރާމްގެ ދަށުން ގިނައަދެއްގެ ރުއް މީދޫ ކަޅިބިއްފަރާތުގައި އިންދާފައެވެ.


ޙައްޖުވެރިންނަށް އެއަރޕޯޓަށް ބަހުގައި ދެވޭނެ ފަސޭހަ އިންތިޒާމްތަކެއް ޙައްޖުވެރިންނަށް އެއަރޕޯޓަށް ބަހުގައި ދެވޭނެ ފަސޭހަ އިންތިޒާމްތަކެއް\nޙައްޖުވެރިންނަށް އެއަރޕޯޓަށް ބަހުގައި ދެވޭނެ ފަސޭހަ އިންތިޒާމްތަކެއް\nޙައްޖުވެރިން މާލެއިން ފުރުން - ފައިލް ފޮޓޯ: މުޙައްމަދު އާދަމް / ޕީއެސްއެމް ނިއުސް\nޙައްޖުވެރިންނަށް އެއަރޕޯޓަށް ބަހުގައި ދެވޭނެ ފަސޭހަ އިންތިޒާމްތަކެއް ހަމަޖައްސަވާފައިވާ ކަމަށް އިސްލާމިކް މިނިސްޓްރީން ވިދާޅުވެއްޖެއެވެ. މިއަހަރު ރާއްޖެއިން ޙައްޖަށްދާ ފުރަތަމަ ގުރޫޕް މިމަހުގެ 26 ވަނަ ދުވަހު ފުރުމަށް ވަނީ ހަމަޖެހިފައެވެ.\nރާއްޖެއިން މީހުން ޙައްޖަށް ދިއުމަށްޓަކައި ކޯޓާގެގޮތުގައި ލިބިފައިވަނީ 453 ޖާގައެވެ. އޭގެ ތެރެއިން 100 ޖާގައަށް މީހުން ހޮވާފައިވަނީ ޢާއްމުންގެ މެދުގައި ނެގި ގުރުއަތަކުންނެވެ. އަދި ބާކީ ޖާގަތަކަށް މީހުން ނެގީ ޙައްޖު ކޯޕަރޭޝަންގެ ކިއު ތަރުތީބުންނެވެ. މިފަހަރު ޙައްޖާޖީން ފުރަން ހަމަޖެހިފައިވަނީ3ފްލައިޓެއްގައެވެ. އެއީ ޖޫންމަހުގެ 26 ވަނަ ދުވަހާއި، 29 ވަނަ ދުވަހާއި، ޖުލައި މަހުގެ2ވަނަ ދުވަހު އޮންނަ ފްލައިޓްތަކުންނެވެ.\nމިމަހުގެ 26 ވަނަ ދުވަހު އޮންނަ ފްލައިޓުން 157 ޙައްޖާޖީން، 29 ވަނަ ދުވަހުގެ ފްލައިޓުން 175 ޙައްޖާޖީން އަދި ޖުލައި2ވަނަ ދުވަހު އޮންނަ ފްލައިޓުން 115 ޙައްޖާޖީން ފުރާނެއެވެ. މި3ދުވަހުވެސް ފްލައިޓް ފުރުން އޮތީ ރޭގަނޑު 23:15 ގައެވެ. އެހެންކަމުން މި3ދުވަހުވެސް ޙައްޖުވެރިން އެއަރޕޯޓަށް ގެންދިއުމަށްޓަކާ ރޭގަނޑު7އިން ފެށިގެން 8 ދެމެދު ޚާއްސަ ބަސް ދަތުރުތަކެއް ވަނީ ހަމަޖައްސާފައެވެ.\nޙައްޖުވެރިން ފުރުމުގެ އިންތިޒާމްތައް ހަމަޖެއްސުމަށްވަމުންދާ އެންމެފަހުގެ ތައްޔާރީތަކާ ގުޅޭގޮތުން ޕީ.އެސް.އެމް ނިއުސްގެ ރާއްޖެމިއަދު ޕްރޮގްރާމުގައި ވާހަކަދައްކަވަމުން އިސްލާމިކް މިނިސްޓްރީގެ މުޝްރިފް މުސާއިދު ޖަންނަތު ސަޢީދު ވިދާޅުވީ، މާލެއާއި ހުޅުމާލެއާއި ވިލިމާލެއިން ފުރާ ޙައްޖުވެރިންނަށް އެއަރޕޯޓަށްދެވޭނެ ފަސޭހަ އިންތިޒާމްތަކެއް މިހާރު ހަމަޖައްސާފައިވާކަމަށެވެ. އެގޮތުން މާލެއާއި ހުޅުމާލެއިން އެއަރޕޯޓަށް ދާ ޙައްޖުވެރިންނަށް އެމް.ޓީ.ސީ.ސީގެ ޑަބަލްޑެކް ބަސްތަކާއި ކޯޗް ބަސްތަކުގެ އިތުރުން، މިނީ ބަސްތަކާއި ކުދި ވެހިކަލްތައް ހަމަޖައްސާފައިވާކަމަށް ޖަންނަތު ވިދާޅުވިއެވެ. އަދި ވިލިމާލެއިން އެއަރޕޯޓަށް ދާން ބޭނުންވާ ޙައްޖުވެރިންނަށް މާލެނައިސް، ސީދާ ވިލިމާލެއިން ލޯންޗުގައި އެއަރޕޯޓަށް ދެވޭނެ އިންތިޒާމް ހަމަޖައްސާފައިވާކަމަށެވެ.\nޖަންނަތު ވިދާޅުވީ، ބަސް ސްޕޮޓްތަކާއި ބަސް ދަތުރުކުރާ ރޫޓުތައް ހަމަޖައްސާފައިވަނީ ޙައްޖާޖީން ދިރިއުޅޭ ގޭބިސީތަކުން ނިކުމެގެން މާ ދުރަށް ހިނގާފައިދާން ނުޖެހޭގޮތަށް ބަލައިގެންކަމަށެވެ. އެގޮތުން މިމަހުގެ 26 ވަނަ ދުވަހު ދަތުރުކުރާ ޙައްޖާޖީންނަށް މާލޭގެ 16 ސަރަޙައްދަކުންނާއި ހުޅުމާލޭ4ސަރަޙައްދަކުން ބަސް ދަތުރުތައް ހަމަޖައްސާފައިވާކަމަށް ޖަންނަތު ވިދާޅުވިއެވެ.\n"ޑަބަލްޑެކް ބޮޑެތި ބަސްތައް ޚާއްސަކޮށްފައިވާނީ ޙައްޖާޖީންގެ އެހީތެރިންނާއި އާއިލާ މެންބަރުން ދަތުރުކުރުމަށް. ޙައްޖާޖީންނަށް އެއަށްވުރެ ކުދި ބަސްތަކެއް މާލޭގެ މަގުތަކަށް ވަދެވޭގޮތަށް ހުރި ކުދި ބަސްތަކެއް ބޭނުން މިކުރަނީ. ފުރަތަމަ ފްލައިޓަށް ބަލާއިރުވެސް މާލޭގެ 16 ސަރަހައްދަކުން އަޅުގަނޑުމެން އެބަ ކަލެކްޓްކުރަން ޙާޖީން. އަޅުގަނޑުމެންގެ އަތުގައި އެބަހުރި އެ މަޢުލޫމާތުތައް މިހާރު. އެއިން ކޮންމެ ސަރަޙައްދަކުންވެސް ފުރާނެ ޙާޖީންގެ ގެތައް އަޅުގަނޑުމެންނަށް ލޮކޭޓްކުރެވިފައިވަނީ. އެ ސަރަޙައްދުގައި ޙައްޖުވެރިންނަށް އެހީތެރިވުމަށް ސްކައުޓުންނާއި ގާލްގައިޑުން ހަރަކާތްތެރިވާނެ" ޖަންނަތު ވިދާޅުވިއެވެ.\nޙައްޖުވެރިން ފުރުމަށް ހަމަޖެހިފައިވާ3ދުވަހުވެސް ބަސްދަތުރުކުރާ ރޫޓުގައި ހިމެނޭ ބައެއް މައި މަގުތަކުގެ ޓްރެފިކަށް ފުލުހުން ވަނީ ބަދަލުގެނެސްފައެވެ. މިކަމާގުޅޭގޮތުން މަޢުލޫމާތުދެއްވަމުން އިންސްޕެކްޓަރ އޮފް ޕޮލިސް އިބްރާހީމް ޚަލީލް ވިދާޅުވީ، ޙައްޖުވެރިންގެ ދަތުރުތައް އޮންނަ3ދުވަހުގެ ރޭގަނޑު7އިން 8 އަކަށް އަމީނީ މަގާއި މަޖީދީމަގު ހުޅަނގުން އިރަށް ވަންވޭއަށް ދުއްވާގޮތަށް ބަދަލުކުރާނެކަމަށެވެ. އަދި އެގަޑީގައި ބްރިޖް ސަރަހައްދުގެ ޓްރެފިކް ބެލެހެއްޓުން ކުރިއަށްދާނީ މެނުއަލްކޮށް ފުލުހުން އެތަނުގައި ތިބެގެންކަމަށެވެ. މި ހުރިހާ ބަސްތައް ދަތުރުކުރާނީ އެއްކޮށް ކަމަށާއި ބަސްތަކަށް މަގުދައްކައިދިނުމުގައި ފުލުހުން ހަރަކާތްތެރިވާނެކަމަށް ޚަލީލް ވިދާޅުވިއެވެ.\n"އަޅުގަނޑުމެން މައިގަނޑުގޮތެއްގައި މި ނެގީ އަމީނީ މަގާއި، މަޖީދީ މަގާއި، ދެން އޯކިޑް މަގާއި، ފަރީދީ މަގު. މިގޮތަށްހުރި މަގުތަކަށް ބޮޑެތި ބަސްތައް ދާނީ. އަދި ކުދިކުދި މަގުތަކަށް ކުދި ވެހިކަލްތައް ދާނެ. އަދި ކުރިއަށްއޮތްތާނގައި ޖޫން 29 އަދި ޖުލައި2ގައި ފުރާ ޙައްޖާޖީންނަށްވެސް އެ އިންތިޒާމް ހަމަޖެހިގެންދާނެ. އެހެންވީމަ ޓްރެފިކް ކަންކަން ބެލެހެއްޓުމުގައި ފުލުހުން ހަކަރާތްތެރިވާނެ" ޚަލީލް ވިދާޅުވިއެވެ.\nޙައްޖުވެރިންގެ ދަތުރުތައް ވީހާވެސް ފަސޭހަކުރުމަށްޓަކާ ކަމާބެހޭ ހުރިހާ އިދާރާތަކެއް އެކުގައި މަސައްކަތްކުރުމަށް ޚާއްސަ އޮޕަރޭޝަން ސެންޓަރެއް އިސްލާމިކް މިނިސްޓްރީން ވަނީ ޤާއިމުކޮށްފައެވެ. އަދި ޙައްޖާޖީން އެއަރޕޯޓަށް ގެންދިއުމަށްފަހު، ޗެކިންގގެ ކަންކަންވެސް ވީހާވެސް ފަސޭހަކުރުމަށް ޚާއްސަ އިންތިޒާމްތަކެއް ޓަރމިނަލް ތެރެއިން އިމިގްރޭޝަނާއި އެމް.އޭ.ސީ.އެލް މެދުވެރިކޮށް ހަމަޖައްސާފައިވެއެވެ.\nޙައްޖާޖިން އެއަރޕޯޓަށް ދިއުމަށް ޚާއްސަ އިންތިޒާމްތަކެއް އިސްލާމިކް މިނިސްޓްރީން ހަމަޖައްސަވާފައިވާއިރު، އަމިއްލަ ވެހިކަލް ނުވަތަ ޓެކްސީގައި އެއަރޕޯޓަށް ދާން ބޭނުންވާ ފަރާތްތަކަށް އެ ފުރުޞަތު އޮންނާނެކަމަށް މިނިސްޓްރީން ވިދާޅުވެއެވެ. އެހެންނަމަވެސް މި އޮޕަރޭޝަން ވީހާވެސް އަމާންކަމާއެކު ކުރިއަށްގެންދިއުމަށްޓަކާ ހުރިހާ ޙައްޖާޖީންވެސް މިނިސްޓްރީން ހަމަޖައްސަވާފައިވާ ނިޒާމުގެ ތެރެއިން ޚިދުމަތް ހޯދުމަށް އެ މިނިސްޓްރީން އިލްތިމާސްކުރައްވައެވެ.\nމި ދަތުރުތައް އޮންނަ3ދުވަހުވެސް ޓްރެފިކަށް އަންނަ ބަދަލުތަކަށް ސަމާލުވެ، މިކަމުގައި އާއްމު ރައްޔިތުންގެ އެހީތެރިކަމާއި އެއްބާރުލުން ބޭނުންވާނެކަން ފުލުހުން ފާހަގަކުރައްވާފައިވެއެވެ.


HEOC ge tharujamaanakah Dr. Nazla hamajassaifi\nހެލްތް އިމަރޖެންސީ އޮޕަރޭޝަންސް ސެންޓަރު\nޖުލައި 1 ގައި ސަރުކާރުން ވަނީ އެންއީއޯސީ އުވާލައްވާ އެތަނުގެ ދަށުން ކުރަމުންގެންދިޔަ މަސައްކަތްތައް އެޗްއީއޯސީގެ ދަށަށް ބަދަލުކުރައްވާފަ\nއެންއީއޯސީގެ މަސައްކަތްތައް އެޗްއީއޯސީއަށް ބަދަލު ކުރި ނަމަވެސް އެ ސެންޓަރުން ދެމުން އައި ހިދުމަތްތައް އެއްވެސް ދަތިކަމެއް ނެތި ދެވޭނެ\nކ. މާލެ |5ޖުލައި 2020 | އާދީއްތަ 06:59 | 4,574\nޑރ ނަޒްލާ އެންއީއޯސީގެ ނޫސްވެރިންގެ ބައްދަލުވުމެއްގައި މައުލޫމާތު ދެއްވަނީ - ރައީސް އޮފީސް\nހެލްތު އިމަރޖެންސީ އޮޕަރޭޝަން ސެންޓަރ (އެޗްއީއޯސީ) ގެ ތަރުޖަމާނަކަށް ޑރ. ނަޒްލާ ރަފީގް ހަމަޖައްސަވައިފިއެވެ.\nކޮވިޑް-19އާ ގުޅިގެން ސަރުކާރުން ވަނީ ނޭޝަނަލް އެމަޖެންސީ އޮޕަރޭޝަން ސެންޓަރ (އެންއީއޯސީ) ގެ ނަމުގައި ސެންޓަރެއް އުފައްދައިގެން މަސައްކަތްކޮށްފައެވެ. ނަމަވެސް ޖުލައި މަހުގެ 1 ވަނަ ދުވަހު ސަރުކާރުން ވަނީ އެންއީއޯސީ އުވާލާ، އެތަނުގެ ދަށުން ކުރަމުންގެންދިޔަ މަސައްކަތްތައް އެޗްއީއޯސީގެ ދަށަށް ބަދަލޮކޮށްފައެވެ.\nޑރ. ނަޒްލާ އެޗްއީއޯސީގެ ތަރުޖަމާނަކަށް ހަމަޖައްސާފައިވާކަމަށް ހާމަކޮށްފައިވަނީ ހެލްތު މިނިސްޓްރީން ކޮށްފައިވާ ޓްވީޓެއްގައެވެ.\nޑރ. ނަޒްލާއަކީ ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ ސީނިއަރ މެޑިކަލް އޮފިސަރުގެ މަގާމު ފުރުއްވަމުން ގެންދަވާ ބޭފުޅެކެވެ. އަދި ކޮވިޑް-19އާ ގުޅިގެން ރައްޔިތުން ހޭލުންތެރިކުރުވާ ސަމާލުކަން ދޭންވީ ކަންތައްތަކާއި ގުޅޭގޮތުން ޑރ. ނަޒްލާ ވަނީ ނޫސްވެރިންގެ ބައްދަލުވުންތަކުގައި ރައްޔިތުންނަށް މައުލޫމާތު ދެއްވާފައެވެ.\nކޮވިޑް-19ގައި ޑރ. ނަޒްލާ ބޮޑަށް ޚާއްސަ ވެފައި ވަނީ އެ ބަލި ޖެހޭ މީހުންގެ ކޮންޓެކްޓް ޓްރޭސިންއާ ގުޅޭ ކަންކަމުގައެވެ.\nތަރުޖަމާނުކަމަށް އައްޔަނުކުރެއްވުމާއި ގުޅިގެން ޑރ. ނަޒްލާ ކުރެއްވި ޓްވީޓެއްގައި ވިދާޅުވެފައިވަނީ މިއީ ބޮޑު ޒިންމާއެއް ކަމަށެވެ. އަދި ކޮވިޑް-19އާ ގުޅިގެން އެންމެ ފަހުގެ މައުލޫމާތުތަކާއި ރައްކާތެރިވުމުގެ ގޮތުން ކުރަންޖެހޭ ކަންތައްތަކާއި ގުޅޭގޮތުން މައުލޫމާތު ދެއްވަމުން ގެންދަވާނެ ކަމަށެވެ.\nއެންއީއޯސީގެ މަސައްކަތްތައް އެޗްއީއޯސީއަށް ބަދަލު ކުރި ނަމަވެސް އެ ސެންޓަރުން ދެމުން އައި ހިދުމަތްތައް އެއްވެސް ދަތިކަމެއް ނެތި ދެވޭނެ ކަމަށް ހެލްތް މިނިސްޓަރު އަބްދުﷲ އަމީން ވަނީ ވިދާޅުވެފައެވެ. އެ ސެންޓަރަށް ގެނައި ހަމަ އެކަނި ބަދަލަކީ އޮޕަރޭޝަން ކުޑަކޮށް، އިދާރީ ގޮތުން ހިންގުމަށް ގެނެސްފައިވާ ބަދަލުކަމަށް އަމީން ވަނީ ވިދާޅުވެފައެވެ.


ވިއެޓްނާމްގެ އައު ސަފީރު، އެކަމަނާގެ ސަފީރުކަމުގެ ފަތްކޮޅު ރައީސުލްޖުމްހޫރިއްޔާއަށް އަރުވައިފި - The President's Office\nވިއެޓްނާމްގެ އައު ސަފީރު، އެކަމަނާގެ ސަފީރުކަމުގެ ފަތްކޮޅު ރައީސުލްޖުމްހޫރިއްޔާއަށް އަރުވައިފި\n15 އޮގަސްޓް 2021، ރިފަރެންސް: 2021-279\nވިއެޓްނާމް ސަރުކާރުން ދިވެހިރާއްޖެއަށް ކަނޑައެޅުއްވި އައު ސަފީރު ހަރ އެކްސެލެންސީ ހޯ ތީ ތަން ތުރުޚް، އެކަމަނާގެ ސަފީރުކަމުގެ ފަތްކޮޅު، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙަށް މިއަދު އަރުވައިފިއެވެ.\nމިއަދު މެންދުރުކުރީގައި ރައީސުލްޖުމްހޫރިއްޔާގެ އޮފީހުގައި ބޭއްވެވި މި ރަސްމިއްޔާތުގައި، ފަތްކޮޅު އެރުވުމަށްފަހު، ވިއެޓްނާމްގެ އައު ސަފީރާ ރައީސުލްޖުމްހޫރިއްޔާ ބައްދަލުކުރައްވައި، އެކަމަނާ ސަފީރުކަމާ ހަވާލުވެވަޑައިގަތުމާ ގުޅިގެން މަރުޙަބާ ވިދާޅުވިއެވެ. އަދި، އެމަނިކުފާނު ވަނީ ދެޤައުމުގެ ގުޅުމަށް މިއަހަރު 46 އަހަރު ފުރޭއިރު ދެޤައުމުގެ ގުޅުން އިތުރަށް ވަރުގަދަވާ ފަދަ އެދެވޭ ކަންތައްތަކެއްކޮށްފައިވާކަން ފާހަގަކުރައްވާފައެވެ. މިގޮތުން ރައީސުލްޖުމްހޫރިއްޔާ ވަނީ ކުރިޔަށް އޮތް ދުވަސްތަކުގައި ދެޤައުމުގެ މަތީ ފަންތީގެ ވާހަކަތަކާއި، ޒިޔާރަތްކުރުންތައް މެދުވެރިކޮށް ދެޤައުމުގެ ދޭތެރޭގައި ގުޅުން ބަދަހިކުރެވޭނެ ދާއިރާތައް ދެނެގަތުމާގުޅޭ ގޮތުން ވާހަކަފުޅުދައްކަވާފައެވެ.\nރައީސުލްޖުމްހޫރިއްޔާ އިތުރަށް ދެއްކެވި ވާހަކަފުޅުގައި ރާއްޖޭގައި ކޮވިޑް-19 ކޮންޓޯރޯލްކުރުމަށް ވިއެޓްނާމް ސަރުކާރުން ވެދެއްވި އެހީތެރިކަމަށް ޝުކުރުއަދާކުރެއްވިއެވެ. އަދި، ދެޤައުމުގެ ދެމެދުގައި ވިޔަފާރީގެ ދާއިރާއިން އިތުރަށް ގުޅުން ބަދަހިކުރުމަށް ބޭނުންފުޅުވާކަމުގައި ރައީސުލްޖުމްހޫރިއްޔާ ވިދާޅުވިއެވެ. މީގެ އިތުރުން ވެސް އެމަނިކުފާނު ވަނީ ވިއެޓްނާމް ސަފީރުގެ އަރިހުން ރާއްޖެއަށް އާސިއާންގެ އޮބްޒަރވަރ ސްޓޭޓަސް ހޯދުމަށް އެހީތެރިކަން ފޯރުކޯށްދިނުމަށް އެދިވަޑައިގެންފައެވެ.\nވިއެޓްނާމް ސަފީރުގެ ވާހަކަފުޅުގައި، ވިއެޓްނާމުން ރާއްޖޭގެ އެކުވެރިއެއްގެ ރޯލު އަބަދުވެސް އަދާކުރާނެކަމަށާއި، ރާއްޖޭއަށް ބޭނުންވާ އެހީތެރިކަމާއި އެއްބާރުލުން އަބަދުވެސް އެޤައުމުގެ ފަރާތުން ދޭނެކަމަށް ވިދާޅުވިއެވެ. ރައީސުލްޖުމްހޫރިއްޔާ ވަނީ ޚާއްޞަކޮށް ބައިނަލްއަޤްވާމީ ދުނިޔޭގެ ގިނަ ކަންކަމުގައި ރާއްޖެއާއި ވިއެޓްނާމްގެ ވިސްނުން އެއްގޮތްކަން ފާހަގަކުރައްވާފައެވެ.\nމީގެ އިތުރުން ވެސް ދެބޭފުޅުން ވަނީ މޫސުމަށް އަންނަ ބަދަލުތަކާއި، ދެމެހެއްޓެނިވި ތަރައްޤީ ހިމެނޭހެން އ.ދ. އާ ގުޅޭ ކަންކަމުގައި އެކުގައި މަސްކަތްކުރުމުގެ ޝައުޤުވެރިކަން ފާޅުކުރައްވާފައެވެ.


ދޮށީ އުމުރުގެ މީހުންގެ ޤައުމީ ސިޔާސަތު ތަންފީޛުކުރުމަށްޓަކައި އެކުލަވައިލާ “ނެޝަނަލް އެލްޑަރލީ އެކްޝަން ޕްލޭން” ވެލިޑޭޓްކުރުމަށް ވޯކްޝޮޕެއް ބާއްވައިފި – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nދޮށީ އުމުރުގެ މީހުންގެ ޤައުމީ ސިޔާސަތު ތަންފީޛުކުރުމަށްޓަކައި އެކުލަވައިލާ “ނެޝަނަލް އެލްޑަރލީ އެކްޝަން ޕްލޭން” ވެލިޑޭޓްކުރުމަށް ވޯކްޝޮޕެއް ބާއްވައިފި\nދޮށީ އުމުރުގެ މީހުންގެ ޤައުމީ ސިޔާސަތު ތަންފީޛުކުރުމަށްޓަކައި އެކުލަވައިލާ “ނެޝަނަލް އެލެޑަރލީ އެކްޝަން ޕްލޭން” ވެލިޑޭޓް ކުރުމުގެ ގޮތުން ކަމާ ގުޅުންހުރި 23 މުއައްސަސާއަކާއެކު ވޯކްޝޮޕެއް ބާއްވައިފިއެވެ.\nހޮޓެލް ޖެންގައި މިއަދު ކުރިއަށް ދިޔަ މި ވޯކްޝޮޕްގައި، އުމުރުން ދުވަސްވީ މީހުންނަށް ޚިދުމަތް ފޯރުކޮށްދޭ ސަރުކާރުގެ މުއައްސަސާތަކުގެ އިތުރުން އަމިއްލަ ފަރާތްތަކާއި، މަދަނީ ޖަމުޢިއްޔާތަކުގެ ސީނިއަރ އެގްޒެކެޓިވް، ޕޮލިސީ އަދި ޓެކްނިކަލް ލެވެލްގެ 34 އަށްވުރެ ގިނަ ބޭފުޅުން ބައިވެރިވެވަޑައިގެންނެވިއެވެ.\nމި ވޯކްޝޮޕް އިފުތިތާހުކުރުމުގެ ގޮތުން ބޭއްވި ޚާއްޞަ ރަސްމިއްޔާތުގައި ވާހަކަފުޅު ދައްކަވަމުން މިނިސްޓަރ އޮފް ޖެންޑަރ އެންޑް ފެމިލީ އަލްފާޟިލާ ޒެނީޝާ ޝަހީދު ޒަކީ ވިދާޅުވީ، ހަމައެކަނި ފާއިތުވެ ދިޔަ6މަހަށް ބަލައިލިޔަސް، އުމުރުން ދުވަސްވީ މީހުންނާ ގުޅޭ 47 މައްސަލައެއް މިނިސްޓްރީއަށް ރިޕޯޓުކޮށްފައިވާކަމަށާއި، އޭގެ ތެރޭގައި އަޅައިނުލުމާއި، މުޖުތަމަޢުއިން އެކަހެރިކުރުމާއި، ނަފްސާނީ ގޮތުންނާއި ޖިސްމާނީ ގޮތުން ދެވޭ އެކި ބާވަތުގެ އަނިޔާގެ މައްސަލަތައް ހިމެނޭކަމަށެވެ. އަދި މިނިސްޓްރީގެ އަމާޒަކީ މި ބާވަތުގެ މައްސަލަތަކުގެ ޝިކާރައަށްވާ ފަރާތްތަކަށް ދޭން ޖެހޭ ރައްކައުތެރިކަން ވަގުތުން ފޯރުކޮށް ދިނުންކަމަށް އެ ކަމަނާ ވިދާޅުވިއެވެ.\nމުޖުތަމަޢުގައި ތިބި އަނިޔާ ތަޙައްމުލުކުރަމުންދާ އުމުރުން ދުވަސްވީ މީހުންނަށް ބޭނުންވާ ރައްކައުތެރިކަމާއި އަޅައިލުން ފޯރުކޮށްދޭ ނިޒާމު އިތުރަށް ހަރުދަނާކުރެވޭނެ ގޮތްތަކެއް މިއަދުގެ މަޝްވަރާތަކުގެ އަލީގައި ހުށަހެޅިގެން ދިޔުމަށް އުންމީދުކުރައްވާކަމަށް ވެސް މިނިސްޓަރ ޒެނީޝާގެ ވާހަކަފުޅުގައި ވިދާޅުވިއެވެ. އަދި ދޮށީ އުމުރުގައިވެސް މުޖުތަމައުގެ ކަންކަމުގައި އެމީހުންނަށް ހިއްސާވެވޭނެ ގޮތްތަކާއި ކަންކަން ނިންމުމުގައި އެމީހުންގެ ބައިވެރިވުން އިތުރުކުރެވޭނެ ގޮތްތަކަށް މިއަދުގެ މަޝްވަރާތަކުގައި ރިޢާޔަތްކޮށްދެއްވުމަށް އެދިވަޑައިގަތެވެ.\nއުމުރުން ދުވަސްވީ މީހުންނަށް އަމާޒުކޮށްގެން މިނިސްޓްރީން ކުރިއަށް ގެންދާ ރަންވޭލާ ކެމްޕޭނަށް2އަހަރު ފުރުމުގެ ގޮތުން ތައްޔާރުކުރި “ރަންވޭލާ ކެމްޕޭން ރިޕޯޓު” މި ރަސްމިއްޔާތުގައި އެކަމަނާ ވަނީ ނެރެދެއްވައިފައެވެ.\nއެއް ދުވަހުގެ މުއްދަތަށް ކުރިއަށް ގެންދިޔަ މި ވެލިޑޭޝަން ވޯކްޝޮޕްގައި ދޮށީ އުމުރުގެ މީހުންގެ ޤައުމީ ސިޔާސަތުގައި ހިމެނޭ މައިގަނޑު4ދާއިރާ ކަމުގައިވާ “އަޅައިލުމާއި އެހީތެރިކަން”، “މިނިވަންކަމާއި ބައިވެރިވުން”، “ދުޅަހެޔޮ ޞިއްޙަތު”، އަދި “ދޮށީ އުމުރަށް ތައްޔާރުވުން”، މި ބައިތަކުގެ ދަށުން ކުރިއަށް ގެންދިއުމަށް ރާވާފައިވާ ހަރަކާތްތައް މުރާޖާކޮށް އެކްޝަން ޕްލޭންގައި އިތުރަށް ހިމަނަން ފެންނަ ކަންކަމާ ގުޅޭ ގޮތުން ވަނީ މަޝްވަރާކުރެވިފައެވެ.\n16 އޮގަސްޓު 2018\nއުމުރުން ދުވަސްވީ މީހުންގެ އާބާދީ ދިވެހިރާއްޖޭގައި އިތުރުވެގެން ދާ އިރު، ދުޅަހެޔޮ ދޮށީ އުމުރަކަށް ތައްޔާރުވާން ޖެހޭކަމަށް މިނިސްޓަރ ޒެނީޝާ ވިދާޅުވެއްޖެ →\n← ދައުލަތުގެ ބެލުމުގެ ދަށުގައި ދިރިއުޅޭ ކުދިންނާއެކު ޢީދުގެ ހަރަކާތްތަކުގައި މިނިސްޓަރ ޒެނީޝާ ބައިވެރިވެވަޑައިގެންފި


ޚަބަރު | 49 އަހަރުގެ ދިގު ޚިދުމަތަށްފަހު އެސިސްޓެންޓް ޑިރެކްޓަރ ޒަހީރާ އަޙްމަދު ވަޒީފާއިން މުސްކުޅި ކުރައްވައިފި\n49 އަހަރުގެ ދިގު ޚިދުމަތަށްފަހު އެސިސްޓެންޓް ޑިރެކްޓަރ ޒަހީރާ އަޙްމަދު ވަޒީފާއިން މުސްކުޅި ކުރައްވައިފި\nޕަބްލިޝްކުރި ތާރީޚް: 2014.02.02\nމެދުނުކެނޑި ދައުލަތަށް ޚިދުމަތް ކުރެއްވުމުގައި 49 އަހަރާއި3މަސްދުވަހު ދެމިހުންނެވުމަށްފަހު، އުމުރުފުޅުން 65 އަހަރުފުޅުގައި އަލްފާޟިލާ ޒަހީރާ އަޙްމަދު ވަޒީފާއިން މުސްކުޅި ކުރައްވާފައިވަނީ ފާއިތުވި ފެބުރުވަރީ މަހުގެ 1 ވަނަ ދުވަހުއެވެ. ޚިދުމަތުގެ ރަން ޔޫބީލްއާ ދާދި ގާތަށް ވަޑައިގެންފައިވާ ޒަހީރާ އަޙްމަދު އެންމެ ފުރަތަމަ ސަރުކާރަށް ވަންނަވާފައިވަނީ 1964 ވަނަ އަހަރުގެ އޮކްޓޯބަރު މަހުގެ 10 ވަނަދުވަހު، އޭރުގެ ޓެލެފޯނު އެކްސްޗޭންޖް ޑިޕާޓްމަންޓަށް އޮޕަރޭޓަރެއްގެ ވަޒީފާއަށެވެ. އޭގެ ފަހުން ބޮޑު އިސްޓޯރުގައާއި ރޭޑިއޯ މޯލްޑިވްސްގައާއި ޓްރާންސްޕޯޓް މިނިސްޓްރީގައި އެކި ދުވަސްވަރު މަތީން ވަނީ މަސައްކަތް ކުރައްވާފައެވެ. ޢުމުރުފުޅުން 15 އަހަރު ފުޅުގައި ސަރުކާރުގެ ވަޒީފާއަށް ނުކުންނެވި ޒަހީރާ އަޙްމަދު 18 އަހަރުގެ ޚިދުމަތަށްފަހު ޝަރުޢީ ދާއިރާގެ ވަޒީފާއާ ގުޅިވަޑައިގަތީ 1982ވަނަ އަހަރު ހައިކޯޓަށެވެ. އޭގެފަހުން ކޯޓު ނަމްބަރު4ގައާއި ކޯޓުނަމްބަރު5އަދި ކޯޓުނަމްބަރު 7ގައާއި ޖިނާއީ ކޯޓުގައިވެސް އިޚްލާޞްތެރިކަމާއެކު ވަޒީފާ އަދާކުރައްވާފައި ވެއެވެ.\nޒަހީރާ އަޙްމަދު، ޚިދުމަތުގެ އާ ތަޖުރިބާއަކާދިމާއަށް މިޞްރާބު ޖައްސަވާފައިވަނީ 1997 ވަނަ އަހަރު، ކުޑަކުދިން ކުރާ ކުށުގެ މައްސަލަތައް ބެލުމަށް ވަކި ކޯޓެއް ހުންނަންޖެހޭކަމަށް ދައުލަތަށް ފެނިވަޑައިގެން، 1 އޯގަސްޓް 1997 ގައި، ޤާނޫނު (ނަމްބަރު 9/91) ގެ ދަށުން ދިވެހިރާއްޖޭގައި އަލަށް އުފެއްދި ކުޑަކުދިންނާބެހޭ ކޯޓާދިމާއަށެވެ. ޚިދުމަތުގެ އަގުހުރި 17 އަހަރު، އޭރުގެ ކުޑަކުދިންނާބެހޭ ކޯޓު އަދި މިހާރުގެ ޖުވެނައިލް ކޯޓުގައި ހޭދަކުރެއްވުމަށްފަހު، ޝަރުޢީ ދާއިރާގެ 32 އަހަރުވީ ޚިދުމަތުން އެއްކިބާވެ ވަޑައިގެންފައިވަނީ ވަޒީފާއާ ބެހޭ އާ ޤާނޫނުގެދަށުން، ޢުމުރުން 65 އަހަރުގައި މުސްކުޅިކުރަންޖެހޭތީއެވެ. ޒަހީރާ އަޙްމަދު ވަޒީފާއިން މުސްކުޅި ކުރެއްވިއިރު ހުންނެވީ ޖުވެނައިލް ކޯޓުގެ އެސިސްޓެންޓް ޑިރެކްޓަރެއްގެ ވަޒީފާގައެވެ.\nޒަހީރާ އަޙްމަދު ކޯޓުގެ ވަޒީފާއިން ވަކިވެވަޑައިގަތުމަކީ، ކޯޓުގެ ދުވަސްވީ ހަރުމުދަލެއް ގެއްލިގެން ދިއުންފަދަ ކަމެކެވެ. ޝަރުޢީ ދާއިރާއަށާއި ޖުވެނައިލް ކޯޓަށް ޒަހީރާ އަޙްމަދު ކޮށްދެއްވާފައިވާ ޚިދުމަތުގެ އަގު ޝުކުރުވެރިކަމާއެކު ވަޒަންކޮށް، ޖުވެނައިލް ކޯޓުންވަނީ ޒަހީރާ އަޙްމަދުގެ ޝަރަފުގައި ޚާއްޞަ ޙަފްލާއެއްބާއްވާ، ޚިދުމަތުގެ ހަނދާނީ ލިއުމަކާއި ހަނދާނީ ފިލައެއް އަރުވާފައެވެ. ޒަހީރާ އަޙްމަދުގެ ޝަރަފުގައި ތައްޔާރުކޮށްފައިވާ ބިޔަ ކޭކެއްވެސް ފެޅުން އޮތް މި ޙަފްލާގައި ޒަހީރާ އަޙްމަދަށް ހަނދާނީ ފިލާ އެރުވީ ޖުވެނައިލް ކޯޓު ހިންގެވުމާއި ޙަވާލުވެ ހުންނެވި ޤާޟީ މުޙައްމަދު ނަޢީމެވެ. ހަނދާނީ ލިޔުން ޙަވާލުކޮށްދެއްވީ ޤާޟީ އަޙްމަދު ޝަކީލެވެ. ޖުވެނައިލް ކޯޓުގައި ބޭއްވުނު މި ޙަފްލާގައި ޒަހީރާ އަޙްމަދާއެކު އެކިދުވަސްވަރު ކޯޓުގައި މަސައްކަތް ކުރައްވާފައިވާ، ޖުވެނައިލް ކޯޓުގެ ޤާޟީންނާއި މުވައްޒަފުން އަދި ޒަހީރާ އަޙްމަދުގެ ފިރިކަލުން ބައިވެރިވެ ވަޑައިގެންފައި ވެއެވެ.\nމިހަފްލާގައި، ޒަހީރާ އަޙްމަދުގެ ޚިދުމަތުގެ ރަން އަހަރުތަކަށް އަލިއަޅުވާލައްވާ، ހައިކޯޓުގެ ފަނޑިޔާރު (ޖުވެނައިލް ކޯޓުގެ ކުރީގެ އިސްޤާޟީ) އަލްއުސްތާޛު ޝުޢައިބު ޙުސައިން ޒަކަރިއްޔާއާއި، ޖުވެނައިލް ކޯޓު ހިންގެވުމާ ޙަވާލު ހުންނެވި ޤާޟި އައްޝައިޚް މުޙައްމަދު ނަޢީމް ވާހަކަފުޅު ދެއްކެވިއެވެ. މި ދެބޭފުޅުންގެ ވާހަކަފުޅުގައި ޒަހީރާ އަޙްމަދު ޝަރުޢީ ދާއިރާއަށާއި ޚާއްޞަކޮށް ޖުވެނައިލް ކޯޓަށް ކޮށްދެއްވާފައިވާ އަގުނުކުރެވޭނެފަދަ ޚިދުމަތަށް ޝުކުރު އަދާކުރައްވާފައި ވެއެވެ. އަދި ކޯޓުގެ ރަސްމީ ވަޒީފާއިން ދުރަށް ޖެހިވަޑައިގަތަސް، ޒަހީރާ އަޙްމަދުގެ ޚިދުމަތް އެހެނިހެން ގޮތްގޮތުން ކޯޓަށް ލިބިގެން ދިއުމަކީ ވަރަށް ބޮޑަށް އެދިވަޑައިގަންނަވާ ކަމެއްކަމަށްވެސް ވިދާޅުވިއެވެ.\nއަޅުގަނޑުމެންގެ ދުޢާއަކީ ޒަހީރާ އަޙްމަދަށް ބާއްޖަވެރި ދުވަސްތަކެއް މާތް ﷲ މިންވަރުކޮށްދެއްވާ ޒަހީރާ އަޙްމަދުގެ ކުރިމަގު އުޖާލާ ކޮށްދެއްވުމެވެ. آمين


ފުވައްމުލައް ސިޓިއިން ހޯމް ކަރަންޓީނުގައި ހުރި މީހަކު ޕޮޒިޓިވް ވެއްޖެ – Mikal News\nފުވައްމުލައް ސިޓީ ކޮވިޑް-19 އަޕްޑޭޓް، 19 މާރިޗް 2019==\nފުވައްމުލައް ސިޓީއިން ހޯމް ކަރަންޓީނުގައި ހުރި މީހަކު ކޮވިޑް-19 އަށް ޕޮޒިޓިވެ ވެއްޖެއެވެ. މިއި ފުވައްމުލައް ސިޓީއިން ކޮވިޑް-19އަށް ޕޮޒިޓިވްވި 55 ވަނަ މީހާއެވެ. މިއާއެކު ފުވައްމުލައް ސިޓީގައި ކޮވިޑް-19ގެ އެކްޓިވް4މީހުން ތިބެނެއެވެ.\nrރޭގައި ޕޮޒިޓިވްވި ވެފައިވަނީ މާލެއިން ފުވައްމުލައް ސިޓީ އަށް އައިސް ހޯމް ކަރަންޓީންގެ މުއްދަތު ފުރިހަމަކުރަމުންދިޔަ ފަރާތެއްގެ ރޯގާގެ އަލާމާތްތައް ހުރެގެން ރޭ ނެގި ސާމްޕަލެއް ފުވައްމުލަކު ހޮސްޕިތަލުގެ ލެބްގައި ޓެސްތް ކުރުމުންނެވެ.\nއެއާއިއެކު ފުވައްމުލަކު ހޮސްޕިޓަލުން ހަނދާންކޮށް ދެމުންދާ އާއްމު އެންގުމުގެ މަތިން ތކުރާރުކޮށް އަނެއްކާވެސް ހަދާންކޮށްދީފައި ވެއެވެ. އެގޮތުން ހޯމް ކަރަންޓީންގައިތިބޭ މީހުން ކަރަންޓީން އުސޫލާއި އެއްގޮތަށް އަމަލުކުރެއްވުމަށް ސަމާލުކަން ދެއްވުމަށާއި ކަރަންޓީންގައި ތިބޭ މީހުންނާއި ބައްދަލުކޮށް ހެދުމުގައި ހުރިހާ އެންމެންވެސް އެޗް.ޕީ.އޭގެ އުސޫލާއި އެއްގޮތަށް އަމަލުކުރުމަށް އިލްތިމާސް ކޮށްފައި ވެއެވެ.\nފުވައްމުލަކުން ޕީސީއާރު ޓެސްޓް ނެހެދީތީވެ އެކަންސާފުކުރުމަށް މަޖިލިހަށް


rajje seria bahdhalkuri match seria kamiyabu koffi\nރާޢްޖެ ސީރިއާ ބައްދަލުކުރި މެޗް ސީރިއާ ކާމިޔާބު ކޮށްފި\nފީފާ ވޯލްޑް ކަޕާއި އޭއެފްސީ އޭޝިއަން ކަޕުގެ ޖޮއިންޓް ކޮލިފިކޭޝަނުގައި ސީރިއާއި ދިވެހިރާޢްޖެ މިއަދު ކުޅުނު މެޗް ސީރިއާ ކާމިޔާބުކޮށްފިއެވެ.\nމިމެޗް ސީރިއާ ކާމިޔާބުކުރު 04 ކަނޑު0ލަޑުންނެވެ. މިމެޗްގައި ސީރިޔާ ޖެހި4ލަނޑުގެ ތެރެއިން3ލަނޑު އެއީ ލިބުނު ޕެނެލްޓީތަކުން ކާމިޔާބު ކުރި ލަނޑުތަކެކެވެ.\nމި މެޗުން ހޯދި މޮޅާއެކު ސީރިއާއިން ވަނީ ގްރޫޕް އޭގެ އެއްވަނައިގައި އަށް ޕޮއިންޓުގެ ލީޑެއް ނަގާފައެވެ. އެގޮތުން ގްރޫޕުގެ އެއްވަނައިގައި ސީރިއާ އޮތީ ހަ މެޗުން 18 ޕޮއިންޓާއެކުއެވެ. ދެވަނައިގައި އޮތް ޗައިނާއަށް ފަސް މެޗުން ލިބިފައިވަނީ 10 ޕޮއިންޓެވެ. ތިންވަނައިގައި އޮތް ފިލިޕީންސަށް ފަސް މެޗުން ހަތް ޕޮއިންޓް ލިބިފައިވާއިރު، ކޮލިފައިންގައި ރާއްޖެ އޮތީ ހަ މެޗުން ހަ ޕޮއިންޓާއެކު ހަތަރުވަނައިގައެވެ. އަދި ފުލުގައި އޮތީ ފަސް މެޗު ކުޅެގެން ޕޮއިންޓެއް ލިބިފައިނުވާ ގުއާމެވެ.


Japan market ga Raajjey ge fathuruverin ishthihaaru kohffi\n23 ޑިސެމްބަރ 2020 - 12:40:14\nމީގެ ކުރިން ރާއްޖެއަށް ގިނަ އަދަދެއްގެ ފަތުރުވެރިން އަންނަ އެއް ގައުމުގެ ގޮތުގައި ޖަޕާން ހިމެނިފައިވާ އިރު، 2019 ވަނަ އަހަރު އެގައުމުން ރާއްޖެއަށް 44،521 ފަތުރުވެރިން އައިސްފައިވެއެވެ. އަދި ކޮވިޑާއި ގުޅިގެން މާޗްގައި ބޯޑަރު ބަންދުކުރުމުގެ ކުރިން 8،302 ފަތުރުވެރިން އައިސްފައިވެއެވެ.\nއައްޑޫގައި 4.5 އެމްޑަބްލިއުޕީ ސޯލާ ޕީވީ ނިޒާމެއް


Salah ge record aaeku Liverpool final aa gaathah\nސަލާހްގެ ރެކޯޑާއެކު ލިވަޕޫލް ފައިނަލާ ގާތަށް\nމުހައްމަދު ސޮލާހް ---\nލިވަޕޫލްގެ މިސްރުގެ ފޯވަޑް މުހައްމަދު ސަލާހްގެ ރެކޯޑާއެކު އޭއެސް ރޯމާގެ މައްޗަށް 5-2 ގެ ނަތީޖާ އަކުން ކާމިޔާބު ހޯދައި ޔޫއެފްއާ ޗެމްޕިއަންސް ލީގްގެ ފައިނަލަށް ދިއުމުގެ ފުރަތަމަ ދޮރު ލިވަޕޫލުން ހުޅުވައިފި އެވެ.\nލިވަޕޫލްގެ ދަނޑު އެންފީލްޑް ސްޓޭޑިއަމްގައި ކުޅުނު މެޗުގައި، ލިވަޕޫލްގެ ފުރަތަމަ ދެ ލަނޑު ކާމިޔާބު ކުރީ ސަލާހް އެވެ. ފުރަތަމަ ލަނޑު 36 ވަނަ މިނެޓްގައި އޭނާ ކާމިޔާބު ކުރީ ރޮބާޓޯ ފިރުމީނީ ދިން ބޯޅަ އޭރިއާގެ ކަނާ ދިމާލުގައި ހުރެފައި، ބޯޅަ ކޮންޓްރޯލް ކުރުމަށް ފަހު ގޯލްގެ މަތީ ކަނަށް ވާގޮތަށް ބޯޅަ ފޮނުވާލައިގެންނެވެ.\nދެ ވަނަ ލަނޑު 45 ވަނަ މިނެޓްގައި ކާމިޔާބު ކުރީ އޭރިއާގެ ބޭރުން ލިބުނު ބޯޅަ ލިވަޕޫލްގެ ކީޕަރު ލޮރިސް ކާރިއޯސްއަށް ވެސް ފުރުސަތު ނުދީ އޭނާ ނެއްޓޭނެހެން ބޯޅަ ގޯލްތެރެއަށް ފޮނުވާލައިގެންނެވެ. ރޯމާގައި ހުރެފައި މި ސީޒަންގައި ލިވަޕޫލަށް ބަދަލުވި ސަލާހް އެ ދެ ލަނޑު ޖެހުމަށްވެސް އުފާ ފާޅު ކޮށްފައެއް ނުވެ އެވެ.\nސަލާހް ކާމިޔާބު ކުރި ދެ ލަނޑާއެކު އޭނާ ވެފައި ވަނީ ޗެމްޕިއަންސް ލީގްގެ އެއް ސީޒަނެއްގައި 10 ލަނޑު ޖެހި އެފްރިކާ ބައްރުގެ ފުރަތަމަ ކުޅުންތެރިޔާ އަށެވެ.\nމީގެ ކުރިން މި ރެކޯޑް އޮންނަނީ ކެމެރޫންގެ ކުރީގެ ކުޅުންތެރިޔާ ސެމިއުލް އެޓޫ އަތުގަ އެވެ. އިންޓަމިލާންގައި 2010/2011 ގެ ސީޒަންގައި އޭނާ ވަނީ ޗެމްޕިއަންސް ލީގްގައި ނުވަ ލަނޑު ޖާހާފަ އެވެ.\nމެޗުގެ 56 ވަނަ މިނެޓްގައި ލިވަޕޫލްގެ ތިން ވަނަ ލަނޑު ޖެހީ ސެޑިއޯ މާނޭ އެވެ. އަނެއް ދެ ލަނޑު ކާމިޔާބު ކުރީ ފިރުމީނޯ އެވެ. މާނޭ އާއި ފިރުމީނޯ ޖެހި ލަނޑުތަކުގައި ވެސް ސަހާލްގެ ހިއްސާ އޮތެވެ.\nރޯމާ އިން ވަނީ މެޗުގެ ފަހު ކޮޅު ދެ ގޯލް ކާމިޔާބުކޮށް އަވޭ ދެ ގޯލްގެ ފައިދާ ލިބިގެންފަ އެވެ. އެ ޓީމުގެ ފުރަތަމަ ލަނޑު 80 ވަނަ މިނެޓްގައި ކާމިޔާބު ކުރީ އެޑެން ޒެކޯ އެވެ. ދެ ވަނަ ލަނޑު ލިބުނު ޕެނަލްޓީއަކުން 85 ވަނަ މިނެޓްގައި ކާމިޔާބު ކުރީ ޑިއޭގޯ ޕެރޯޓީ އެވެ.\nމި ދެ ޓީމު ކުޅޭ ދެ ވަނަ ލެގް މެޗު ރޯމާގެ ދަނޑުގައި އޮންނާނީ އަންނަ ބުދަ ދުވަހުގެ ރޭގަ އެވެ.\nހަޒާޑްއަށް ދޭނެ ނަންބަރެއް ރެއާލްގައި ނެތް


National Reform Party Ufahdhany Islaahah Massakai Kuran - Sheik Muhammed Didi - Vaguthu\nނޭޝަނަލް ރިފޯމް ޕާޓީ އުފައްދަނީ އިސްލާހަށް މަސައްކަތް ކުރަން - ޝައިހް މުހައްމަދު ދީދީ\nމިއަދުގެ ޕްރެސްގެ ތެރެއިން --- ވަގުތު އިމޭޖްސް/ އިބްރާހީމް ޝާބިލް\nނޭޝަނަލް ރިފޯމް ޕާޓީގެ ނަމުގައި ޕާޓީ އެއް އުފައްދަން ނިންމީ ރާއްޖެ ވަރަށް ބޮޑަށް އިސްލާހަށް ބޭނުންވެފައިވާތީ އިސްލާހީ މަސައްކަތް ކުރަން ކަމަށް ނޭޝަނަލް ރިފޯމް ޕާޓީ އުފެއްދުމަށް އެންމެ އިސްކޮށް ހުންނެއްވި އިސްލާމިކް މިނިސްޓްރީގެ ސްޓޭޓް މިނިސްޓަރަކަށް ކުރިން ހުންނެވި ޝައިހް މުހައްމަދު ދީދީ ވިދާޅުވެއްޖެއެވެ.\nމިއަދު މާބަލް ހޮޓެލްގައި ބޭއްވި ނޫސްވެރިންގެ ބައްދަލުވުމެއްގައި ޝައިހް މުހައްމަދު ދީދީ ވިދާޅުވީ ނޭޝަނަލް ރިފޯމް ޕާޓީ އުފައްދަން ނިންމީ ވަރަށް ގިނަ ބައެއްގެ މަޝްވަރާގެ މަތިން ކަމަށެވެ.\n"އަޅުގަނޑުމެންނާއި މި ވޭތުވެދިޔަ ދުވަސްތަކުގައި ވަރަށް ގިނަ ބޭފުޅުން ބައްދަލު ކުރެއްވި ހާއްސަކޮށް ތައުލީމީ ބޭފުޅުނާއި ދޮށީއުމުރުގެ ބޭފުޅުނާއި އަދި ޒުވާނުންވެސް ބައްދަލު ކުރެއްވި , އެ ބޭފުޅުން ވަރަށް ބޮޑަށް މިފަދަ ޕާޓީ އަކަށް ބޭނުންފުޅުވެލައްވާ ވާހަކަ ވިދާޅުވި , ހަގީގަތުގައި މި ޕާޓީ އުފެއްދުމުގެ މައިގަނޑު މަގުސަދަކީ ރާއްޖެ މިވަގުތު އިސްލާހަށް ބޭނުން ވެފައިވާތީ ރާއްޖެ އިސްލާހު ކުރަން , މި ޕާޓީން ކުރާނީ އެމަސައްކަތް " ޝައިހް މުހައްމަދު ދީދީ ވިދާޅުވިއެވެ.\nޝައިހު މުހައްމަދު ދީދީ އިތުރަށް ވިދާޅުވީ މި ޕާޓީ އުފައްދަނީ ރާއްޖޭގައި ނެތެމުންދާ ރީތި އާދަކާދަތަށް އަލުން ދިރުވައި އާލާ ކުރުމަށް ކަމަށާއި ޕާޓީއާއި ގުޅިވަޑައިގަތުމުގެ ފުރުސަތު ހަމަ ކޮންމެ މީހަކަށްވެސް އޮންނާނެ ކަމަށެވެ.\n"އަޅުގަނޑުމެން ވާނީ ޑރ ޝަހީމަށް ވެސް ދައުވަތުދީފައި އަޅުގަނޑުމެންނާއި ގުޅިގެން އިސްލާހީ މަސައްކަތް ކުރިއަށް ގެންދިޔުމަށް , އިރާދަ ކުރެއްވިޔާ ރާއްޖޭގެ ރައްޔިތުން ހިނަހަމަޖެހޭ ފަދަ ލީޑަރ ޝިޕެއް މި ޕާޓީން ފެނިގެން ދާނެ " ޝައިހް މުހައްމަދު ދީދީ ވިދާޅުވިއެވެ.\nނޭޝަނަލް ރިފޯމް ޕާޓީއިން އެއްވެސް ޕާޓީ އަކާއި ކޯލިޝަން ހަދާނެތޯ "ވަގުތު" އިން ކުރި ސުވާލަކަށް ޖަވާބު ދެއްވަމުން ޝައިހް މުހައްމަދު ދީދީ އަދި ތި ސުވާލަށް ޖަވާބުދޭން މާލަސް ކަމަށާއި ރިޕޯމް ޕާޓީ މަސައްކަތް ކުރަނީ އެވެސް ބަޔަކާ އެކޮޅުވެ ނުވަތަ ދެކޮޅުވެގެން ނޫން ކަމަށެވެ.\nއިލެކްޝަންސް ކޮމިޝަނުން ބުނީ ނޭޝަނަލް ރިފޯމް ޕާޓީގެ ނަމުގައި ސިޔާސީ ޕާޓީއެއް އުފެއްދުމަށްޓަކައި ކުރަން ޖެހޭ ކަންކަން ކުރުމުގެ ހުއްދަ މިމަހު ހަވަނަ ދުވަހު ދީފައިވާއިރު މި ޕާޓީ އުފެއްދުމަށް އެންމެ އިސްކޮށް ހުންނެވީ އިސްލާމިކް މިނިސްޓްރީގެ ސްޓޭޓް މިނިސްޓަރަކަށް ކުރިން ހުންނެވި ޝައިހް މުހައްމަދު ދީދީއެވެ.\nއިލެކްޝަންސްއިން މި ޕާޓީ އުފެއްދުމުގެ މަސައްކަތަށް ހުއްދަ ދިނުމާއެކު ދެން ޕާޓީގެ އާންމު ޖަލްސާއަށް ހުއްދަ ދޭނީ 3،000 މެމްބަރުން ހަމަކޮށް، ހުށަހެޅުމުންނެވެ.\nޖެނުއަރީ 10, 2019 17:59\nއެހެން ޕާޓީތައްވެސް އުފައްދާފައި ހުރީ އިސްލާހައް މަސައްކަތް ކުރާށެވެ. ވީމާ ތި ޕާޓީއައް ސަޕޯޓުކުރަން ޖެހޭ އިތުރު ސަބަބެއް ނެތް.\nޖެނުއަރީ 10, 2019 18:54\nޝައިޚް މުޙައްމަދުދީދީ އަމިއްލަފުޅަށް އިސްލާޙުވުމަކީ މިވަގުތު މުޖްތަމަޢަށް ދެވޭ ވަރަށް އަގުހުރި ބޭނުންތރި ކަމެއް! ޤައުމަށްޓަކައި ދީނަށްޓަކައި މުޅިންވެސް ނިކުންނަވަނީ ވެރިކަން ބަދަލުކުރަން. ދީނުގެ ނަމުގައި ދީން އަށްޑަނަޔަކަށް ނަގައިހެން ވެރިކަމަށް ބޫތުހިފައި ދަހިބެފައިތިބި ސިޔާސީމީހުން ވާވައްދަމުންގޮސް ކޮންމެ ނަމެއް ކިޔައިގެން ދެން އިތުރަށް ކުރެވޭނެ ކަމެއްނެތް. މުނާފިޤުވީވަރުން ތިޔަ ޝައިޚުން ބަލައިގަންނާނެ ބަޔަކު ދެނެއްނެތް!\nހައްގު ގޮތުގައި ނަސްރު ލިބުން އެދެން


Investment forum ah gaumee airline ge flight eh charter kuranee\nއިންވެސްޓްމަންޓް ފޯރަމަށް ގައުމީ އެއާލައިންގެ ފްލައިޓެއް ޗާޓަރު ކުރަނީ\nފޯރަމްގައި ބައިވެރިވުން އަންނަ މަހުގެ 10 އަށް\nއިންޑިޔާގެ ގިނަ އަދަދެއްގެ ވިޔަފާރިތައް ބައިވެރިވޭ\nވިޔަފާރީގެ ރަނުގެ ގިނަ ފުރުސަތު ތަކެއް ހުޅުވޭނެ\nއިންޑިޔާގައި ބާއްވާ "މޯލްޑިވްސް އިންވެސްޓްމަންޓް ފޯރަމް 2016" ގައި ބައިވެރިވާ ދިވެހި ވަފުދު އެ ގައުމަށް ދިއުމަށް ގައުމީ އެއާލައިން "މޯލްޑިވިއަން" ގެ ފްލައިޓެއް ޗާޓަރު ކުރުމުގެ މަސައްކަތް ފަށާފައިވާ ކަމަށް އިކޮނޮމިކް މިނިސްޓްރީން ބުނެފި އެވެ.\nއެ މިނިސްޓްރީގައި މިއަދު ބޭއްވި ނިއުސް ކޮންފަރެންސުގައި ޑެޕިއުޓީ މިނިސްޓަރު އާދަމް ތައުފީގު ވިދާޅުވީ ރާއްޖޭން ފޯރަމަށް ދާ ވަފުދު ދަތުރުކުރުމަށް މޯލްޑިވިއަންގެ ފްލައިޓެއް އަގުހެޔޮކޮށް ޗާޓަރު ކުރުމުގެ މަސައްކަތް ފަށާފައިވާއިރު، މި ފޯރަމްގައި ދިވެހި ވިޔަފާރިވެރިން ބައިވެރިވަމުންދާ ކަމަށެވެ.\n"މި ފަހަރުގެ ފޯރަމްގައި ދުނިޔޭގެ އެހެން ގައުމުތަކާ ވިޔަފާރީގެ ގުޅުންތައް ބަދަހިކޮށް، ރާއްޖޭގެ ޕޮލިސީސްތަކުގެ މައުލޫމާތު ފޯރުކޮށް ދޭނެ،" އާދަމް ވިދާޅުވި އެވެ.\nޑެޕިއުޓީ މިނިސްޓަރު އާދަމް ވިދާޅުވީ ފޯމްގައި ބައިވެރިވުމުގެ ފުރުސަތު އަންނަ މަހުގެ 10 ވަނަ ދުވަހާ ހަމަ އަށް ހުޅުވާލާފައިވާ ކަމަށާއި، މި ފޯރަމްގައި އިންޑިޔާގެ ގިނަ އަަދަދެއްގެ ވިޔަފާރިވެރިން ބައިވެރިވާނެ ކަމަށެވެ.\n"މި އިވެންޓަކީ އަހަރު އެއް ފަހަރު ބާއްވާ އިވެންޓެއް. ހަގީގަތުގައި ރާއްޖެއަކީ ވިޔަފާރި އަށް ފަހި މާހައުލަކަށް ހެދުމަށް ގިނަ މަސައްކަތް ތަކެއް ކުރަމުން އެބަދޭ. މިގޮތުން ރާއްޖޭގައި ހުރި ވިޔަފާރީގެ ފުރުސަތުތައް މި ފޯރަމްގައި ޝޯވްކޭސް ކުރާނެ،" އާދަމް ވިދާޅުވި އެވެ.\nމި އަހަރުގެ އިންވެސްޓްމަންޓް ފޯރަމް ބާއްވަނީ އިންޑިޔާ ޗެމްބާ އޮފް ކޮމާސް އެންޑް އިންޑަސްޓްރީޒް [ފިކީ] އާ ގުޅިގެންނެވެ. މި ޖަމިއްޔާއަކީ އިންޑިޔާގެ ދެ ލައްކައަށްވުރެ ގިނަ މެންބަރު ކުންފުނިތައް ހިމެނޭ ޖަމިއްޔާ އެކެވެ.\nއާާދަމް ވިދާޅުވީ މި އަހަރުގެ އިންވެސްޓްމަންޓް ފޯރަމްގެ ސަބަބުން ރާއްޖޭގެ ޓޫރިޒަމަށް ވެސް އިތުރު ކުރިއެރުމެއް ތަކެއް ލިބިގެންދާނެ ކަމަށެވެ.\nމި އަހަރުގެ އިންވެސްޓްމަންޓް ފޯރަމްގައި ވެސް ރާއްޖޭގެ އިންފްރާސްޓްރަކްޗާ ތަރައްގީ ކުރުމުގެ ދާއިރާއާއި ޓޫރިޒަމްގެ އިތުރުން ރެކްރިއޭޝަނަލް ފެސިލިޓީސް ތަރައްގީ ކުރުމުގެ ދާއިރާގެ އިތުރުން ވިޔަފާރީގެ ފުރުސަތުތަކެއް އިންޑިޔާގައި ހުޅުވާލާނެ އެވެ.


މިޔަންމާގައި ރޮހިންގޔާ މުސްލިމުންގެ ނަސްލު ނައްތާލުމަށް ކުރަމުންދާ މަސައްކަތް އަދިވެސް ކުރިއަށްދޭ: އދ – Atoll News\nމިޔަންމާގައި ރޮހިންގޔާ މުސްލިމުންގެ ނަސްލު ނައްތާލުމަށް ކުރަމުންދާ މަސައްކަތް އަދިވެސް ކުރިއަށްދޭ: އދ\nޝާއިޢު ކުރީ: އިބްރާހީމް ރަމީޒް މާރޗް 6, 2018, 17:50\nމިޔަންމާގައި ރޮހިންގޔާ މުސްލިމުންގެ ނަސްލު ނައްތާލުމަށް ކުރަމުންދާ މަސައްކަތް އަދިވެސް ކުރިއަށްދާ ކަމަށް އދ ގެ އިންސާނީ ހައްޤުތަކާބެހޭ ވަފުދަކުން ބުނެފިއެވެ.\nއަންގާރަ ދުވަހު އެ ވަފުދުގެ ފަރާތުން ބުނެފައި ވަނީ، މުސްލިމުންނާ ދެކޮޅަށް އިންސާނީ ޖަރީމާތައް ހިންގައިގެންނާއި އެމީހުން ބަނޑަށް ޖައްސައިގެން ނަސްލު ނައްތާލުމަށް މިޔަންމާ ސަރުކާރުން މަސައްކަތް ކުރަމުންދާ ކަމަށެވެ. މިޔަންމާގެ އަސްކަރިއްޔާއިން މުސްލިމުންނާ ދެކޮޅަށް ހަމަލާތައް ފަށާފައި ވަނީ މީގެ7މަސް ކުރިންނެވެ.\nއޮގަސްޓް މަހު މިޔަންމާގެ އަސްކަރިއްޔާއިން މުސްލިމުންގެ ގެތަކުގައާއި ބިންތަކުގައި ހުޅު ޖަހައި، އަންހެނުންނާއި ކުޑަކުދިން ރޭޕްކޮށް ކުށެއް ނެތް މުސްލިމުން މަރަން ފެށުމުން މިހާތަނަސް 700،000 އެއްހާ މުސްލިމުން ވަނީ ރޮހިންގޔާ ދޫކޮށް އަވައްޓެރި ބަންގްލަދޭޝްއަށް ދަތުރު ކޮށްފައެވެ.\nއދ ގެ އިންސާނީ ހައްޤުތަކާބެހޭ ޖަމިއްޔާގެ އެސިސްޓެންޓް ސެކެޓްރީ ޖެނެރަލް އެންޑްރޫ ގިލްމޯ، ބަންގލަދޭޝްގައި ރޮހިންގޔާގެ ރެފިއުޖީން ތިބި ހިސާބު ކަމަށްވާ ކޮކްސް ބާޒާރަށް އަލަށް އައި ރޮހިންގޔާގެ މުސްލިމުންނާ ވާހަކަ ދެއްކުމަށްފަހު ނެރެފައިވާ ބަޔާނެއްގައި ބުނެފައި ވަނީ މިޔަންމާގައި ނަސްލު ނައްތާލުން އަދިވެސް ކުރިއަށްދާ ކަމަށާއި، އެ ނޫން އެހެން ގޮތަކަށް ބުނެވޭނެ ޖާގަ ނެތް ކަމަށެވެ.\nބަދަލުވެފައި ވަނީ ހަމައެކަނި ޙަމަލާދޭ ގޮތް ކަމަށާއި، މީހުންނަށް ޙަމަލާދީ ތަންތަން އަންދައި އަންހެނުން ރޭޕް ކުރުމުގެ ބަދަލުގައި މިހާރު މިޔަންމާ ސިފައިން އެމަސައްކަތް ކުރަމުން ދަނީ ރޮހިންގޔާ މުސްލިމުން ބަނޑަށް ޖައްސައިގެން ނަސްލު ނައްތާލުމަށް ކަމަށްވެސް އޭނާ ބުނެފައިވެއެވެ.\nއަދި މިޔަންމާ ސަރުކާރުން ބައެއް ރެފިއުޖީން އަލުން އަނބުރާ މިޔަންމާއަށް އެތެރެވުމަށް ހުއްދަ ދޭނެ ކަމަށް ބުނެމުންދިޔަ ނަމަވެސް، އެއްވެސް މުސްލިމަކަށް އަލުން އަނބުރާ މިޔަންމާއަށް ދެން ދުވަހަކުވެސް އެނބުރި ދިއުމަކީ ނާދިރު ކަމެއް ކަމަށް ވެސް އޭނާގެ ބަޔާނުގައި ބުނެފައިވެއެވެ.\nގިލްމޯގެ ބަޔާނުގައި އިތުރަށް ބުނެފައި ވަނީ، މިޔަންމާ ސަރުކާރުން ރޮހިންގޔާ މުސްލިމުން އަނދުރާ ގައުމަށް އައުމަށް ދައުވަތު ދިންކަން މުޅި ދުނިޔެއަށް ދެއްކުމަށް މަސައްކަތް ކުރަމުންދާއިރު، އެ ގައުމުގެ އަސްކަރިއްޔާއިން ދަނީ މުސްލިމުން އެ ޤައުމުން ބޭރުކޮށް ބަންގްލަދޭޝަށް ފޮނުވާލުމަށް ކެނޑިނޭޅި މަސައްކަތް ކުރަމުން ކަމަށެވެ.\nދަރުމައަށް މަސައްކަތް ކުރާ ޑޮކްޓަރުންގެ ޖަމާއަތެއް ކަމަށްވާ ޑޮކްޓަރސް ވިތައުޓް ބޯޑަރސްއިން ބުނެފައިވާ ގޮތުގައި މިޔަންމާ އަސްކަރިއްޔާއާއި ހައްދުފަހަނައަޅާފައިވާ ބުދިސްޓުން ދިން ޙަމަލާތަކުގައި އެންމެ ފުރަތަމަ މަހުގައިވެސް 6700 މީހުން މަރުވެފައިވާ ކަމަށެވެ.\nސެޓަލައިޓް ފޮޓޯތަކުން ދައްކާފައިވާ ގޮތުގައި މަދުވެގެން 55 އަވަށް މިޔަންމާގެ ސަރުކާރުން ވަނީ ސުންނާފަތިކޮށް، އަންދާލާފައެވެ. އަދި މީހުން ދިރިއުޅުނު ކަމުގެ އެއްވެސް ނިޝާނެއް ނުފެންނަ ވަރަށް ހަލާކު ކޮށްލާފައިވާ ކަމަށް އެ ފޮޓޯތަކުން ދައްކައެވެ.\n-ޚިޔާލު ފާޅުކުރައްވާ!- "މިޔަންމާގައި ރޮހިންގޔާ މުސްލިމުންގެ ނަސްލު ނައްތާލުމަށް ކުރަމުންދާ މަސައްކަތް އަދިވެސް ކުރިއަށްދޭ: އދ"


Mi mahu 10 ge kurin dividend faisaa jamaakuraane: STO\nމި މަހު 10ގެ ކުރިން ޑިވިޑެންޑު ފައިސާ ޖަމާކުރާނެ: އެސްޓީއޯ\nއެސްޓީއޯ ހެޑް އޮފީސް: މިމަހުގެ 10 ވަނަ ދުވަހުގެ ކުރިން ޑިވިޑެންޑު ފައިސާ ޖަމާކުރާނެކަމަށް ބުނި -- ފޮޓޯ: އަވަސް\nއެސްޓީއޯގެ ހިއްސާދާރުންގެ ތެރެއިން ހިއްސާގެ ފައިދާ ބޭންކަށް ޖަމާކުރުމަށް މިހާރު ރަޖިސްޓްރީ ކޮށްފައިވާ ފަރާތްތަކުގެ އެކައުންޓްތަކަށް މިމަހުގެ 10 ވަނަ ދުވަހުގެ ކުރިން ޑިވިޑެންޑް ފައިސާ ޖަމާކުރާނެ ކަމަށް އެސްޓީީއޯއިން ބުނެފި އެވެ.\nހިއްސާދާރުގެ ބޭންކް އެކައުންޓް އެސްޓީއޯގައި ރަޖިސްޓްރީކޮށްފައި ނުވާ ހިއްސާދާރުން ހިއްސާގެ ފައިދާ ބޭންކަށް ޖަމާކުރުމަށް އެދޭ ފޯމު ފުރިހަމަކުރުމަށްފަހު އެސްޓީއޯގެ އީމެއިލް އެޑްރެހަށް ފޮނުވުމަށް އެކުންފުނިން ވަނީ އެދިފަ އެވެ.\nއެސްޓީއޯ އިން ބުނީ ފޯމް ހުށަހަޅާތާ ހަފްތާއެއްގެ ތެރޭގައި ހިއްސާގެ ފައިދާ ޖަމާކޮށްދޭނެ ކަމަށެވެ.\nމިދިޔަ މެއި މަހުގެ 31 ވަނަ ދުވަހު ބޭއްވި އެސްޓީއޯގެ އަހަރީ އާއްމު ޖަލްސާގައި މިދިޔަ އަހަރު އެ ކުންފުންޏަށް ލިބުނު ފައިދާއިން 60 ރުފިޔާ ބަހަން ފާސްކޮށްފައިވެ އެވެ.\nއެސްޓީއޯ އިން 2019 ވަނަ އަހަރު ހިއްސާ އަކަށް ބަހާފައިވަނީ 58 ރުފިޔާ އެވެ. މިއީ މިދިޔަ އަހަރާ އަޅާބަލާނަމަ ދެ ރުފިޔާގެ އިތުރު ވުމެކެވެ.\nއެސްޓީއޯ އިން ހިއްސާ އަކަށް ބަހާ އަދަދު މަތިކުރީ މިދިޔަ އަހަރު ލިބުނު ފައިދާ ބޮޑުވެގެންނެވެ. އެސްޓީއޯ އަށް މިދިޔަ އަހަރު ބޮޑު ފައިދާއިން ލިބުނު އެއް ސަބަބަކީ ކޮވިޑް-19ގެ ސަބަބުން ރާއްޖެއަށް ބޭނުންވާ މެޑިކަލް ސާމާނުގެ ބޮޑު ބައެއް އެ ކުންފުނިން ރާއްޖެ ގެނެސްފައި ވާތީ އެވެ.\nއެސްޓީއޯ ސްޓޮކް އެކްސްޗޭންޖް


🌟🌟Fathisthari Vaahaka🌟🌟: ފޯންކޯލް - 10 ވަނަ ބައި\n"ޝީލާއްތަ އާއި ބޮޑުބެ އަކީ އިނާގެ އަސްލު މަންމައާއި ބައްޕަ ނޫންކަން އިނާއަށް އެނގުނު ދުވަހު.....މަންމަ ހަނދާން އެބަހުރިތަ އެ ދުވަސް....ސޯފީ ހިއެއްނުކުރަން އިނާ ދުވަހަކުވެސް ދެން ރަނގަޅުވާނެއެކޭ." ޚާލިދާއެކޭ އެއްފަދައިން ސޯފިއާގެ ޚިޔާލަށްވެސް މާޒީގެ ކަންތައްތައް އަންނަން ފެށިއެވެ. އެ ވާހަކަ ދެއްކުނީވެސް ޚިޔާލުގެ ތެރޭގައި އިނދެގެންނެވެ.\nޚާލިދާ މިފަހަރުވެސް ދިން ޖަވާބަކީ ހޫމް އެކެވެ. ބުނާނީވެސް ކީކޭހެއްޔެވެ. އޭނަގެ ހަނދާނުން އެ ދުވަސްތައް ދުވަހަކުވެސް ދާނެހެން ހިއެއް ނުވެއެވެ.\nޚާލިދާއަށްވެސް އަދި ސޯފިއާއަށްވެސް ވިސްނާލެވުނީ އިނާއާއި ދޭތެރޭގައެވެ.\nކުރިންވެސް ރޭވިފައިވާ ގޮތުގެ މަތިން އެރޭ އެގާރަގަޑިބައި އެހާކަށްހާއިރު އިނާ ގޮވައިގެން ޚާލިދު އައެވެ. ބައިގަޑިއެއްހާއިރު ވާހަކަ ދައްކާލާ ޚާލިދާގެ ހާލު އަހުވާލު ބަލާލަން އިނދެފައި ޚާލިދު ދިޔައީއެވެ. އެކަންޏެއް ނޫނެވެ. ސޯފިއާ ގޮވައިގެންނެވެ. ކުރީ ދެރޭވެސް ސޯފިއާ ހޮސްޕިޓަލުގައި އިނދެފައި އަނެއްކާ ތިންވަނަ ރެއަކުވެސް އިނދެއްޖެއްޔާ ސޯފިއާ ބަލިވެދާނެކަމަށް ޚާލިދު އާއި ޚާލިދާ އާއި ދެމީހުން ކިޔަން ފެށުމުން ސޯފިއާއަކަށް ނުހުރެވުނެވެ. އެންމެން ފަހުން ހިތާ ދެކޮޅަށްވިޔަސް ދިޔައީއެވެ.\nޝަކުވާކުރަމުން ކުރަމުން ނިކުމެގެން ދިޔަ ސޯފިއާ ނިކުތުމުން ދޮރުލައްޕާލާފައި އައިސް ޚާލިދާ ކައިރީ އިނާ އިށީނދެއްޖެއެވެ.\n"އިނާގެ ފޯނެއް ނޫންތަ އެ ރިންގު ވަނީ." އިނާއަށްވެސް އިރުކޮޅެއް ކުރިންވެސް އެހެން ހީވިއެވެ. އެކަމަކުވެސް އޭރު ޔަގީން ނުވެއެވެ. ނަމަވެސް މިފަހަރު ޚާލިދާ އެހެން އަހާލުމުން އެއީ ތެދެއްކަން ޔަގީންވެގެން ގޮސް މޭޒުމަތީގައި އޮތް ދަބަސްތެރޭ އޮތް ފޯން ނެގިއެވެ.\n"ކާކު އަނެއްކާ....؟" ފޯން ނަގާފަ ހުޅުވާލުމުގެ ކުރިންވެސް ފޯނަށް އެ ގުޅަނީ ކާކުކަން ބަލާލާފަ އިނާގެ ހަރަކާތްތަކަށް ހުއްޓުމެއް އައިތަން ފެނުމުން ޚާލިދާ އޭނަގެ ވަރުދެރަ އަޑުންވިޔަސް އަހާލިއެވެ.\n"ޒިޔާދު...!!" އިނާ މިހެން ބުނެލާފައި ފޯން ހިފައިގެން ގޮނޑީގައި އިށީނދެއްޖެއެވެ.\nޚާލިދާގެ ހާލު ދެރަވެގެން ކުއްލިއަކަށް މާލެ އަންނަން ޖެހުމުންވެސް އޭނަގެ ހިތުގައި ފުރަތަމަވެސް ހިނގި ބިރުވެރި ކަމަކީ މިއީއެވެ. އެ އެކްސިޑެންޓްގެ ފަހުން އޭނަ އާއި ޒިޔާދު އާއި ދެމެދުގައި ހިތްހަމަނުޖެހުމެއް އުފެދިފައި ހުއްޓާ މިހެން ދިމާވުމުން ދެން ވާނެ ގޮތެއް އިނާއަށް ވިސްނަން ޖެހުނެވެ. އޭނައަށް މިގޮތަށް މާލެ އަންނަން ޖެހުމުން ޒިޔާދު އުފާ ކުރާނެއެވެ. އެކަމަކު ޒިޔާދު ދައްކާނެ ބޭކާރު ވާހަކަތައް އަޑުއަހާކަށް އޭނަ ބޭނުމެއް ނުވެއެވެ. އޭނަ ގަސްދުކޮށް ހުރީ ދުވަސްކޮޅަކު ވާހަކަ ނުދައްކާ ހުރެލާފައި އެކަންތައް މަތިން ހަނދާން ނެތުނީމަ ދެން ވާހަކަ ދައްކަން ފެށުމުން ކަންތައްތައް ރަނގަޅު ވާނެ ކަމަށެވެ. މާލެ އައިސް މިވީ ހަތަރުދުވަސްތެރޭވެސް އެންމެ ފަހަރަކުވެސް އޭނަ ޒިޔާދުއަކަށް ނުގުޅައެވެ. ޒިޔާދު އޭނަގެ އާދައިގެ މަތިން އިރުއިރުކޮޅާ ގުޅާ ހެދި ކަމުގައިވިޔަސް އޭނަ އެ ފޯންވެސް ނުނަގައެވެ. އެކަމަކު އެހެން އެ ފޯނަށް ޖަވާބު ނުދީ އޭނައަށް ހުރެވޭނީ ކިހާ ދުވަހެއް ވަންދެން ހެއްޔެވެ.\n"ދެން ބަލަހައްޓައިގެން ނީނދެ ނަގަންވީނު؟ އަދި ނުބުނަން ދޯ މާލެ އައިސްއުޅޭ ވާހަކަވެސް؟" ފޯން ހިފައިގެން އިނާ ހަމަ އިންނާތީ އެންމެ ފަހުން އަނެއްކާވެސް ޚާލިދާ ބުނެފިއެވެ. އިނާވެސް މަޑުމަޑުން ބޯޖަހާލިއެވެ.\n"އެހެން ހަދާކަށް ނުވާނެ. ފޯން ނަގާފަ ވާހަކަ ދައްކާލާ. މައްސަލައެއް ޖެހިގެން އުޅެންޏާ ހައްލުވެސް ވާނީ ވާހަކަ ދައްކައިގެނެއްނު؟" ޚާލިދާ ނަސޭހަތް ދިނެވެ.\nބޮޑުމަންމައަށް ނޭނގެނީއެވެ. ވާހަކަ ދައްކައިގެން ޒިޔާދުއާއި އެކު މައްސަލަ ވާނީ "ހައްލެއް" ނޫނެވެ. ނަމަވެސް އިނާއަށް އޭނަގެ ބޮޑުމަންމަގެ ކުރިމަތީގައި އެކަމަކާ ދެކޮޅެއް ނެހެދުނެވެ. ފޯން ނަގައި ކަންފަތުގައި ޖައްސައިފިއެވެ.\n"ހަލޯވ.......؟؟" އިނާގެ ރާގުގައި ހުރީ ސުވާލުގެ ގޮތެވެ. ވީ ކީއްހޭ އަހާލާ ކަހަލަ ގޮތެކެވެ.\n"ހޮސްޕިޓަލްގަ ދޯ؟" ޒިޔާދުގެ ފުރަތަމަ ސުވާލަކީވެސް އެއީއެވެ. ވެގެން އުޅޭ ގޮތާއި އިނާ ހުރި ތަނަކާއި ހުރިހާ އެއްޗެއް އެނގިހުރެ ޒިޔާދު ގުޅިކަން ކިތަންމެ ރަނގަޅަކަށްވެސް އެނގުނެވެ. ޒިޔާދު ކައިރީ އެހުރިހާ ތަފްޞީލެއް ދިނީ ކާކުބާވައެވެ.\n"ހޫމް......." އިނާގެ ޖަވާބުގައި އެއްވެސް ލަފުޒެއް ނެތެވެ.\n"ކޮންއިރަކުން ގެއަށް ދަނީ؟" ޒިޔާދު އެހިއެވެ. ހުރިހާ ކަމެއް އެނގިހުރެ ގުޅި މީހާއަށް އެ ވަރު ނޭނގުނީތީ އިނާ ހައިރާން ވިއެވެ.\n"ހެނދުނުން ދެން ދާނީ. " ވަރަށް ކުރު ޖަވާބެއް އިނާ ދިނެވެ.\n"އެބަދަން ހޮސްޕިޓަލަށް. ރޫމް ނަންބަރު ފިފްޓީ ސިކްސް ދޯ؟" ހުއްދައކަށްވެސް ނެއެދި ޒިޔާދު އެންގީ އޭނަ އެބަ ދާ ވާހަކައެވެ. އެއީ ކޮންކަހަލަ ގޮތެއް ހެއްޔެވެ. ޒިޔާދުގެ އެ ގޮތާއި ދޭތެރޭގައި އިނާއަށް ނުރުހެވުނީ ބޭއިޚްތިޔާރުގައެވެ.\n"ހޫމް..." ހިތާ ދެކޮޅަށްވިޔަސް އާނއެކޭ ބުނުން ނޫން ގޮތެއް އިނާއަކަށް ނޭނގެއެވެ.\nއެ ފޯންކޯލް އެ ނިމުނީއެވެ. އިނާ ފޯން ބާއްވައިފިއެވެ. ދެން އޭނައާއި ދިމާލަށް ބަލަން އޮތް ބޮޑުމަންމައަށް ހިނިތުންވުމުގެ މޫނެއް ދައްކާލިއެވެ.\n"އެވަރުގެ ކަމެކޭ ނުކުރާން ތިއުޅުނީ. ޒިޔާދު ކިހިނެއް. ރަނގަޅުދޯ؟" ޚާލިދާވެސް އިނާގެ ހިނިތުންވުން ބަލައިގަންނަމުން އަހާލިއެވެ.\n"ނޭނގެ. ޒިޔާދު އެބައާދޭ." ތެދުވެގެން ގޮސް ޓިޝުލެއް ނަގަމުން އިނާ ބުނެލިއެވެ. ބޮޑުމަންމަގެ ސުވާލުގެ ފަހަތުން ރަނގަޅުދޯ އައުމުން ޒިޔާދުގެ އެއްވެސް ޝަކުވާއެއް އޭނަގެ އަނގައިން އަޑުއިވިދާނެ ކަމަށް އެކަކުވެސް އުއްމީދު ނުކުރާނެކަން އިނާ ހަނދާން ވިއެވެ. އެހެންވެ ޒިޔާދު އެބަ އަންނަ ކަމަށް ބުނެފައި ވާހަކަ ކުރުކޮށްލީއެވެ.\n"އެހެންތަ؟" އިތުރު އެއްޗެއް ޚާލިދާ ނުބުނީ އިނާގެ މޫނުމަތީގައި ހުރިކުލަވަރަށް ބަލާފައެވެ. އޭނައަށް ނޭގޭ ކޮންމެވެސް މައްސަލައެއް ޒިޔާދު އާއި އިނާ އާއި ދެމެދުގައި އެބައޮތްކަން ޚާލިދާއަށް ފާހަގަ ކުރެވުނެވެ. އެހެންނަމަވެސް އެވަގުތު އެއީ އެ ވާހަކަ ދައްކަން ބުއްދިވެރި ވަގުތު ނޫންކަމަށް ޚާލިދާ ނިންމިއެވެ.\nނަސީބު ތަންދިނީވެސް ރަނގަޅަށްކަންނޭނގެއެވެ. އެވަގުތު ރޭގަނޑު ބާރައިން ޚާލިދާގެ ހާލު ޗެކް ކުރަން އަންނަ ދެ ނަރުހުން އެތަނަށް އައިސް ވަދެއްޖެއެވެ. ދެތިންވައްތަރެއްގެ އިންޖެކްޝަނެއް ޖަހައި އައިވީއެއް ގުޅައި ހަދާފައި ރެއަށް ކާންވީ ބޭސްވެސް ނަގައިދީފައި ނަރުހުން ދިޔަތާ މާ ގިނައިރެއް ނުވާނެއެވެ. އިނާގެ ފޯން އަނެއްކާވެސް ރިންގު ވެއްޖެއެވެ.\n"ރޫމް ތާރޓީ ސިކްސްގަ މިތިބީ." ޒިޔާދު ގުޅުމުން އިނާ ބުނެލިއެވެ. ރޫމްނަންބަރު ބުނީ އެތަނަށް ޒިޔާދު ގެނައުމަށެވެ. އޭނަ ނުދާން ވެގެންނެވެ.\n"ބޮޑުމަންމަ އެކަނި ބާއްވާފަ ނުދެވޭނެކަން ޒިޔާދުއަށް އެނގެއެއްނު؟" ކޮޓަރީގެ ނަންބަރު ބުނުމުންވެސް ޒިޔާދުގެ އިސްތިގްބާލަށް އޭނަ ބޭރަށް ނުކުތުމަށް ޒިޔާދު އެދުނީތީ ހިތްހަމަ ނުޖެހިފައި އިނާ ބުނެލިއެވެ.\nއެކޮޅުން އެއްޗެއް ބުނަންދެން މަޑުކުރިކަމެއް ނުކުރާ ކަމެއް ނޭނގެއެވެ. ފެނުނީ އިނާ ފޯން ބޭއްވި ތަނެވެ.\n"އައްސަލާމް އަލައިކުމް" މާގިނައިރުތަކެއް ނުވެ ޒިޔާދު އައިސްފިއެވެ. ޚާލިދާއާއި އިނާއަށްވެސް އިވުނީ ޒިޔާދުގެ އަޑެވެ.\n"ވަ އަލައިކުމުއްސަލާމް" ސަލާމް ބަލައިގަނެ ޖަވާބު ދިނީ ޚާލިދާއެވެ.\n"ދައްތަގެ ހާލު ކިހިނެއްތޯ؟" ޚާލިދާ ކައިރިއަށް ހުއްޓިލަމުން ޒިޔާދު ވާހަކަ ދައްކަން ފެށީ ޚާލިދާ އާއެވެ. އިނާ އެތަނުގައި އިންކަން ޒިޔާދުއަށް ނުވެސް އެނގޭ ކަހަލައެވެ.\nކޮންކަހަލަ ބޮޑާ ހޭކުމެއް ހެއްޔެވެ؟ އިނާ ހިތަށް އެރިއެވެ. އެކަމަކުވެސް ހަމަ މަޑުމަޑުން އިނާ އިނީއެވެ. ޒިޔާދު އާއި ބޮޑުމަންމަ ދައްކަމުން ދިޔަ ވާހަކަތައް އަޑުއަހަން ކަމަށް އިނަސްވެސް އިނާއަށް އެއިން އެއްވެސް ވާހަކައެއްގެ އަޑު ނީވޭ ފަދައެވެ.\n"ދަރިފުޅު ހަމަ ތި އިންނަނީ. ނިކަން ޒިޔާދުއަށް ތަންކޮޅެއް ދައްކާލަބަލަ އިށީންނަން." އިނާއަށް ހޭވެރިކަމަށް އާދެވުނީ އިނާގެ ނަޒަރުތައް ހުއްޓިފައި ހުރި ދިމާލުން އެނދުމަތީގައި މަޑުމަޑުން ޚާލިދާ ޖަހާލުމުންނެވެ.\nއަވަސް އަވަހަށް ތެދުވެފައި ސޯފާއިން ތަން ދެއްކިއެވެ. ޒިޔާދު ހުރީ ވަރަށް ފަރުވާތެރި ކަމާއެކު އިނާގެ ހަރަކާތްތަކަށް ބަލާށެވެ.\nޒިޔާދު އިށީނުމަށްފަހު ކުދިކުދި ވާހަކަތަކެއް އެ ދެމެދުގައި ދެކެވުނެވެ. އިނާ އިނީ އެ ހުރިހާ އިރުވެސް އަޑުއަހާ މީހެއްގެ ގޮތުގައެވެ. ނުވަތަ އަޑުއަހަނީކަމަށް ހެދޭ މީހެއްގެ ގޮތުގައެވެ.\nބޮޑުމަންމައަށް ގޮވާލަން އައިސްފައި ޒިޔާދު ދާން އުޅެގަތީ އައިތާ ގަޑިއެއްހާއިރު ފަހުންނެވެ. އެކިއެކި މައުލޫއު ތަކުގައި ގިނަ ވަގުތު ޒިޔާދު ވާހަކަ ދެއްކީ ޚާލިދާއާއެވެ. އިނާއަށް އިނީ ހަމަޖެހުމެއް ލިބިފައެވެ. އޭނައާއި ވާހަކަ ދައްކަން އެހާ ވަރަކުން ޒިޔާދު ނޫޅޭތީއެވެ.\n"މިރޭ ދެން ގޮސްލާނަން. އެކަމަކު އަދި އާދެވޭނެ ދައްތައާއި ބައްދަލުވެލަން." އުފާވެރި ހިނިތުންވުމަކާއެކު ތެދުވެލަމުން ޒިޔާދު ބުނެލިއެވެ.\n"ތިހެން ޒިޔާދު ބުނާނީ އަބަދުވެސް. އެކަމަކު މަހަކު އެއްފަހަރުވެސް ގެއަށް ވަދެވެސްނުލަމު. އެއީ އަމިއްލަ ގެކަމަށް ހީކުރާށޭ ދައްތަ ބުނީމެއްނު" ބަލި އެނދުގައި އޮވެވެސް ޚާލިދާ ވާހަކަ ދެއްކީ ޝައުގާއެކުގައެވެ. އުފާވެރިކަމާއެކުގައެވެ.\n"މަސައްކަތް ހުންނަ ގޮތުން ހަމަ ވަދެލަން ނުވަނީ ވަގުތު. ރޭގަނޑު މާ ލަސްވާފަހުން ވިއްޔަ މި ފްރީ ވަނީ. އެކަމަކު ބަލާނަން ތަންކޮޅެއް ގިނައިން ތިގެއަށް ދެވޭތޯ." ފަޓްލޫނުގެ ޖީބަށް ދެ އަތް ޖަހަމުން ޒިޔާދު ޔަގީންކަން ދިނެވެ.\nއިނާ ހީކުރީ ޒިޔާދު ދެން ހިނގައިގަންނާނީ ދާން ކަމަށެވެ. އެކަމަކު އޭގެ ބަދަލުގައި ޒިޔާދު އެނބުރުނީ އިނާ އާއި ދިމާލަށެވެ. އަދި އިޝާރާތުން އޭނައާއި އެކުގައި އައުމަށް އެދިފައި ކުރީގައި ހުރެގެން ހިނގައިގަތެވެ.\nއިނާއަށް ހަމަ ބަލަހައްޓައިގެން އިނދެވުނީއެވެ. އޭނަ އަކީ ޒިޔާދު ގެންގުޅޭ މުދާގަނޑެކޭ އެއްގޮތޭ އިނާ ހިތަށް އެރީ ކީއްވެގެންކަމެއްވެސް ނޭނގެއެވެ. އެފަދަ ގޮތަކަށް އޭނައާއި ދޭތެރޭ ޒިޔާދު ކަންތައް ނުކުރާއިރުވެސް އިނާއަށް މިފަހަރު ހީކުރެވުނީ އެހެންނެވެ. ޒިޔާދު ބުނެލާއިރަކަށް އޭނަގެ ފަހަތުން ދާހިތެއްވެސް އިނާ މިއަދަކު ނުވެއެވެ. އެކަމަކުވެސް ބޮޑުމަންމަގެ ހާޟިރުގައި އިތުރު ކުޅިވަރުތަކެއް ކުޅޭހިތެއް އޭނަ ނުވާތީ ހިތްވަރުކޮށްލާފައި ތެދުވެގެން ހިނގައިގަތެވެ.\n"މިތާ ކައިރީގަ މިހިރީ. އަންނާނަން" ދޮރުން ނުކުންނަމުން މިހެން ބުނެލާފައި އިނާ ނުކުމެއްޖެއެވެ. އަދި ދަމުން ދިޔައީ ދޮރު ރަނގަޅަށް ލައްޕާފައެވެ. ހުންނާނީ އެ ކޮޓަރިއާއި ކިތަންމެ ކައިރީގައި ކަމަށްވިޔަސް އޭނަ އާއި ޒިޔާދު އާއި ދެމެދުގައި ދެއްކޭ އެއްވެސް ވާހަކައެއް ބޮޑުމަންމައަށް އިވޭކަށް އިނާ ބޭނުމެއް ނުވިއެވެ.\n"ނުވެސް ބުނަމު މާލެ އައިއިރުވެސް....ކީއްވެ؟" ޒިޔާދުގެ ފަހަތުން ކަހަލަ ގޮތަކަށް ގޮސް އިނާ ހުއްޓުނީ ޒިޔާދު ހުއްޓުމުންނެވެ. ފުރަތަމަވެސް ޒިޔާދު އަހާލީ މިހެންނެވެ.\nޒިޔާދުގެ ރާގު ހުރި ގޮތުން އިނާއަށް ސިހުމެއް ލިބުނެވެ. ނަމަވެސް އެންމެ ކުޑަމިނުން ޒިޔާދުއާއި ދިމާލަށްވެސް އިނާ ބަލާނުލިއެވެ. ކުރިމަތިން ފެންނަ ހުސްތަނަށް ބަލަން ހުރީއެވެ. ހިތްހަމަ ނުޖެހުނު ވަރުންނެވެ.\n"އިނާ....އިނާއާއޭ މި ވާހަކަ ދައްކަނީ.....ކީއްވެ ޖަވާބު ނުދިނީ" އިނާ ބަލާވެސް ނުލުމުން ޒިޔާދުއަށް ފުރަތަމަ ފަހަރަށް އުނދަގުލެއް އިހްސާސްވި ކަހަލައެވެ. ކިތަންމެ ވައި އަޑުން ޒިޔާދު އެހެން އަހާލި ކަމުގައި ވިޔަސް އެ އަޑުގައިހުރި ނުރުހުން އިނާއަށް ފާހަގަ ކުރެވުނެވެ.\n"ޖަވާބެއް ނެތީމަ...." މިފަހަރު ހަމަ ވަގުތުން އިނާ ޖަވާބު ދީފިއެވެ. ޒިޔާދުވެސް ވާހަކަ ދައްކަމުން ދިޔަ ފޫހި ރާގުގައެވެ. ޒިޔާދުއާއި ހަތަރުކަޅި ހަމަކުރީވެސް އޭގެ ފަހުންނެވެ.\nގިނައިރުތަކެއް ނުވިއެވެ. ޒިޔާދު އާއި ދިމާލަށް ބަލާލާފައި އަނެއްކާވެސް އެތަނުން ހިނގާ ބިނގާވެ އުޅޭ މީހުންގެ ހޭލަމޭލަ އާއި ދިމާލަށް އިނާ އެނބުރިއްޖެއެވެ. ހީވާ ގޮތުން އިނާ ބޭނުންވަނީ އޭނަ ޒިޔާދުއާއި ނުރުހިފަ ހުރިކަން ޒިޔާދުއަށް އަންގާށެވެ. ބުނުމަކާ ނުލާ އަންގާށެވެ.\n"އައިތާވެސް މިހާރު ހަތަރު ދުވަސް މިވީ. ކީއްވެ ގުޅާވެސް ނުލީ. މެސެޖެއް ކޮށްލިނަމަވެސް އަހަރެން އައިމުސް. " އިނާގެ ފަރާތުން ލިބުނު ޖަވާބާއި އިނާގެ ހަރަކާތާއި މޫނުމަތިން މިވަގުތު ފެންނަމުން އެދާ ކުލަވަރުން ޒިޔާދުއަށް ކޮންމެވެސް ވަރެއްގެ ސިހުމެއް ލިބިއްޖެކަން ޒިޔާދު ދެން ބުނެލި މި އިބާރާތްކޮޅުން އިނާއަށް އެނގުނެވެ. ޒިޔާދު ދޫކޮށް އޭނަ ހިނގައިދާނެތީ ޒިޔާދު ބިރުގަތީކީ ނޫންބާއޭ އިނާ ހިތަށް އެރިއެވެ.\n"ހިތާ ދެކޮޅަށް ގުޅަން ބޭނުން ނުވީ" މިފަހަރުވެސް އިނާ ޖަވާބު ދީފިއެވެ. އިނާ ދޭ ކޮންމެ ޖަވާބަކާއެކު ޒިޔާދުގެ ނިތުން ރޫތައް ފިލައިގެން ދެއެވެ. ދެބުމަ އުފުލިގެން ދެއެވެ. ފަހަތަށް ފިޔަވަޅެއް ނެގެއެވެ. ހައިރާން ވެގެން ގޮހެވެ. އިނާގެ ފަރާތުން އަލަށް މި ފެންނަ ކަންތައްތަކުންނެވެ. އަބަދުވެސް މަޑުމަޑުން ހިމޭނުން ހުންނަ އިނާއަށް އެގޮތަށް ވާހަކަ ދައްކަން އެނގޭނެއޭވެސް ޒިޔާދު ހިއެއް ނުކުރެއެވެ.\n"ދެން ކީއްވެ ތިއުޅެނީ ހިތާ ދެކޮޅަށް ކައިވެނި ކުރަން.؟ އެކަންވެސް ހުއްޓާލަން ވީނު؟" ޒިޔާދު ބުނީ އިނާ ވެސް އުއްމީދު ނުކުރާ ކަހަލަ އެއްޗެކެވެ.\nއިނާއަށް ލިބުނީ ހައިރާން ކަމާއި ސިހުމެކެވެ. ޒިޔާދު އެ ހިސާބަށް ވާހަކަ ގެންދަން ޖެހޭ ވަރުގެ ކަމެއް ހިނގައިފިހެއްޔެވެ؟\n"އަހަރެން ބޭނުން އިނާ ރަށަށް ދިއުމުގެ ކުރިން މިކަމާއި ބެހޭ ގޮތުން ގޮތެއް ނިންމަން. މާދަމާ ރެއަށް ވަގުތެއް ހޯދާ" ޒިޔާދު މިހެން ބުނެލީ އަމުރުން ފުރިގެންވާ ރާގަކަށެވެ. އިނާއަށް ޒިޔާދުއާއި ދިމާލަށް ބަލަހައްޓައިގެން ހުރެވުނީއެވެ. އެހެން ބަލަން ހުއްޓާ ޒިޔާދު ހިނގައިގަތެވެ. އިނާއާއި ދުރަށެވެ. ހޮސްޕިޓަލުން ނުކުތުމަށެވެ.\nވިސްނޭނީވެސް ކިހިނެއް ހެއްޔެވެ؟ އޭނަ ގަބޫލުކުރާ ގޮތުގައި ނަމަ ކުށްކުރީ ޒިޔާދުއެވެ. ރުޅި އަންނަން ޖެހޭނީ އޭނައެވެ. އެކަމަކު ޒިޔާދު މިހާރު އެއިން އެއްކަމެއްވެސް ހަނދާން ހުރިހެނެއް ހިއެއް ނުވެއެވެ. އޭނަ ނުގުޅީތީ މެސެޖް ނުކުރީތީ އެކަމާ ތަކުރާރުކޮށް ސުވާލު ކުރަމުން ދާއިރު އޭނަ އެހެރީ ޒިޔާދު ދެކެ އެ އެކްސިޑެންޓްގެ ފަހުން ދެކެވުނު ވާހަކަ ތަކުންނާ ޒިޔާދުގެ އަމަލުތައް ހުރި ގޮތުން ހިތްހަމަނުޖެހިފައިކަމެއް ޒިޔާދުއަށް ހަމަ ނުވިސްނެނީހެއްޔެވެ.\nPosted on 2011-02-02 00:41:59 | Report this Comment\nސޮފާ!!! ކުރު ނަމަވެސް އުފާކުރަން އެތައްދުވަހަކަށްފަހު މިބައިގެނެސްދިނީތީ. ސަޅި! 'ޓިޝުލެއް' މިއީ ހަމަ އެންމެ ރަނގަޅުގޮތްބާ؟ "އިނާ ދޭ ކޮންމެ ޖަވާބަކާއެކު ޒިޔާދުގެ ނިތުން ރޫތައް ފިލައިގެން ދެއެވެ. ދެބުމަ އުފުލިގެން ދެއެވެ. ފަހަތަށް ފިޔަވަޅެއް ނެގެއެވެ. ހައިރާން ވެގެން ގޮހެވެ." ހިތަށް އަރަނީ ހައިރާންވީމަ ނިތުގެ ރޫތައް ފިލާނީ ބާއޭ؟؟؟ ބޮޑާނަފްސުގެ ވާހަކަ ދައްކާހިތްވަނީ ހަމަ. ހާދަ ސަޅި އޭ! ހާދަހާވާ އަސަރުގަދައޭ! ފާހަގަ ކުރަނީ އޭގެ ހުރި ތަފާތު ރިލޭޝަންޝިޕްތައް، އެ ރިލޭޝަންޝިޕްތައް ތަފާތު ހާލަތްތަކުގަ ގެނެސްދީފަ ހުރިލެއް ފުރިހަމަކަން. ވަރަށް ފުރިހަމަ. މަދުން ނޫނީ ނުފެންނާނެ އިނގޭ ތިވަރުގެ މޮޅު ލިޔުންތެރި އެއް. TERRIFIC! މާދަމާގެ ބަޔަށް އިންތިޒާރު ކުރަން.\nފަތިސްތަރި: ޝުކުރިއްޔާ!!! އަހާލަން ބޭނުން ރިލޭޝަން ޝިޕްތަކާ ބެހޭ ގޮތުން ތި މާނަ ކުރި އެއްޗެއް ތަފްޞީލްކޮށްދޭނަންތޯ؟\nPosted on 2011-02-02 08:20:42 | Report this Comment\nކިހިނެއް ކޮމެންޓެއް ކުރާނީވެސް. ވާހަކަ ފެނުނީމަވެސް މުޅި މީހާ ތުރުތުރު އަޅަނީ. އުފަލުންގޮސް، ލޮލުން ފެން އަންނަނީ. ޝުކުރިޔާ! ޝުކުރިޔާ! ޝުކުރިޔާ! ޝުކުރިޔާ! މެހެރްބާނީ ކަރަމް\nPosted on 2011-02-02 08:49:42 | Report this Comment\nވވވވވވވވވވވވވވވވވވވ ރީތި މިބައިވެސް އަދި މި ވާހަކަވެސް ބޮޑާ ނަފްސް ހާ ރީތި ވާނެކަމަށް އުންމީދުކުރަން\nފަތިސްތަރި: ސޮފާއަށް ހީވަނީ މިވާހަކަވެސް ހަމަ ތި ކިއުންތެރިންނަށް ރީތި ވާނެހެން. އެކަމަކު ކޮންމެ ވާހަކައެއްވެސް އަނެއް ވާހަކައަކާ ތަފާތު ވާނެތާ ދޯ؟ ޝުކުރިއްޔާ އިނގޭ!!!\nPosted on 2011-02-02 10:51:20 | Report this Comment\nތޭންކްސް އިނގޭ އަޕްކުރީތީ އެތައް ދުވަހެއް ފަހުން ވެސް. ވަރަށް ރީތި.\nފަތިސްތަރި: ޝުކުރިއްޔާ ކަމަނަ........!!! ދުވަސްތަކެއްފަހުންވެސް ސޮފާގެ ވާހަކަ ކިއުމަށް ތި ބަހައްޓާ ޝައުގުވެރިކަމަށް ޝުކުރިއްޔާ!!!\nPosted on 2011-02-02 14:12:03 | Report this Comment\nހާދާ ޒާމާން ކޮއްފަ މިބައި ގެނެސްދިނީ؟؟... ސޮފާ ބަލީތަ އަނެއްކާ؟ 11 ވަނަ ބައި އަވަހަށް އަޕް ކޮށްދޭނެ ކަމަށް އުއްމީދު ކުރަން.. މިވާހަކަ ވެސް ވ.ރީތި. ތެންކްސް ސޮފާ.\nފަތިސްތަރި: ސޮފާ "ބަލި" ބައްޔެއް ނޫން. އެކަމަކު އަނެއްހެން "ބަލި" ވީޔޭ ބުނެވޭނީ. އެކަމަކުވެސް އިރާދަކުރެއްވިއްޔާ ހިތްވަރު ކުރަނީ ރަނގަޅުވޭތޯ އިނގޭ. ޝުކުރިއްޔާ\nPosted on 2011-02-02 16:31:33 | Report this Comment\n"ރިލޭޝަންޝިޕްތައް"........ ފްރެންޑްސް، ލަވާރސް، ޗިލްޑްރަން އެންޑް ފެމިލީ، ..............................................\nPosted on 2011-02-02 18:47:19 | Report this Comment\nހިތަށްއަރަނީ އެންމެ ފަހުން އަޅުގަނޑު ކުރި މެސެޖް އެއީ ހަމަ ޕޯސްޓް ކުރަންވާނެ މެސެޖެއްބާއޭ؟ ހީކުރިން އެ ޕޯސްޓް ނުކުރާނެކަމަށް. އެއީ ފޯންކޯލް އާ ގުޅުންހުރި އެއްޗެއް ނޫނެއްނުދޯ؟ އެހެންވީމަ އެ ޑިލީޓް ކޮށްލަދިނުން އެދެން!\nPosted on 2011-02-02 19:34:44 | Report this Comment\nއަޅޭ. ހާދަ އިންތިޒާރެއް ކުރެވިއްޖެޔެ މި ވާހަކަ ކިޔާހިތުން. ތަންކޮޅެއް ދިގުކޮން ކޮންމެ ދުވަހަކު ގެނެސްދީބަލަ ޕްލީޒް\nފަތިސްތަރި: ހެހެހެ............މަސައްކަތް ކުރާނަން ދިގުކޮށް ގެނެސްދެވޭތޯ. އޯކޭ ނު؟\nPosted on 2011-02-02 19:40:08 | Report this Comment\nހާދަ ޒަމާނެއް ކޮށްލާފަ!!! އެކަމަކުވެސް ވާހަކައަކަށް ބަދަލެއް ނާދޭ......ހަމަ އޮބި......އުއްމީދުކުރަން އަވަހަށް އަޕްވާނަކަމަށް...ބެސްޓް އޮފް ލަކް\nފަތިސްތަރި: ވަރަށް އުފާވެއްޖެ ފާތުންގެ ކޮމެންޓް ފެނުމުން. ތޭންކްސް\nPosted on 2011-02-02 20:31:41 | Report this Comment\nވަރަޝް ރީތި...އަނެއް ބައި ކޮންއިރަކު !\nފަތިސްތަރި: ޝުކުރިއްޔާ!!! އިރާދަކުރެއްވިއްޔާ އަނެއްބައި މާދަންވާއިރަށް ލެވޭނެ.\nPosted on 2011-02-02 23:44:28 | Report this Comment\nއުފާވެއްޖެ ފަތިސްތަރީގެ ވާހަކަ ފެނުމުންވެސް........ހީއެއް ނޫން ކުރަނީ......ޔަގީން ކުރަން މިވާހަކަވެސް ފުރިހަމަ ވާނެ ކަމަށް.\nފަތިސްތަރި: ޝުކުރިއްޔާ ސަމަރ.\nPosted on 2011-02-02 23:48:10 | Report this Comment\nަAslu thedhah bunanyaaa bodaa nafsu ge ehuri touching adhi nugenevey eyga 10 vana baives v v gotheh hurey mashah mivaahaka kiyanfeshi iruves v. reethi mashah fahuge baithakun faahaga kurevuneee family vaahakathah thankolheh gina vefa hurihen mashah bodah reetheee bodaa nafsu gothah hunna vaahaka ekamaku hurihaa echeh ehgotheh nuves vaanenu eyge ulhey dhemeehun nuneee thin meehunge mahchah bodah otheema reethee. Ehcheh heenukurachey faadu kiyaneee rangalukuran maadhan kiyan libeynekamah heekuran mivaahaka dhehkeema hutaalaaneekee noon ingey kuriah abadhuves\nފަތިސްތަރި: ޝަހީ...........އުފާކޮށްފިން މި ވާހަކަ އާއި ދޭތެރޭ ދެކޭ ގޮތް ތިހާ ސާފު ބަހުން ބުނެލަދިނީތީ. ފާޑުކިއުމަކީ ސޮފާއަށް ހުރި ކުރިއެރުމެއް ކަމަށް މި ދެކެނީ. އަދި މިއަށްވުރެވެސް ރަނގަޅު ކުރެވޭތޯ މަސައްކަތް ކުރާނަން. ޝުކުރިއްޔާ1!!\nPosted on 2011-02-03 08:54:36 | Report this Comment\nވަރަށް ބޮޑަށް ޝުކުރިއްޔާ އަޕްކޮށްދިނިތީ...... މިބައިވެސް ވ ރީތި......... ކޮންއިރަކުން 11 ގެނެސްދޭނީ...... ؟\nPosted on 2011-02-11 08:50:47 | Report this Comment\nއަޅެ އަނެއް ބައި ގެނެސްނުދޭނަންތަ ؟؟\nPosted on 2011-02-15 02:25:53 | Report this Comment\nޕްލީޒް ޕްލީޒް ޕްލީޒް އަވަހަށް ގެނެސްދީބާ


Prince Louis Emme Vahtharee Prince William Aai\nޕްރިންސް ލުއިސް އެންމެ ވައްތަރީ ޕްރިންސް ވިލިއަމްއާ\n8 މަސް, 1 ހަފްތާ,4ދުވަސް, 11 ގަޑި, 46 މިނެޓް,4ސިކުންތު ކުރިން 1800ފަތޯނާ ފާއިޒް\nޕްރިންސް ވިލިއަމް އަދި ކޭޓް މިޑްލްޓަންގެ ދަރިކަލުން، ލުއިސް އާރްތުރް ޗާލްސްގެ ފޮޓޯތައް ކެންޒިންޓަން ޕެލަސްއިން އާއްމު ކުރުމާއެކު، އެކުއްޖާއަށް އެތައް ބައެއްގެ ސަމާލުކަން ދަނީ ލިބެމުންނެވެ.\nޝާހީ އާއިލާއިން ދާދި ފަހުން ޕްރިންސް ލުއިސްގެ ދެ ފޮޓޯއެއް އާއްމުކޮށްފައިވާއިރު، އެއީ ކޭޓް ނަގާފައިވާ ދެ ފޮޓޯކަން ފާހަގަކޮށްލެވެއެވެ. މި ފޮޓޯތައް ސޯޝަލް މީޑިއާގައި ދައުރުވާން ފެށުމާއެކު، ގިނަ ބަޔަކު ވަނީ އެކުއްޖާ ޕްރިންސް ވިލިއަމްއާއި ވަރަށް ވައްތަރު ކަމަށް ބުނެފައެވެ.\nއެގޮތުން ވިލިއަމްގެ މަންމަ ޑަޔާނާއާއިއެކު، ވިލިއަމް ކުޑައިރު ނަގާފައިވާ ފޮޓޯއެއްގައި ހުރި ގޮތާއި ޕްރިންސް ލުއިސް ވައްތަރު ކަމަށް ގިނަ ބަޔަކު ދަނީ ބުނަމުންނެވެ. ޕްރިންސް ލުއިސްގެ އުމުރުން މިހާރު2ހަފްތާ ވެފައިވާއިރު، އެކުއްޖާ މިހާރުވެސް ވަނީ އެތައް ބައެއްގެ ސަމާލުކަން ހޯދާފައެވެ.\nޕްރިންސް ލުއިސް އަކީ ކޭޓް އަދި ވިލިއަމްގެ3ވަނަ ދަރިކަލުންނެވެ. ޕްރިންސް ވިލިއަމްގެ ދެކަނބަލުންނަށް3ވަނަ ދަރިކަލަކު ލިބިވަޑައިގެންނެވި އިރު އިތުރު އަންހެންދަރިކަނބަލަކާއި، ފިރިހެންދަރިކަލަކު ތިއްބަވައެވެ.\nއެއީ ހަތަރު އަހަރުގެ ޖޯޖް އަދި2އަހަރުގެ ޝާލޮޓްއެވެ. ޕްރިންސް ވިލިއަމްއާއި ކޭޓް ކައިވެނި ބައްލަވައިގަތީ 2011 ވަނަ އަހަރުގައެވެ. އަދި ފުރަތަމަ ދަރިކަލުން ޕްރިންސް ޖޯޖް 2013ގައި ލިބިވަޑައިގެންނެވިއިރު އަންހެން ދަރިކަނބަލުން ޕްރިންސެސް ޝާލޮޓް ލިބިވަޑައިގަތީ 2015 ގައެވެ.


Raajjey Ge Maguthah Ves Mihai Avahah Hedheyne Nama Kihai Rangalhu - Vaguthu\nރާއްޖޭގެ މަގުތައް ވެސް މިހައި އަވަހަށް ހެދޭނެ ނަމަ ކިހައި ރަނގަޅު!\nތާރު އަޅައިގެން މަގުތައް ހެދުމުގެ މަސައްކަތަކީ ދުނިޔޭގެ ހުރިހާ ހިސާބެއްގައި ވެސް އާންމު ގޮތެއްގައި މާއަވަހަށް ނިމޭ މަސައްކަތެއް ނޫނެވެ. އެހެންކަމުން އަވަހަށް މަސައްކަތް ނިންމުމަށްޓަކައި މިފަދަ މަސައްކަތް ކުރާ ކުންފުނިތަކުން އާގޮތްތައް އަބަދުވެސް ދަނީ ބޭނުން ކުރަމުންނެވެ.\nމިހާރު ސޯޝަލް މީޑިއާގައި އާންމުވެގެން އުޅޭ ވީޑިއޯއެއްގެ ސަބަބުން ވަރަށް ގިނަ މީހުން ދަނީ އެމީހުންގެ ސިޓީތަކުގައި ވެސް މިހައި އަވަހަށް މަގުތައް ހެދޭނެނަމަ ވަރަށް ރަނގަޅު ކަމަށް ބުނެ ވާހަކަދައްކަމުންނެވެ.\nމިވީޑިއޯ އަކީ ވެސްޓަން އޮސްޓްރޭލިއާގެ މަގެއް ހެދުމުގެ މަސައްކަތް ކުރަމުން ދިޔައިރު ނަގާފައިވާ ވީޑިއޯއެކެވެ. ވީޑިއޯ އިން ފެންނަނީ ނިކަން އަވަހަށް މަގު ހަދާލާ މަންޒަރެވެ. ތާރު އަޅައިގެން މަގުގެ ފަށަލައެއް ދުއްވާލުމަށް ފަހު އޭގެ މަތިން އަނެއްކާ އެހެން ފަށަލައެއް ދުއްވާލަނީ ލޮލު ފިޔަ ޖަހާލާހާ އަވަހަށެވެ.\n4.9 ކިލޯމީޓަރުގެ މަގު މިކުންފުނިން ހަދައި ނިންމާލީ އެންމެ ދެދުވަހުންނެވެ.\nމިމަގު ހެދުމުގެ މަސައްކަތް ކޮށްފައި ވަނީ މޫރާ ކިޔާ ކުންފުންޏަކުންނެވެ. އެކުންފުނިން ބުނީ މިއީ ކުންފުނީގެ މަސައްކަތްތައް ވަރަށް އަވަހަށް ނިންމާލާނެ ކަމުގެ ހެއްކެއް ކަމަށެވެ. ނަމަވެސް މަގު ހެދުން މިހައި އަވަހަށް ނިންމާލަނީ ކޮން ކަހަލަ އުކުޅެއް ބޭނުން ކޮށްގެން ކަމެއް އެކުންފުނިން ނުބުނެއެވެ.\nމިވީޑިއޯ މިހާރު ވަނީ 14 މިލިއަނަށް ވުރެ ގިނަ މީހުން ބަލާފައެވެ. ތިރީގައި އެވަނީ މިވީޑިއޯއެވެ.\n29 މިނެޓް ކުރިން 1


Hollywoodge Superman Twilight Adhi Harry Potter Filmthakun Nufeni Dhiyaii Hama Kiriyaa - Vaguthu\nހޮލީވުޑްގެ ސުޕަމޭން، ހެރީ ޕޮޓާ އަދި ޓްވައިލައިޓް ފިލްމްތަކުން ނުފެނުނީ ހަމަ ކިރިޔާ\nހެންރީ ކެވިލް އޭ ބުނުމުން މިހާރު އެންމެންގެ ސިކުނޑިއަށް ވެސް އެންމެ އަވަހަށް އަންނާނޭ ނަމަކީ ހޮލީވުޑްގެ ސުޕަމޭންގެ ނަމެވެ. ސުޕަމޭންގެ ފަހުގެ ފިލްމްތަކުން ބޮޑު މަގުބޫލުކަމެއް ހޯދި ހެންރީ ކެވިލް އަކީ ހޮލީވުޑްގައި މިވަގުތު ހުރި އެންމެ ނަން ހިނގާ އަދި މަގުބޫލު އެއް ތަރިއެވެ. އެހެންނަމަވެސް ހެންރީ އަކީ ކުރިން މިހާ މަގުބޫލު ފަންނާނެއް ނޫނެވެ. ހެންރީ ކިޔައިދޭގޮތުގައި އޭނާ އަކީ ޅަ އުމުރުގައި އަންހެން ކުދިންގެ ސަމާލުކަން އެއްވެސް ވަރަކަށް ލިބުނު މީހެއް ނޫނެވެ. އެހެންނަމަވެސް މިހާރު އޭނާއަކީ ހޮލީވުޑްގެ އެންމެ މަގުބޫލު އެއް ތަރިއެވެ.\nހެންރީ ކެވިލް މަޝްހޫރު ފިލްމް ސީރީޒްތައް ކަމުގައިވާ ޓްވައިލައިޓް އަދި ހެރީ ޕޮޓާއިންވެސް ފެނިގެންނުދިޔައީ ހަމަ ކިރިޔާއެވެ. މި ދެ ސީރީޒްއިން ވެސް އޭނާއަށް މުހިންމު ދައުރުތަކެއް ގެއްލިގެންދިޔައީ މަޝްހޫރު އެހެން އެކްޓަރެއްކަމުގައިވާ ރޮބާޓް ޕެޓިސަން އަށެވެ. މީގެ އިތުރުންވެސް ހެންރީ 50 ޝޭޑްސް އޮފް ގްރޭއިން ވެސް ފެނިގެންނުދިޔައީ ހަމަކިރިޔާއެވެ. ހެންރީ ކިރިޔާ ފެނިގެންދިޔަ ފިލްމްތަކުގެ ލިސްޓަށް ޖޭމްސް ބޮންޑުގެ ފިލްމެއްވެސް ވަނީ އިތުރުކުރަންޖެހިފައެވެ. މިގޮތުން އޭނާ ވަނީ އުމުރުން އެންމެ 22 އަހަރުގައި ޖޭމްސް ބޮންޑްގެ ފިލްމްއަކުން ދައުރެއް ލިބޭތޯވެސް މަސައްކަތްކޮށްފައެވެ.\nހެންރީ އަކީ ހުސް ވަގުތުގައި ޖޮގިންގް ކުރުމަށް އަދި ދުވަން ދިޔުމަށްވެސް ވަރަށް ލޯބިކުރާ ފަރާތެކެވެ. ދެން ހެންރީ އެންމެ ކުރާ ހިތްވާ ކަމަކީ ވިޑިއޯ ގޭމް ކުޅުމެވެ. އަދި ވަކިން ހާއްސަކޮށް މަގުބޫލު ގޭމް 'ސްކައިރިމް' އެވެ. ހެންރީ އަކީ ޖަނަވާރަށް ވަރަށް ލޯބިކުރާ އަދި ނެތިގެންދިޔުމުގެ ބިރު ހީވެފައިވާ ޖަނަވާރު ހިމާޔަތްކުރުމަށްވެސް ގަދަ އަޅައި މަސައްކަތްކުރާ ފަރާތެކެވެ. މިގޮތުން ހެންރީ ވަނީ މިކަމަށް ހާއްސަ އޭނާގެ އަމިއްލަ ވެބްސައިޓްއެއްވެސް އުފައްދައިފައެވެ.